ബീഹാറിൽ ബിജെപി വിയർക്കുന്നു: നിതീഷ് കുമാർ ഇടഞ്ഞു തന്നെ - Malayali Express\nബീഹാറിൽ ബിജെപിക്കു പ്രശ്നമൊന്നുമില്ലായിരുന്നു. നിതീഷ് കുമാറുമായിട്ടുള്ള ബന്ധം മൂലം സംസ്ഥാനം ബിജെപി സഖ്യത്തിലാണ്. എന്നാൽ ഈ സഖ്യത്തിൽ കല്ലുകടി ആരംഭിച്ചിരിക്കുകയാണ്. നിതീഷ് കുമാർ ഉടക്കിനിൽക്കുകയാണ്. ഒരു ഭീഷണിയുടെ സ്വരവും നിതീഷ് കുമാർ കൈമാറുന്നു. വേണമെങ്കിൽ തുടരാമെന്ന അവസ്ഥ. അതു കൊണ്ടു തന്നെ അപകടം മുന്നിൽ കണ്ടു അമിത്ഷാ ബീഹാറിൽ എത്തിയിരിക്കുകയാണ്. ബിഹാറിൽ ജെഡിയു ബിജെപി സഖ്യം അധികാരത്തിൽ എത്തിയതിന് ശേഷം ഇതാദ്യമായാണ് ബിജെപി ദേശീയ അധ്യക്ഷൻ അമിത് ഷാ ബീഹാറിലെത്തുന്നത്.കഴിഞ്ഞ തവണത്തെ മികച്ച പ്രകടനത്തിന്‍റെ അടിസ്ഥാനത്തിൽ 30 സീറ്റുകളിലെങ്കിലും മത്സരിക്കാനാണ് ബിജെപി ആഗ്രഹിക്കുന്നത്. എന്നാൽ ബീഹാറിൽ നിതീഷ് കുമാർ രണ്ടും കല്പിച്ചുനിൽക്കുകയാണ്. ബീഹാറിലെ സഖ്യം തുടരണമോയെന്ന കാര്യത്തിൽ അമിത് ഷായുമായുള്ള കൂടിക്കാഴ്ച്ചക്ക് ശേഷം തീരുമാനമെടുക്കാനാണ് നിതീഷ് കുമാറിന്‍റെ തീരുമാനം. ലോക്സഭ സീറ്റ് വിഷയത്തിൽ ബിജെപി എന്ത് നിലപാട് എടുക്കും എന്ന് നോക്കിയതിന് ശേഷമായിരിക്കും നിതീഷ് കുമാർ അന്തിമ തീരുമാനം എടുക്കുക.\nരാഷ്ട്രീയത്തിൽ സ്ഥായിയായ ശത്രുക്കളോ മിത്രങ്ങളോ ഇല്ലെന്നുള്ള ചൊല്ല് ദേശീയ തലത്തിൽ അന്വർഥമാക്കുന്ന ഒരു നേതാവാണ് ജെഡിയു നേതാവായ നിതീഷ് കുമാർ. കോണ്‍ഗ്രസ്സിനോടൊപ്പവും ബിജെപിയോടൊപ്പവും പലഘട്ടത്തിലും അധികാരം പങ്കിട്ട നേതാവാണ് നിതീഷ് കുമാർ. എൻഡിഎ മുന്നണിയോട് വിടപറഞ്ഞ് കോണ്‍ഗ്രസ്സും ആർജെഡിയുമായി ചേർന്ന് മഹാസഖ്യം രൂപീകിച്ചായിരുന്നു കഴിഞ്ഞ തവണ നിതീഷ് കുമാർ രാഷ്ട്രീയ നിരീക്ഷകരെ ഞെട്ടിച്ചത്. പിന്നീട് അധികാരത്തിൽ നിൽക്കെ തന്നെ ബിജെപി പാളയത്തിലേക്ക് തിരികെ പോയി വീണ്ടും നിതീഷ് കുമാർ ഞെട്ടിച്ചു. ഇപ്പോൾ വീണ്ടും കയ്യാലപ്പുറത്തെ തേങ്ങപോലെ അങ്ങോട്ടോ ഇങ്ങോട്ടോ എന്ന് ആടി നിൽക്കുകയാണ് ജെഡിയു. ആടിനിൽക്കുന്ന ജെഡിയുവിനെ സഖ്യത്തിൽ ഉറപ്പിച്ചു നിർത്താൻ അമിത് ഷാ തന്നെ ബീഹാറിൽ എത്തിയിരിക്കുകയാണ് ഇപ്പോൾ.\nമുന്നണിയെ നയിക്കുന്ന പർട്ടിയോട് വിധേയത്വം പുലർത്തുന്ന സമീപനം ഒരിക്കലും ജെഡിയു തുടർന്നിട്ടില്ല. തങ്ങളുടെ ആവശ്യം അവർ മുന്നണിക്കകത്തും പുറത്തും വെട്ടിത്തുറന്ന് പറയും, അത് നേടിയെടുക്കാനായി കലഹിക്കും. ഈ സ്വഭാവം തന്നെയാണ് പലപ്പോഴായിട്ട് ഉണ്ടായ അവരുടെ മുന്നണിമാറ്റങ്ങൾക്ക് പിന്നിലെ പ്രധാന കാരണം. ബിജെപിക്കെതിരെ ഉയർന്ന് വന്ന് വിജയം കൈവരിച്ച മഹാസഖ്യത്തെ പിളർത്തിയാണ് നിതീഷ് കുമാർ ബിജെപി പാളയത്തിലെത്തിയത്. എൻഡിഎയിൽ എത്തിയ ശേഷവും നിരവധി തവണ ജെഡിയു ബിജെപിയുമായി ഉടക്കി. അവസാനമായി ലോക്സഭാ സീറ്റ് വിഭജനത്തെ തുടർന്നാണ് ജെഡിയു ഉടക്കി നിൽക്കുന്നത്. ഉടക്കി നിൽക്കുന്ന ജെഡിയുവിനെ അനനയിപ്പിക്കാനാണ് അമിത് ഷാ ബീഹാറിൽ എത്തിയിരിക്കുന്നത്. ലോക്സഭ തിരഞ്ഞെടുപ്പിൽ ബിജെപിയേക്കാൽ കൂടുതൽ സീറ്റ് തങ്ങൾക്ക് വേണമെന്ന ആവശ്യമായിരുന്നു ജെഡിയു ഉന്നയിച്ചത്. ഇതിന് ബിജെപി സംസ്ഥാന നേതൃത്വം തയ്യാറാവാതിരുന്നതോടെ സംഖ്യത്തിൽ അസ്വാസരങ്ങൾ ഉടലെടുത്തു. ഒരു ഘട്ടത്തിൽ ലോക്സഭ തിരഞ്ഞെടുപ്പിൽ ഒറ്റയ്ക്ക് മത്സരിക്കാൻ വരെ തയ്യാറാണെന്ന് നിതീഷ് കുമാർ അഭിപ്രായപ്പെട്ടിരുന്നു.\nതങ്ങളുടെ പഴയ കൂട്ടാളികളായ ആർജെഡിയും കോണ്‍ഗ്രസും ഉൾപ്പെട്ട സഖ്യത്തിലേക്ക് ജെഡിയു മടങ്ങാനുള്ള സാഹചര്യവും നിലവിലുണ്ട്. ഇത് മുന്നിൽ കണ്ടാണ് അനുനയ നീക്കവുമായി ബിജെപി ദേശീയ അധ്യക്ഷൻ തന്നെ നേരിട്ട് ബീഹാറിൽ എത്തിയിരിക്കുന്നത്.ബീഹാറിലെ സഖ്യം തുടരണമോയെന്ന കാര്യത്തിൽ അമിത് ഷായുമായുള്ള കൂടിക്കാഴ്ച്ചക്ക് ശേഷം തീരുമാനമെടുക്കാനാണ് നിതീഷ് കുമാറിന്‍റെ തീരുമാനം. ലോക്സഭ സീറ്റ് വിഷയത്തിൽ ബിജെപി എന്ത് നിലപാട് എടുക്കും എന്ന് നോക്കിയതിന് ശേഷമായിരിക്കും നിതീഷ് കുമാർ അന്തിമ തീരുമാനം എടുക്കുക. ബിഹാറിൽ ജെഡിയുബിജെപി സഖ്യം അധികാരത്തിൽ എത്തിയതിന് ശേഷം ഇതാദ്യമായാണ് ബിജെപി ദേശീയ അധ്യക്ഷൻ അമിത് ഷാ ബീഹാറിലെത്തുന്നത്. ഗസ്റ്റ് ഹൗസിൽ ഇരുനേതാക്കളും രാവിലെ പ്രാതലിനിടെ കുടിക്കാഴ്ച്ച നടത്തുന്നുണ്ടെങ്കിലും ഉച്ചയൂണിന് ശേഷം നിതീഷ് കുമാറിന്‍റെ വസതിയിലാണ് ഒൗദ്യോഗിക കൂടിക്കാഴ്ച്ച.\nകഴിഞ്ഞ ലോകസഭ തിരഞ്ഞെടുപ്പിൽ ജെഡിയുവിന് സീറ്റുകൾ കുറഞ്ഞത് കാട്ടി ഇത്തവണ സീറ്റുകളുടെ എണ്ണത്തിൽ പാർട്ടിയെ തഴയാൻ പാടില്ല എന്നതാണ് നിതീഷ് കുമാറിന്‍റെ നിലപാട്. 2014 ന് ശേഷം സംസ്ഥാനത്ത് ഉണ്ടായ രാഷ്ട്രീയ മാറ്റങ്ങൾ കണക്കിലെടുത്ത് വേണം സീറ്റ് വിഭജനം എന്നാണ് ജെഡിയു വാദം. 2014 ൽ ജെഡിയുവിന് സീറ്റ് കുറവായിരുന്നെങ്കിലും 16 ശതമാനം വോട്ട് വിഹിതം ഉണ്ടായിരുന്നു. 2015 ലെ നിയമസഭ തിരഞ്ഞെടുപ്പിൽ 71 സീറ്റ് നേടാനും പാർട്ടിക്ക് കഴിഞ്ഞു. ഇതിന്‍റെയൊക്കെ അടിസ്ഥാനത്തിൽ 17 സീറ്റെങ്കിലും തങ്ങൾക്ക് വിട്ട് തരണമെന്ന ആവശ്യമായിരിക്കും അമിത് ഷാക്ക് മുന്നിൽ നിതീഷ് കുമാർ ആവശ്യപ്പെടുക. 40 ലോക്സഭ സീറ്റുകളാണ് ബീഹാറിൽ ഉള്ളത്. കഴിഞ്ഞ തവണത്തെ മികച്ച പ്രകടനത്തിന്‍റെ അടിസ്ഥാനത്തിൽ 30 സീറ്റുകളിലെങ്കിലും മത്സരിക്കാനാണ് ബിജെപി താൽപര്യപ്പെടുന്നത്. ജെഡിയുവിന് കൂടുതൽ സീറ്റ് വിട്ടുകൊടുത്താൽ തിരഞ്ഞെടുപ്പിന് ശേഷം മുന്നണിക്ക് വ്യക്തമായ ലീഡ് നേടാനാവാതെ പോയാൽ ജെഡിയു ഉയർത്തിയേക്കാവുന്ന ഭീഷണിയേയും ബിജെപി മുന്നിൽകാണുന്നു.\nറഫാല് വിമാന ഇടപാട്: വിലവിവരങ്ങള് കേന്ദ്രം സുപ്രീംകോടതിയില് സമര്‍പ്പിച്ചു


രാജ്യശരാശരിക്കും മുകളിൽ; കോവിഡ് ഭീതിയിൽ കേരളം | Madhyamam\ndate_range 26 Sep 2020 6:27 PM GMT\nരാജ്യശരാശരിക്കും മുകളിൽ; കോവിഡ് ഭീതിയിൽ കേരളം\nതിരുവനന്തപുരം: കോവിഡ് തീവ്രവ്യാപനത്തിലെന്ന സൂചന നൽകി ടെസ്റ്റ് പോസിറ്റിവിറ്റി രാജ്യശരാശരിക്ക് മുകളിലെത്തുകയും പ്രതിദിന രോഗബാധ ഏഴായിരം പിന്നിടുകയും ചെയ്തതോടെ കേരളം മുൾമുനയിൽ. സംസ്ഥാനത്ത് ശനിയാഴ്ച 7006 പേർക്കാണ് രോഗം സ്ഥിരീകരിച്ചത്.\nരോഗവ്യാപനത്തിൽ ഏഴാം സ്ഥാനത്താണിപ്പോൾ കേരളം. പ്രതിദിന രോഗികളുടെ എണ്ണത്തിൽ തമിഴ്നാടിനെ മറികടന്ന് നാലാമതുമായി. മഹാരാഷ്ട്ര, ആന്ധ്രപ്രദേശ്, കർണാടക സംസ്ഥാനങ്ങളാണ് മുന്നിലുള്ളത്. തമിഴ്നാട് അഞ്ചാമതും.\nനൂറിൽ 9.1 പേർ പോസിറ്റിവാകുന്നു\nരാജ്യത്ത് നൂറുപേരെ പരിശോധിച്ചാൽ (ടെസ്റ്റ് പോസിറ്റിവിറ്റി ) 8.7 പേർക്ക് പോസിറ്റിവാകുേമ്പാൾ സംസ്ഥാനത്ത് ഇത് 9.1 ആണ്. ഒരാഴ്ചയിലെ കണക്കാണിത്്. ജൂൺ ആദ്യം രാജ്യത്ത് ടെസ്റ്റ് പോസിറ്റിവിറ്റി 7.4 രേഖപ്പെടുത്തിയപ്പോൾ കേരളത്തിൽ വെറും 1.6 ആയിരുന്നു. ഏറ്റവും കൂടുതൽ പേർ ചികിത്സയിലുള്ള ആറ് സംസ്ഥാനങ്ങളുടെ പട്ടികയിൽ ഏറ്റവും ഒടുവിലായിരുന്നു നാലുദിവസം മുമ്പുവരെ കേരളം. എന്നാൽ, 7000 പിന്നിട്ടതോടുകൂടി തമിഴ്നാടിനെ (46,386) പിന്നിലാക്കി അഞ്ചാംസ്ഥാനത്താണ് ഇപ്പോൾ കേരളമുള്ളത് (52,678).\nഅതേസമയം, കേരളം പിന്തുടരുന്ന കർശന ഡിസ്ചാർജ് മാനദണ്ഡങ്ങളാണ് ഒരേസമയം ഇത്രയധികം പേർ ചികിത്സയിലുണ്ടാകാൻ കാരണമെന്നാണ് ആരോഗ്യവകുപ്പ് വിശദീകരിക്കുന്നത്. മറ്റു സംസ്ഥാനങ്ങളിൽ കോവിഡ് ലക്ഷണങ്ങളിൽനിന്ന് വിെട്ടാഴിയുന്നതോടെ മറ്റു പരിശോധനകളൊന്നുമില്ലാതെ ഡിസ്ചാർജ് ചെയ്യും.\nകേരളത്തിൽ ആൻറിജൻ ടെസ്റ്റിൽ നെഗറ്റിവാണെന്ന് സ്ഥിരീകരിച്ചശേഷം മാത്രമാണ് രോഗിയെ ഡിസ്ചാർജ് ചെയ്യുന്നത്. വെള്ളിയാഴ്ച വരെയുള്ള സംസ്ഥാനത്തെ കോവിഡ് വർധനനിരക്ക് 3.4 ശതമാനമാണ്. അരുണാചൽപ്രദേശും ഛത്തിസ്ഗഢുമാണ് കോവിഡ് കേസുകളുടെ വർധനനിരക്കിൽ കേരളത്തിനൊപ്പമുള്ളത്. തമിഴ്നാട്ടിൽ ഇത് ഒരുശതമാനമാണ്.\nമഹാരാഷ്ട്രയിൽ 1.6 ശതമാനവും കർണാടകയിൽ 1.5 ശതമാനവുമാണ്. മറ്റു സംസ്ഥാനങ്ങളിൽ നേരേത്തതന്നെ കോവിഡ് തീവ്രവ്യാപനം നടന്നതാണ് കേരളവുമായി താരതമ്യം ചെയ്യുേമ്പാഴുള്ള കുറവിന് കാരണമെന്നാണ് വിലയിരുത്തൽ.\nആറ് ജില്ലകളിൽ അതിവ്യാപനം; മരണം 21\nകഴിഞ്ഞ 24 മണിക്കൂറിനിടെ പരിശോധിച്ച 58,779 സാമ്പ്ളുകളിൽ 7006 പേർ പോസിറ്റിവായി. 6668ഉം സമ്പര്‍ക്കരോഗികളാണ്. 664 പേരുടെ സമ്പര്‍ക്ക ഉറവിടം വ്യക്തമല്ല. 21 മരണങ്ങളാണ് ശനിയാഴ്ച സ്ഥിരീകരിച്ചത്്. ഇേതാടെ സംസ്ഥാനത്ത് ഒൗദ്യോഗികമായി സ്ഥിരീകരിച്ച കോവിഡ് മരണങ്ങൾ 656 ആയി. രോഗം സ്ഥിരീകരിച്ചവരില് 68 പേര് വിദേശ രാജ്യങ്ങളില്‍നിന്നും 177 പേര് മറ്റു സംസ്ഥാനങ്ങളില്‍നിന്നും വന്നവരാണ്. തിരുവനന്തപുരത്ത് പ്രതിദിന രോഗികളുടെ എണ്ണം 1000 കടന്നു. ഏഴ് ജില്ലകളിൽ 500ൽ കൂടുതലാണ് പ്രതിദിന രോഗികളുടെ എണ്ണം.\nചികിത്സയിലായിരുന്ന 3199 പേരുടെ പരിശോധനഫലം നെഗറ്റിവായി. ഇതോടെ 52,678 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്.\nTAGS:covid 19 Covid 19 kerala


Metro Vaartha - വിവാഹവാർത്തയിൽ നിന്ന് സോനം കപൂർ വിവാദ വാർത്തയിലേക്ക്\nJanuary 2019 - 8:49 am IST\nവിവാഹവാർത്തയിൽ നിന്ന് സോനം കപൂർ വിവാദ വാർത്തയിലേക്ക്\nമതവികാരം വ്രണപ്പെടുത്തിയെന്ന വാർത്തയ്ക്ക് പിന്നാലെ ഫെമിനിസ്റ്റ് എന്നറിയപ്പെടുന്ന സോനം കപൂർ പേരുമാറ്റിയെന്ന വാർത്തയാണ് നടിയെ സോഷ്യൽ മീഡിയകളിൽ വൈറലാക്കിയിരിക്കുന്നത്. ഭർത്താവിന്‍റെ പേരാണ് സോനം കൂടെ ചേർത്തിരിക്കുന്നത്. ഇൻസ്റ്റഗ്രാം അക്കൗണ്ടിലെ ഇപ്പോഴത്തെ പേര് സോനം കെ അഹൂജ എന്നാണ്\nബോളിവുഡ് സിനിമകളിൽ കാണുന്ന പോലെ തന്നെ പാട്ടും ആട്ടവും ആഘോഷങ്ങളുമൊക്കെയായി അത്യാർഭാടമായിരുന്നു താരപുത്രി സോനം കപൂറിന്‍റെ വിവാഹം. ഹിന്ദി സിനിമാലോകത്തെ ഒട്ടുമിക്ക താരങ്ങളും സോനത്തിന്‍റെ വിവാഹചടങ്ങിനെത്തുകയും ചെയ്‌തു. വിവാഹവും വെഡിങ് കാർഡും മെഹന്ദി ചടങ്ങും സോനത്തിന്‍റെ വേഷവിധാനങ്ങളുടെയുമെല്ലാം വിശേഷങ്ങൾ വാർത്തകളിൽ നിറഞ്ഞിരുന്നു. ബിസിനസുകാരനായ ആനന്ദ് അഹൂജയുമായുള്ള വിവാഹം കഴിഞ്ഞ് ഏറെയാകും മുൻപേ സോനം കപൂർ കാൻ ഫിലിം ഫെസ്റ്റിവലിൽ പങ്കെടുക്കാൻ പോയി. എന്നാൽ സോനം മടങ്ങിയെത്തിയത് വിവാദവാർത്തയിലേക്കാണ്.\nസിഖ് മതാചാരപ്രകാരം നടന്ന വിവാഹത്തില് തങ്ങളുടെ മതത്തെ അപമാനിക്കുകയായിരുന്നു എന്ന സിഖ് മതവിശ്രോവാസികളുടെ ആരോപണമാണിപ്പോൾ സോനത്തിനും ആനന്ദിനും തലവേദന സൃഷ്ടിക്കുന്നത്. കഴിഞ്ഞ എട്ടിന് മുംബൈയില് വച്ചു നടന്ന വിവാഹത്തില് തലപ്പാവില് അണിഞ്ഞിരിക്കുന്ന പതക്കം അഴിച്ചുവെച്ചിട്ടില്ല എന്നതാണ് കാരണമായി ഇവര് ചൂണ്ടിക്കാട്ടുന്നത്.\nഗുരുദ്വാരകളുടെ ഭരണചുമതലയുള്ള ശിരോമണി ഗുരുദ്വാര പ്രബന്ധക് കമ്മിറ്റി ആണ് വിവാഹചടങ്ങില് സംബന്ധിച്ച കമ്മിറ്റി അംഗങ്ങള്‍ക്കെതിരെ ആരോപണമുന്നയിച്ച് രംഗത്തെത്തിയിരിക്കുന്നത്. സിഖ് മതാചാരമനുസരിച്ച് വിവാഹചടങ്ങുകള് നടക്കുമ്പോള് ഗുരുഗ്രന്ഥ സാഹിബിനു മുന്നില് വച്ച് തലപ്പാവിലെ പതക്കം അഴിച്ചു മാറ്റണമെന്ന നിയമമുണ്ട്.\nഎന്നാല് ഇതു നടക്കാത്തതിനാല് സിഖ് സമുദായത്തെ അപമാനിച്ചതായി കാണിച്ച് പരാതി അകാല് തക്തിനു മുമ്പാകെ ബോധിപ്പിച്ചിരിക്കുകയാണ്. വിവാഹത്തിനു നേതൃത്വം നല്‍കിയവര്‍ക്കെതിരെ കര്‍ശനമായ നടപടിയാണ് ആവശ്യപ്പെട്ടിരിക്കുന്നത്.\nഎന്നാൽ മതവികാരം വ്രണപ്പെടുത്തിയെന്ന വാർത്തയ്ക്ക് പിന്നാലെ ഫെമിനിസ്റ്റ് എന്നറിയപ്പെടുന്ന സോനം കപൂർ പേരുമാറ്റിയെന്ന വാർത്തയാണ് നടിയെ സോഷ്യൽ മീഡിയകളിൽ വൈറലാക്കിയിരിക്കുന്നത്. ഭർത്താവിന്‍റെ പേരാണ് സോനം കൂടെ ചേർത്തിരിക്കുന്നത്. ഇൻസ്റ്റഗ്രാം അക്കൗണ്ടിലെ ഇപ്പോഴത്തെ പേര് സോനം കെ അഹൂജ എന്നാണ്. എന്നാൽ ഞാൻ ഇപ്പോഴും ഫെമിനിസ്റ്റാണ്. എന്‍റെ പേര് മാറ്റാൻ സ്വാതന്ത്ര്യമുണ്ട്. നേരത്തെ എന്‍റെ അച്ഛന്‍റെ പേരായിരുന്നു ചേർത്തിരുന്നത്. ഇപ്പോൾ ഭർത്താവിന്‍റെയും. അതിലെന്താണ് ഇത്ര പ്രശ്നം. ഞാൻ മാത്രമല്ല ഭർത്താവ് ആനന്ദും പേരിൽ മാറ്റം വരുത്തിയിട്ടുണ്ടല്ലോ. ആരും തോക്കു ചൂണ്ടിയല്ല എന്‍റെ പേരു മാറ്റിയത്. ആനന്ദിന്‍റെ പേര് മാറ്റിയതിൽ ആരും ഒന്നും പറയുന്നില്ലല്ലോയെന്നും സോനം പറയുന്നു. ആരുടെയും നിർബന്ധത്തിൽ അല്ല രണ്ടാളും പേരുമാറ്റിയതെന്നും സോനം കൂട്ടിച്ചേർത്തു.


(Dance classes): കൊവിഡിൽ താളം തെറ്റിയ ചുവടുകൾ|Dance classes covid lockdown\nകൊവിഡിൽ താളം തെറ്റിയ ചുവടുകൾ\nBy വെബ്ഡെസ്ക് • 06/12/2020 at 3:05PM\nകൊവിഡ് വ്യാപനത്തെ തുടർന്ന് അടച്ചിടലും നിയന്ത്രണങ്ങളും കാരണം ഉപജീവനമാർഗം നഷ്ടപ്പെട്ടവരാണ് കലയിലൂടെ ജീവിതമാർഗം കണ്ടെത്തിയിരുന്നുവർ. കേരളത്തിലെ നൃത്തമേഖലയിൽ വളരെയധികം അധ്യാപകരും പ്രൊഫഷണൽസും ഉണ്ട്. അവർ ഈ കാലത്തിലൂടെ എങ്ങനെയാണ് കടന്നുപോകുന്നത്.\nലോകത്തിന്റെ തന്നെ താളം തെറ്റിച്ച കൊവിഡ് വ്യാപനം ഇപ്പോഴും തുടരുകയാണ്. ലോകത്തൊട്ടാകെ സമസ്ത മേഖലകളെയും കഴിഞ്ഞ ഒരു വർഷത്തോളമായി പിടിച്ചുലച്ച രോഗമായി മാറി. ഒരുപക്ഷേ ഒരു നൂറ്റാണ്ടിനിടയിൽ കണ്ട ഏറ്റവും വലിയ പ്രതിസന്ധിയായി കൊറോണ വൈറസ് സൃഷ്ടിച്ച ഈ രോഗം മാറി. കേരളത്തിനും അതിൽ നിന്നും മാറി നിൽക്കാൻ സാധിച്ചില്ല. ഇന്ത്യയിൽ ആദ്യം രോഗം റിപ്പോർട്ട് ചെയ്യപ്പെട്ട സംസ്ഥാനമായി കേരളം. കേരളത്തിൽ രോഗം തടയുന്നതിനായി നടപടികൾ സ്വീകരിച്ചു. കേന്ദ്രസർക്കാർ ലോക്ക് ഡൗൺ പ്രഖ്യാപിച്ചതോടെ കാര്യങ്ങൾ എല്ലാം കീഴ്മേൽ മറിഞ്ഞു. കേരളത്തിലെ രണ്ട് ലക്ഷത്തിലേറെ കുടുംബങ്ങളുടെ ജീവിതച്ചുവട് കൂടെ തെറ്റിച്ചതാണ് കൊവിഡ് ലോക്ക് ഡൗണും നിയന്ത്രണങ്ങളും.\nകൊവിഡിൽ താളം തെറ്റിയ ചുവടുകൾ -ചിത്രം സതീശന്\nകേരളത്തിൽ കലയിൽ നിന്നും ഉപജീവനം കണ്ടെത്തിയിരുന്നവരാണ് ഈ പ്രതിസന്ധിയിൽ പെട്ട് ഉഴലുന്നത്. കേരളത്തിലൊട്ടാകെ 168 കലാരൂപങ്ങളുമായിബന്ധപ്പെട്ട് ഉപജീവനം കണ്ടെത്തുന്ന രണ്ട് ലക്ഷത്തിലേറെ ആളുകളുണ്ടെന്ന് കേരള സർവകലാ സംഘം പ്രസിഡന്റും നടനുമായ ജയൻ ചേർത്തല പറയുന്നു. കേരളത്തിൽ വിവിധകലകൾ അഭ്യസിപ്പിക്കുന്നവരും അത് അവതരിപ്പിക്കുന്നവരുമായി നിരവധി അധ്യാപകരുണ്ട്. കല പഠിപ്പിച്ചും അത് അവതരിപ്പിച്ചും ഉപജീവനമാർഗം കണ്ടെത്തുക കൂടെയാണ് അവർ ചെയ്യുന്നത്. അവരുടെ ഉപജീവനമാർഗമാണ് ഇപ്പോൾ അടഞ്ഞത്. മാർച്ചിൽ പൊതുപരിപാടികൾ നിർത്തിവെക്കേണ്ടി വന്നതും ക്ലാസുകൾ നടത്താനാകാത്തതും അവരുടെ വരുമാന മാർഗത്തെ ഇല്ലാതാക്കി. വെക്കേഷൻ ക്ലാസുകൾ ഇല്ലാതായി. ഉത്സവങ്ങൾ നടക്കാത്തതിനാൽ അതുവഴിയുള്ള വരുമാനം നഷ്ടമായി. ക്ലാസുകൾ വീണ്ടും തുടങ്ങാൻ പറ്റിയിട്ടുമില്ല. അതിന് പുറമെയാണ് സ്കൂൾ, സർവകലാശാല കലോത്സവങ്ങൾ (യൂത്ത് ഫെസ്റ്റിവൽ) ഇത്തവണ ഉണ്ടാകാനുള്ള സാധ്യത ഇല്ല എന്നത്. ഇതുവഴി ലഭിക്കുന്ന നല്ലൊരു വരുമാനമാണ് കലാമേഖലയിയെ ആശ്രയിച്ച് ഉപജീവനം നടത്തുന്നവർക്ക് നഷ്ടമാകുന്നത്.\nകല പഠിപ്പിക്കുന്നവർക്ക് മാത്രമല്ല, കലാപരിപാടികൾ നടത്തി ഉപജീവനം കണ്ടെത്തുന്നതും ഇല്ലാതായി. ഇത് നേരിട്ട് രണ്ട് ലക്ഷത്തോളം കലാകാരന്മാർക്കാണ് ഉപജീവനമാർഗം നഷ്ടമായതെങ്കിൽ അതുമായിബന്ധപ്പെട്ട ഉപജീവനമാർഗം കണ്ടെത്തുന്ന നിരവധി മേഖലകളിൽ തൊഴിൽ നഷ്ടമുണ്ടായിട്ടുണ്ട്.\nകൊവിഡ് ലോക്ക് ഡൗണിന് മുമ്പ് ലഭിച്ചിരുന്നതിനേക്കാൾ നാലിലൊന്നായി വരുമാനം കുറഞ്ഞുവെന്ന് എറണാകുളം ചിറ്റൂർ, സരസ്വതീ നൃത്ത കലാ മന്ദിരം നടത്തുന്ന നൃത്തകലാ അധ്യാപകനായ എ.ബി. സതീശൻ പറയുന്നു. സാമ്പത്തിക ബുദ്ധിമുട്ട് മൂലം ഭക്ഷണം പോലും വെട്ടിക്കുറയ്ക്കേണ്ടി വന്നു. വാടക വീട്ടിലാണ് താമസിക്കുന്നത്. വീട്ടിലെ ഏക വരുമാനം തനിക്ക് ലഭിക്കുന്ന പൈസയമാണ്. പ്രായമായ അച്ഛനും അമ്മയുടെയും ആരോഗ്യ കാര്യങ്ങൾ നോക്കണം. മരുന്നും മറ്റും വാങ്ങണം. പണയം വച്ചാണ് പല കാര്യങ്ങളും ചെയ്തത്. പിന്നെ ഇത്തവണ വാർധക്യകാല പെൻഷൻ ഇത്തവണ അവർക്കുള്ള തുക കൃത്യമായി സർക്കാർ നൽകി അതിനാൽ കുറേ കാര്യങ്ങൾ നടന്നുപോയി. പിന്നെ റേഷൻ കടയിൽ നിന്നുള്ള സാധനങ്ങൾ കിട്ടിയതും സഹായിച്ചുവെന്ന് സതീശൻ പറഞ്ഞു.\nലോക്ക് ഡൗൺ പ്രതിസന്ധി മറികടക്കാൻ കേരളത്തിൽ ആദ്യമായി ഓൺലൈൻ നൃത്ത പഠനക്ലാസ് തുടങ്ങിയ വ്യക്തികളിലൊരാണ് സതീശൻ. മൂന്ന് വയസ് തുടങ്ങി 60 വയസ് മേലെയുള്ള കുട്ടികൾവരെയുണ്ട് സതീശന്റെ ശിഷ്യരുടെ കൂട്ടത്തിൽ . സാധാരണ ഗതയിൽ സ്ഥാപനത്തിൽ പഠിക്കാനായി ശരാശരി 70 നും 120 നും ഇടയ്ക്ക് കുട്ടികൾ ഉണ്ടാകും. കൊറോണ വന്നതിന് പിന്നാലെ സ്ഥാപനം തുറക്കാൻ പറ്റാതായി.\nലോക്ക് ഡൗണും നിയന്ത്രണങ്ങളും ഭയവും കാരണം കുട്ടികൾ വരാറില്ല. അതിനാൽ വരുമാനമില്ലാതെയായി. അതിനാൽ വാടക കൊടുത്തിട്ടില്ല. ഉടമസ്ഥർക്ക് നിലവിലത്തെ സ്ഥിതി അറിയാവുന്നതിനാൽ വാടകയ്ക്കായി ബുദ്ധിമുട്ടിക്കാറില്ല. ഇതുവരെ വാടക കൊടുക്കൻ കഴിഞ്ഞിട്ടില്ല. തുറക്കുമ്പോൾ പ്രശ്നം പരിഹരിക്കാമെന്നാണ് കരുതുന്നത്. മൂന്ന് മാസം മുതൽ ആറ് മാസം വരെ പരിപാടികളുടെ തിരക്കായിരിക്കും മാർച്ച് മുതൽ മെയ് മാസം വരെയുള്ള മൂന്ന് മാസം മാത്രം നിരവധി പ്രോഗ്രാം കിട്ടുന്നതാണ്. ഇത്തവണ ലോക്ക് ഡൗൺ പ്രഖ്യാപനത്തോടെ എല്ലാം താളം തെറ്റി. ഏപ്രിൽ മെയ് മാസത്തിൽ മെയിൻ പ്രോഗ്രമായിരുന്ന നാലഞ്ചെണ്ണം കാൻസലായി. മിനിമം ഏഴ് സ്റ്റേജ് എറണാകുളത്ത് മാത്രം തനിക്ക് കിട്ടുമായിരുന്നത് ഇത്തവണ ഒന്ന് പോലും ഉണ്ടായില്ല.\nവീട്ടിലെ ദൈനംദിനകാര്യം മുന്നോട്ട് കൊണ്ടുപോകുന്നതിൽ പ്രധാന പങ്ക് വഹിക്കുന്നത് അധ്യാപനത്തിനത്തിലൂടെയുള്ളവുരമാനം ആയിരുന്നു. ലോക്ക് ഡ,ൗണോടുകൂടി അത് നിലച്ചു. പിന്നീട് വാട്ടാസ് ആപ്പിൽ 10 ഗ്രൂപ്പ് ആക്കി നൂറ് കുട്ടികളെ ചേർത്ത് ക്ലാസ് ആരംഭിച്ചു. . കുട്ടികൾക്ക് പത്ത് കുട്ടികളെ വച്ച് പ്രായം തിരിച്ചും ബേസ് അനുസരിച്ചും ഗ്രൂപ്പ് തിരിച്ചും. ചെയ്തു ഡാൻസ് മേഖലയിൽ വന്നു. ഫീസ് ബലം പിടിച്ചില്ല. ആദ്യം വാട്ടാസാപ്പിൽ ആയിരന്നു. പിന്നീട് സൂമിൽ ഓൺലൈനിൽ കൂടിയാണ്. നൃത്തം ചെയ്ത് വിഡിയോ അയച്ചുകൊടുക്കും. പിറ്റേ ദിവസം അവർ ചെയ്ത് വീഡിയോസ് ചെയ്ത അയച്ചു തരും. മൂന്ന് മാസത്തോളം ഇങ്ങനെ പോയി. അതിന് ശേഷം സൂമിൽ ഓൺലൈനിൽ ക്ലാസ് തുടങ്ങി. ജൂലൈ 70 പേർ ഉണ്ടായിരുന്നു. പിന്നീട് അത് മുപ്പതോളം പേരായി കുറഞ്ഞു. 25 കുട്ടികൾ ഇപ്പോഴുള്ളത് സതീശൻ പറയുന്നു.\nനേരത്തെ വീടുകളിൽ പോയി നൃത്തം പഠിപ്പിച്ചിരുന്നു. ഇപ്പോഴത് പഴയതുപോലെ പറ്റുന്നില്ല. ഒരു ദിവസം ഒരു കുട്ടിയെ എന്ന നിലയിൽ ഹോം ട്യൂഷൻ സാനിറ്റൈസർ ഒക്കെ ഉപോയഗിച്ച് ചെയ്യാൻ പറ്റുകയുള്ളൂ.ഇപ്പോൾ അഞ്ച് വീടുകളിൽ പഠിപ്പിക്കുന്നു.\nകൊറോണയുടെ കാലം സാമ്പത്തിക ബുദ്ധിമുട്ട് ഉണ്ടാക്കി. നമ്മൾ സേഫ് ആകണം, പോകുന്ന വീട്ടിലുള്ളവരും സേഫ് ആകണം. പാട്ടുപാടിയും നൃത്തം ചെയ്തും മുന്നോട്ട് പോകാൻ ആരോഗ്യം വേണം. നേരിട്ടാണെങ്കിൽ ഒരുക്ലാസ് ചെയ്തിരുന്നിടത്ത് ഇപ്പോൾ പത്ത് ക്ലാസ് ചെയ്താൽ മതിയാകുന്നില്ല. പ്രത്യേകിച്ച് തുടക്കക്കാരെ പഠിപ്പിച്ചെടുക്കാൻ. ഓൺലൈനിലൂടെയും ആപ്പിലൂടെയുമൊക്കെ ഡാൻസ് പഠിപ്പിക്കുക ബുദ്ധിമുട്ടായിരിക്കും എന്നാണ് തോന്നുന്നത്. . മാസം ലഭിക്കുന്ന ഫീസ് കൊണ്ട് മാത്രം മുന്നോട്ട് പോകാൻ കഴിയില്ല. പരിപാടികൾ കൂടെ ലഭിച്ചാലെ ജീവിതം മുന്നോട്ട് പോവുകയുള്ളൂ.ഇപ്പോൾ സ്ഥിതി വളരെ മോശമാണ് സതീശൻ പറഞ്ഞു.\nമറ്റുള്ള തൊഴിൽ മേഖലയെ അപേക്ഷിച്ച് ആഘോഷങ്ങൾ ഉണ്ടെങ്കിൽ മാത്രമേ കലയിലൂടെ ഉപജീവനം മുന്നോട്ട് കൊണ്ട് പോകുന്നവർക്ക് ജീവിതമാർഗം ഉണ്ടാവകുയുള്ളൂ. നടനും കേരള സർവകലാസംഘം പ്രസിഡന്റുമായ ജയൻ ചേർത്തല പറയുന്നു. കേരളത്തിലെ കലാകാരന്മാരുടെ ഏക തൊഴിലാളി സംഘടനയാണ് എ ഐ ടിയു സിയിൽ അഫിലിയേറ്റ് ചെയ്തിട്ടുള്ള കേരള സർവകലാസംഘം.\nകലകാരന്മാർക്ക് മറ്റ് ജോലി ചെയ്ത് ജീവിത വിജയം നേടാൻ ബുദ്ധിമുട്ടിയാരിക്കും. സമ്പത്ത് നോക്കിയല്ല അവർ കലയോടുള്ള താൽപര്യം നേക്കി വരുന്നതാണ്. ഇപ്പോൾ പട്ടിണി കിടന്ന് മരിക്കണോ കൊറോണ പിടിച്ചു മരിക്കണോ എന്ന് ചോദിച്ചാൽ പട്ടിണി കിടന്ന് മരിക്കാനില്ല എന്നേ പറയാൻ അവർക്ക് കഴിയൂ.\nഓരോ ജില്ലയിലും പതിനായരത്തിലധികംപേരുണ്ട്. കലകൊണ്ട് ജീവിക്കുന്ന. കലകൊണ്ടുള്ള വരുമാനം കൊണ്ട് തങ്ങൾ നടത്തിയ സർവേ വെളിപ്പെടുത്തുന്നതെന്ന് ജയൻ പറഞ്ഞു. ചിലർ മറ്റ് ചില തൊഴിൽ ചെയ്യുന്നവരുണ്ട്. നാടകത്തിന് സ്റ്റേജ് കിട്ടാതായോടെ പട്ടിണിയിലാണ് നിരവധി കുടുംബങ്ങളുണ്ട്. സിനിമയിലും ഇതുണ്ട്. നൃത്തതിലും ഗാനരംഗത്തുമെല്ലാം ഇത് കാണാൻ കഴിയും. കുറച്ച് താരങ്ങൾ എല്ലാ മേഖലയിലും വൻകിടക്കാരാണ്. അവർക്ക് ഡെപ്പോസിറ്റും മറ്റും വരുമാന മാർഗങ്ങളും ഉണ്ടാകും. പക്ഷേ, കലാകാരിൽ 99 ശതമാനവും പിടിച്ചുനിൽക്കാൻ പാങ്ങില്ലാത്ത താരങ്ങളാല്ലാത്താവരാണ്.\nഉദാഹരണത്തിന് ഒരു നാടകം നടന്നില്ലെങ്കിൽ മിനിമം 15 പേരുടെ തൊഴിലാണ് ഇല്ലാതാകുന്നത്. അതായത് 15 കുടംബങ്ങൾ പട്ടിണിയിലാകും.\nകായിക ആഘോഷം ആളില്ലാത്തെ നടത്തൻ സാധിച്ചു. പക്ഷേ കലാരംഗത്ത് അത് സാധ്യമാകുന്നില്ല. 168 തരം കലാകാരന്മാർ ഉണ്ട്. സീരിയലോ സിനിമയോ ബന്ധപ്പെട്ട് ജീവിക്കുന്നവർ ഉൾപ്പടെ പത്ത് ലക്ഷം പേർ ഉണ്ടാകും.\nസിനിമയും സീരിയലുമൊക്കെ ഷൂട്ടിങ് തുടങ്ങിയെങ്കിലേ ഉള്ളൂ ഒന്നോ രണ്ടോ ശതമാനം. ജീവിതം വഴിമുട്ടി നിൽക്കുന്നു. ടെക്നീഷ്യന്മാർ ഉൾപ്പെട ഭക്ഷണം തരുന്ന ആളുകൾ, ഡ്രൈവർ ഇങ്ങനെ നിരവധി പേരുണ്ട് ഈ മേഖലയുമായി ബന്ധപ്പെട്ട് ജീവിക്കുന്നവർ ഇവരുടെയൊക്കെ ജീവിതം വഴിമുട്ടി നിൽക്കുകയാണ്.\nകൊവിഡ് വന്ന് ലോക്ക് ഡൗണും നിയന്ത്രണങ്ങലുമൊക്കെ ആയതോടെ കുട്ടികൾ പഠിക്കാൻ വരാതെയായി. രക്ഷിതാക്കൾ വിടുന്നുമില്ല. ഉത്സവസീസൺ നഷ്ടമായതിന് പിന്നാലെ യൂത്ത് ഫെസ്റ്റിവലുകളും നഷ്ടമായി. അതോടെ വരുമാനമാർഗമെല്ലാം അടഞ്ഞുവെന്ന് കൊട്ടാരക്കര വെളിയം ശ്രീപാദം നൃത്ത വിദ്യാലയം നടത്തുന്ന നൃത്താധ്യപിക ഗീതാജ്ഞലി. എസ്. പറയുന്നു.\nപത്ത്, നൂറ് കുട്ടികൾ നേരിട്ട് വന്നുകൊണ്ടിരുന്ന ക്ലാസുകളായിരുന്നു. ഇപ്പോൾ ഓൺലൈനിലായിപ്പോൾ അത് കുത്തനെ കുറഞ്ഞു. ഫീസ് പോലും കൃത്യമായി കിട്ടുന്ന കാലമല്ല ഇത്. വേറെ ജോലി അറിയാൻ പാടില്ല. ഇത് വളരെ വർഷങ്ങൾ പഠിച്ച് ഭരതനാട്യത്തിൽ ബിരുദാനന്തര ബിരുദമൊക്കെ എടുത്ത ശേഷമാണ് പഠിപ്പിക്കാനിങ്ങിയത്. ഇവിടെ പഠിപ്പിക്കുന്ന ഓരോ നൃത്തം പഠിപ്പിക്കാനും അതിൽ സ്പെഷ്യലൈസേഷൻ ഉള്ള അധ്യാപികമാരാണ്. അങ്ങനെ നാലഞ്ച് പേരുണ്ട്.\nഇപ്പോൾ ഓൺലൈൻ അഞ്ച് മാറി. ഒന്ന് രണ്ടോ കുട്ടികൾ ഫീസ് കരുന്നത്. നേരിട്ട് നടന്നുപോകുന്നത്.വേറെ ജോലി അറിയാൻ പാടില്ല. എന്ത് ജോലി ചെയ്യാൻ പോകാൻ പറ്റുന്നത്. ആകെ ഈജോലി ചെയ്യാൻ ഉത്സവം, യൂത്ത് ഫെസ്റ്റിവൽ സീസൺ, ചിൽഡ്രൻസ് ഡേ, ശ്രീകൃഷ്ണ ജയന്തി, തുടങ്ങിയ പരിപാടികൾക്കൊ കിട്ടുമായിരുന്നു. ഇപ്പോൾ ചില ഡോക്ടർമാർ പഠിക്കുന്നുണ്ട്. അതാണ് നടക്കുന്ന ഏക കോഴ്സ്.\nഇതിന് പുറമെ ആരും അറിയാതെ ഏറ്റവും കൂടുതൽ ബാധിച്ച മറ്റൊരുമേഖല നൃത്തവും നാടകവുമൊക്കെയായി ബന്ധപ്പെട്ട കോസ്റ്റ്യൂം വിൽപ്പനയുടെ കാര്യത്തിലാണ്. അത് പൂർണമായും നിലച്ചു. അതുമായി ബന്ധപ്പെട്ട് ഉപജീവനമാർഗം തേടിയിരുന്നവരുടേതെല്ലാം വഴിയടഞ്ഞു. കടയ്ക്ക് വാടക കൊടുക്കണം തുടങ്ങിയ പ്രതിസന്ധികളും ഉണ്ടായിട്ടുണ്ട്. ഗീതാജ്ഞലി പറയുന്നു.\nഇതിനിടയിൽ സർക്കാർ നൽകുന്ന ഭക്ഷ്യ കിറ്റ് കിട്ടുന്നത് ആശ്വാസം, രണ്ടായിരം രൂപ ധനസഹായം കിട്ടി അത് മാത്രമായിരുന്നു സാമ്പത്തികമായുണ്ടായ ആശ്വാസമെന്നും അവർ പറയുന്നു.\nഇതേ പ്രതിസന്ധി നേരിടുകയാണ് സിനിമാറ്റിക് ഡാൻസ് വെസ്റ്റേൺ ഡാൻസ് എന്നിങ്ങനെയുള്ള ഡാൻസ് സ്കൂൾ നടത്തുന്നവരും അത് അവതരിപ്പിക്കുന്നവരും ഡാൻസ് സ്കൂൾ നടത്തുന്ന ഫൈസൽ പറയുന്നത് കഴിഞ്ഞ ഒമ്പത് മാസമായി ഒരു രൂപ പോലും വരുമാനം ലഭിക്കുന്നില്ല എന്നാണ്. ഫൈസൽ.\nസ്റ്റേജ്, ഉത്സവം,കല്യാണം, സിനിമ, പലതരം വാർഷിക പരിപാടികൾക്ക് കോറിയോഗ്രഫി ചെയ്യാൻ വിളിക്കുമായിരുന്നു. ഇപ്പോൾ അതൊന്നുമില്ലാത്തതിനാൽ ആ വരുമാനവും നിലച്ചു. ഡാൻസ് സ്കൂൾക്കൊന്നും പഠനം നടക്കാത്തിനാൽ വരുമാനമില്ല. വാടക കൊടുക്കാൻ പോലും നിവർത്തിയില്ലാതെയാണ് കാര്യങ്ങൾ. സിനിമാ ഷൂട്ടിങ് ചെറിയ രീതിയിൽ തുടങ്ങയതിനാൽ കോറിയോഗ്രഫിയുമായി ബന്ധപ്പെട്ട് ചിലർക്കൊക്കെ ചെറിയ വർക്ക് കിട്ടിത്തുടങ്ങിയിട്ടുണ്ട്. പക്ഷേ, ഈ വർഷം പൂർണമായും തൊഴിലും വരുമാനവും നഷ്ടമായവരാണ് ഞങ്ങൾ കണ്ടംപററി ഡാൻസേഴ്സ് എന്ന് പറയാവുന്ന അവസ്ഥയാണ് നിലനിൽക്കുന്നതെന്ന് ഫൈസൽ പറഞ്ഞു.


സെഞ്ചൂറിയനിലെ മിന്നും സെഞ്ച്വറി, വീരുവിന്റെ റെക്കോഡ് തിരുത്തി രാഹുല് | Southlive\nസെഞ്ചൂറിയനിലെ മിന്നും സെഞ്ച്വറി, വീരുവിന്റെ റെക്കോഡ് തിരുത്തി രാഹുല്\nMonday, 27th December 2021, 9:48 am\nദക്ഷിണാഫ്രിക്കക്കെതിരെ സെഞ്ചൂറിയനില് നടക്കുന്ന ഒന്നാം ക്രിക്കറ്റ് ടെസ്റ്റിന്റെ ആദ്യ ദിനത്തില് തന്നെ സെഞ്ച്വറി നേടി കളി ഇന്ത്യയുടെ വരുതിയിലാക്കിയിരിക്കുകയാണ് വൈസ് ക്യാപ്റ്റന് കെഎല് രാഹുല്. സെഞ്ചൂറിയനിലെ സെഞ്ച്വറി പ്രകടനത്തോടെ ഇന്ത്യന് മുന് വെടിക്കെട്ട് ഓപ്പണര് വീരേന്ദര് സെവാാഗിന്റെ റെക്കോഡ് മറികടക്കാന് രാഹുലിന് ആയി.\nഏഷ്യക്കു പുറത്ത് കൂടുതല് സെഞ്ച്വറികള് നേടിയ രണ്ടാമത്തെ ഇന്ത്യന് താരമെന്ന നേട്ടമാണ് രാഹുലിനെ തേടിയെത്തിയത്. രാഹുലിന്റെ അഞ്ചാമത്തെ സെഞ്ച്വറിയായിരുന്നു സെഞ്ചൂറിയനിലേത്. 34 ഇന്നിംഗ്സുകളില് നിന്നാണിത്. 59 ഇന്നിംഗ്‌സുകളില് നിന്നും നാലു സെഞ്ച്വറികളാണ് ഏഷ്യക്കു പുറത്ത് സെവാഗിനുണ്ടായിരുന്നത്. ഇതാണ് രാഹുല് തിരുത്തിയത്.\nഇനി ബാറ്റിംഗ് ഇതിഹാസം സുനില് ഗവാസ്‌കര് മാത്രമേ രാഹുലിനു മുന്നിലുള്ളൂ. ഗവാസ്‌കര് 81 ഇന്നിംഗ്സുകളില് നിന്നും 15 സെഞ്ച്വറികളോടെയാണ് തലപ്പത്ത് നില്‍ക്കുന്നത്. ഇതോടൊപ്പം ദക്ഷിണാഫ്രിക്ക, ഓസ്ട്രേലിയ, ഇംഗ്ലണ്ട് എന്നീ രാജ്യങ്ങളില് സെഞ്ച്വറി നേടിയ മൂന്നാമത്തെ വിദേശ ഓപ്പണര്, ആദ്യ ഇന്ത്യന് ഓപ്പണര് നേട്ടങ്ങള്‍ക്കും രാഹുല് അവകാശിയായി.\nഇതിന് മുമ്പ് ഇന്ത്യയുടെ ഒരേയൊരു ഓപ്പണര് മാത്രമേ ദക്ഷിണാഫ്രിക്കയില് ടെസ്റ്റില് സെഞ്ച്വറി നേടിയിരുന്നുള്ളൂ. അതു വസീം ജാഫറായിരുന്നു. 2006-07ലെ പര്യടനത്തിലായിരുന്നു അദ്ദേഹം ഓപ്പണറായി ഇറങ്ങി സെഞ്ച്വറി കുറിച്ചത്. അന്നു കേപ്ടൗണില് നടന്ന ടെസ്റ്റില് 116 റണ്‍സായിരുന്നു ജാഫര് നേടിയത്. ഇപ്പോള് സെഞ്ചൂറിയനില് രാഹുല് 122* നേടി പുറത്താകാതെ നില്‍ക്കുകയാണ്.\n15 സെക്കന്റ് വീഡിയോയ്ക്ക് വേണ്ടി കാട് കത്തിച്ച് ടിക് ടോക്ക് താരം; കേസെടുക്കണമെന്ന് ആവശ്യപ്പെട്ട് സോഷ്യൽ മീഡിയ


'കൊവിഡ് വാക്സിൻ സൗജന്യമെന്ന മുഖ്യമന്ത്രിയുടെ പ്രഖ്യാപനം പെരുമാറ്റചട്ട ലംഘനം', പരാതി നൽകി യുഡിഎഫ് | cm pinarayi vijayan free covid vaccine violation of code of conduct allegation\n'കൊവിഡ് വാക്സിൻ സൗജന്യമെന്ന മുഖ്യമന്ത്രിയുടെ പ്രഖ്യാപനം പെരുമാറ്റചട്ട ലംഘനം', പരാതി നൽകി യുഡിഎഫ്\nThiruvananthapuram, First Published Dec 13, 2020, 10:17 AM IST\nസംസ്ഥാനത്തെ കൊവിഡ് സാഹചര്യങ്ങൾ വിലയിരുത്തിയ ശേഷം നടത്തിയ വാർത്താസമ്മേളനത്തിൽ വെച്ചാണ് വാക്സിൻ സൗജന്യമായി നൽകുമെന്ന് മുഖ്യമന്ത്രി പിണറായി വിജയൻ പ്രഖ്യാപിച്ചത്. ഇതാണ് വിവാദത്തിലായത്.\nതിരുവനന്തപുരം: സംസ്ഥാനത്ത് കൊവിഡ് 19 വാക്സിൻ സൗജന്യമായി നൽകുമെന്ന മുഖ്യമന്ത്രി പിണറായി വിജയന്റെ പ്രഖ്യാപനം വിവാദത്തിൽ. തെരഞ്ഞെടുപ്പ് പെരുമാറ്റച്ചട്ടം നിലനിൽക്കെ നടത്തിയ പ്രഖ്യാപനം പെരുമാറ്റചട്ട ലംഘനമാണെന്ന് പ്രതിപക്ഷം ആരോപിച്ചു. ഇക്കാര്യം ചൂണ്ടിക്കാട്ടി യുഡിഎഫ് തെരഞ്ഞെടുപ്പ് കമ്മീഷനെ സമീപിച്ചു.\nകൊവിഡ് സാഹചര്യങ്ങൾ വിലയിരുത്തിയ ശേഷം നടത്തിയ വാർത്താസമ്മേളനത്തിൽ വെച്ചാണ് വാക്സിൻ ലഭ്യമായാൽ സൗജന്യമായി നൽകുമെന്ന് മുഖ്യമന്ത്രി പിണറായി വിജയൻ ഒരു ചോദ്യത്തിന് മറുപടിയായി പറഞ്ഞത്. ഇതാണ് വിവാദത്തിലായത്.\nമൂന്ന് ഘട്ടങ്ങളിലായി നടക്കുന്ന തെരഞ്ഞെടുപ്പിൽ വടക്കൻ കേരളത്തിലെ നാല് ജില്ലകളിൽ തെരഞ്ഞെടുപ്പ് പ്രചാരണം സമാപിക്കുന്നതിന് തൊട്ടുമുമ്പാണ് മുഖ്യമന്ത്രിയുടെ വാക്കുകൾ പുറത്ത് വന്നത്. ഇത് ഈ ജില്ലകളിലെ വോട്ടർമാരെ സ്വാധീനിക്കുന്ന രീതിയിലുള്ള പ്രഖ്യാപനമാണെന്നാണ് പ്രതിപക്ഷ ആരോപണം.\nLast Updated Dec 13, 2020, 10:39 AM IST\nസൗജന്യ വാക്സിൻ പ്രഖ്യാപനം


റീജിയണൽ ക്യാൻസർ സെന്റർ തിരുവനന്തപുരം - വിക്കിപീഡിയ\nറീജിയണൽ ക്യാൻസർ സെന്റർ തിരുവനന്തപുരം\nCoordinates: 8°31′12.84″N 76°55′28.1″E / 8.5202333°N 76.924472°E / 8.5202333; 76.924472\n1981ൽ കേരള സർക്കാരും കേന്ദ്രസർക്കാരും സംയുക്തമായി തിരുവനന്തപുരത്ത് സ്ഥാപിച്ച സ്വതന്ത്രാധികാര അർബുദ ചികിത്സാ കേന്ദ്രമാണ് റീജിയണൽ ക്യാൻസർ സെന്റർ (ആർ.സി.സി). കേന്ദ്രഗവൺമെന്റിന്റെ മിനിസ്ട്രി ഓഫ് ഹെൽത്ത് ആന്റ് ഫാമിലി വെൽഫെയർ നടപ്പിലാക്കുന്ന ദേശീയ അർബുദ നിയന്ത്രണപരിപാടിയുടെ ഭാഗമായി ഇന്ത്യയിലൊട്ടുക്ക് പ്രവർത്തിക്കുന്ന 26 കേന്ദ്രങ്ങളിലൊന്നാണ് ആർ.സി.സി, തിരുവനന്തപുരം. തിരുവനന്തപുരം മെഡിക്കൽ കോളേജ് ക്യാമ്പസിലാണ് ആർ.സി.സി. പ്രവർത്തിക്കുന്നത്. തിരുവനന്തപുരം മെഡിക്കൽ കോളേജിന്റെ റേഡിയോതെറാപ്പി വകുപ്പിന്റെ വിപുലീകരിക്കപ്പെട്ട വിഭാഗമായാണ് ആർ.സി.സി. നിലവിൽ വന്നത്.\nഹീമറ്റോളജി, ലിംഫോറെട്ടിക്കുലാർ വിഭാഗം, മൃദുകല, അസ്ഥി, ശിരസ്സും കഴുത്തും, സ്തനങ്ങൾ, ഗൈനക്കോളജി, മൂത്രാശയം, ഉരസ്സ്, ഉദരാശയം, ശിശുവിഭാഗം, തൈറോയിഡ് ഇങ്ങനെ വിവിധ അവയവങ്ങളുടെ അർബുദബാധയ്ക്ക് ആർ.സി.സിയിൽ ചികിത്സ നൽകുന്നുണ്ട്. പ്രതിവർഷം 11000 ത്തോളം പുതിയ രോഗികളെ ഇവിടെ പരിശോധിക്കുകയും ചികിത്സ നൽകുകയും ചെയ്യുന്നു. ഇതുകൂടാതെ 80000ത്തോളം പേർ ക്യാൻസർസംബന്ധമായ പരിശോധനകൾക്കും 50000ത്തോളം പേർ ചികിത്സാനന്തരസേവനങ്ങൾക്കും പ്രതിവർഷം ആർ.സി.സിയിലെത്തുന്നു.\n1981 ൽ ആർ.സി.സിയുടെ തുടക്കത്തിൽ കേരള സംസ്ഥാന ഗവൺമെന്റ് തിരുവനന്തപുരം മെഡിക്കൽ കോളേജിലെ അർബുദ സംബന്ധിയായ ചില വിഭാഗങ്ങളെ ആർ.സി.സിയിലേയ്ക്ക് ഉൾപ്പെടുത്തി. 1985 ലാണ് ഇന്ത്യയിലാദ്യമായി അർബുദബാധ തുടക്കത്തിൽത്തന്നെ കണ്ടെത്താൻ കമ്മ്യൂണിറ്റി ഓങ്കോളജി വിഭാഗം തിരുവനന്തപുരത്ത് തുടങ്ങുന്നത്. ആർ.സി.സി. ഇന്ന് കേരള യൂണിവേഴ്‌സിറ്റിയുടേയും മഹാത്മാ ഗാന്ധി യൂണിവേഴ്‌സിറ്റിയുടേയും ഏറ്റവും പ്രധാന ഗവേഷണ പങ്കാളിയാണ്.\nരോഗികളായി ഇവിടെയെത്തുന്നവരിൽ 60 ശതമാനം പേരും തീർത്തും സൗജന്യമായും മധ്യവർഗ്ഗസാമ്പത്തികശേഷിയുള്ള 29 ശതമാനം പേരും സബ്സിഡി നിരക്കിലും ചികിത്സ നേടുന്നു.\n"https://ml.wikipedia.org/w/index.php?title=റീജിയണൽ_ക്യാൻസർ_സെന്റർ_തിരുവനന്തപുരം&oldid=1690161" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 02:24, 24 മാർച്ച് 2013.


ചിന്മയിയുടെ ആരോപണം നിഷേധിച്ച് വൈരമുത്തു- Lyricist Vairamuthu denies allegations by Chinmayi\nLyricist Vairamuthu Denies Allegations By Chinmayi\nസത്യം എന്തെന്ന് കാലം പറയുമെന്ന് വൈരമുത്തു; 'നുണയന്' എന്ന് മറുപടി നല്‍കി ചിന്മയി\nഹോട്ടലില് ചെന്ന് കണ്ട് വൈരമുത്തുവിനോട് 'സഹകരിക്കാന്' പറഞ്ഞതായാണ് ചിന്മയിയുടെ വെളിപ്പെടുത്തല്\nOctober 10, 2018 03:59:18 pm\nചെന്നൈ: വെളിപ്പെടുത്തലുകളുടെ വിപ്ലവങ്ങളിലൂടെയാണ് ഇന്ത്യ കടന്നുപോകുന്നത്. ഹോളിവുഡില് നിന്ന് തുടങ്ങിയ ലൈംഗികാരോപണങ്ങള് ഇങ്ങ് മലയാളത്തില് വരെ എത്തിക്കഴിഞ്ഞു. കഴിഞ്ഞ ദിവസമാണ് പേര് വെളിപ്പെടുത്താത്ത ഒരു യുവതി തമിഴ് ഗാനരചയിതാവ് വൈരമുത്തുവിനെതിരെ ലൈംഗികാരോപണവുമായി രംഗത്തെത്തിയത്. വൈരമുത്തുവിന്റെ കോടാമ്പക്കത്തുളള വീട്ടില് വച്ച് തന്നെ കടന്നുപിടിച്ച് ചുംബിച്ചുവെന്നായിരുന്നു യുവതിയുടെ ആരോപണം. ഇതിന് പിന്നാലെ ഗായിക ചിന്മയിയും വൈരമുത്തുവിനെതിരെ ആരോപണവുമായി രംഗത്തെത്തി. ‘സഹകരിക്കണം’ എന്ന് ആവശ്യപ്പെട്ട് വൈരമുത്തു തന്നെ ഹോട്ടലിലേക്ക് വിളിപ്പിച്ചുവെന്നായിരുന്നു ചിന്മയിയുടെ വെളിപ്പെടുത്തല്.\n2005ലോ 2006ലോ ആണ് സംഭവം നടന്നതെന്നാണ് ചിന്മയി പറഞ്ഞത്. സ്വിറ്റ്സര്‍ലന്‍ഡില് ഒരു ആല്‍ബത്തില് പാടാനായി പോയപ്പോഴായിരുന്നു സംഭവം. ‘എല്ലാവരേയും പറഞ്ഞയച്ച് എന്നോടും അമ്മയോടും മാത്രം നില്‍ക്കാന് പറഞ്ഞു. വൈരമുത്തുവിനെ ഹോട്ടലില് ചെന്ന് കാണാനായി സംഘാടകനാണ് വന്ന് പറഞ്ഞത്. സഹകരിക്കണമെന്ന് പറഞ്ഞപ്പോള് എന്തിനു സഹകരിക്കണം എന്ന് ഞാന് ചോദിച്ചു. അവരുടെ ആവശ്യം ഞാന് നിരാകരിച്ചു. ഇന്ത്യയിലേക്ക് തിരിച്ച് അയയ്ക്കണമെന്ന് ഞാന് ആവശ്യപ്പെട്ടു. ‘നിങ്ങളുടെ കരിയര് ഉണ്ടാവില്ല’ എന്നാണ് അയാള് പറഞ്ഞത്. കരിയറും വേണ്ട ഒരും മണ്ണും വേണ്ടെന്ന് പറഞ്ഞാണ് ഞങ്ങള് ഇന്ത്യയിലേക്ക് വിമാനം കയറിയത്,’ ചിന്മയി പറഞ്ഞു.\nഎന്നാല് ചിന്മയിയുടെ ആരോപണം നിഷേധിച്ച് വൈരമുത്തു രംഗത്തെത്തി. അറിയപ്പെടുന്ന വ്യക്തികളെ കുറിച്ച് കിംവദന്തികള് പരത്തുന്നത് ഒരു സംസ്കാരമായി മാറിയിട്ടുണ്ടെന്ന് അദ്ദേഹം ട്വീറ്റ് ചെയ്തു. ‘ഈയടുത്ത കാലത്ത് തന്നെ ഞാന് വളരെയധികം അപമാനിക്കപ്പെട്ടിട്ടുണ്ട്. ഈ ആരോപണവും അതിലൊന്നാണ്. സത്യമല്ലാത്ത കാര്യങ്ങളെ ഞാന് കാര്യമാക്കുന്നില്ല. സത്യം എന്താണെന്ന് കാലം പറയും,’ വൈരമുത്തു ട്വീറ്റ് ചെയ്തു. എന്നാല് വൈരമുത്തുവിനെ ‘നുണയന്’ എന്ന് വിളിച്ചാണ് ചിന്മയി മറുപടി നല്‍കിയത്. തന്റെ ട്വിറ്റര് പേജിലാണ് വൈരമുത്തുവിന്റെ ട്വീറ്റിനൊപ്പം ‘നുണയന്’ എന്ന് മാത്രം പറഞ്ഞ് ചിന്മയി പ്രതികരിച്ചത്.\nTags: #MeToo, Sexual Abuse, tamil films


സെർവിക്സിൻറെ അസ്രോഷൻ - ലക്ഷണങ്ങൾ, കാരണങ്ങൾ, ചികിത്സ, ഗർഭാശയദളാർബുദത്തെ സംരക്ഷിക്കൽ\nഗർഭാശയ അയിക്കൽ എന്നത് ഗൈനക്കോളജിക്കൽ രോഗം ആണ്. ഇതിൽ വിവിധ വലുപ്പത്തിലും ആഴത്തിലും ഉള്ള വ്രണക്ഷണത്തെ അവയവത്തിന്റെ ഉപരിതലത്തിൽ രൂപംകൊള്ളുന്നു. പാത്തോളജി വ്യാപകമായതും 30 വയസ്സിന് താഴെയുള്ള സ്ത്രീകളിലാണ് രോഗം കണ്ടെത്തിയത്. പ്രസവശേഷം പലപ്പോഴും രോഗം ഉണ്ടാകാറുണ്ട്.\nഗർഭാശയത്തിൻറെ അസ്ഷൻ - കാഴ്ചയ്ക്ക് കാരണങ്ങൾ\nഅത്തരം ഒരു രോഗം ഗർഭാശയദശയിൽ കാണുമ്പോൾ, അതിന്റെ വികസനത്തിന് കാരണങ്ങൾ, ഡോക്ടർമാർ നിരവധി ഘടകങ്ങളെ വിളിക്കുന്നു. രോഗനിർണയത്തിൽ എൻഡോറിവൈറസിസ് ഒരു പ്രത്യേക പങ്ക് വഹിക്കുന്നു. ഈ രോഗം ഗർഭാശയത്തിലെ എപ്പിറ്റീലിയത്തിന്റെ കോശങ്ങളിലുള്ള ഗ്രന്ഥികളുടെ വിസർജ്ജന പ്രവർത്തനത്തെ ശക്തിപ്പെടുത്തുകയാണ്. ഈ വസ്തുത പ്രകോപനമായി കണക്കാക്കപ്പെടുന്നു. മണ്ണൊലിപ്പ് മൂലമുണ്ടാകുന്ന മറ്റ് കാരണങ്ങളിൽ ഡോക്ടർമാർ തിരിച്ചറിയുന്നു:\nപ്രത്യുൽപാദന വ്യവസ്ഥയുടെ അണുബാധയും വമിക്കുന്ന പ്രക്രിയയും. ഈ രോഗങ്ങളുടെ ഘടകം (gonococci, ട്രൈക്കോമോണുകൾ , സ്റ്റാഫൈലോക്കോസ്) ആയ രോഗകാരി സൂക്ഷ്മാണുക്കൾ, പ്രത്യുത്പാദന അവയവങ്ങളുടെ കഫം ചർമ്മത്തെ ബാധിക്കുകയും, ഇത് സെർവിക്സിൻറെ അവശിഷ്ടം ഉണ്ടാക്കുകയും ചെയ്യുന്നു.\nശസ്ത്രക്രീയയിൽ ഉണ്ടാകുന്ന പരിക്കുകളും പ്രവർത്തനപരമായ പ്രവർത്തനങ്ങളും കഫം പാളിക്ക് കേടുവരുത്തും.\nഹോർമോൺ പശ്ചാത്തലത്തിന്റെ ലംഘനം സെർവിക്സിൻറെ അവശിഷ്ടം കാരണമാക്കും. ആദ്യകാല അല്ലെങ്കിൽ വളരെ വൈകി മുതിർന്നവർ, സൈക്കിൾ പരാജയങ്ങൾ, കഫം കഴുത്തിലെ നാശകരമായ നിഖേദ്വേഷം ഉണ്ടാക്കുന്ന ഘടകമായി കണക്കാക്കാം.\nപ്രാദേശിക പ്രതിരോധശേഷി കുറഞ്ഞു.\nഗർഭാവസ്ഥയിൽ ഭ്രൂണത്തിൻറെ ഗർഭാശയദളത്തിൻറെ വികസനം. ചില സന്ദർഭങ്ങളിൽ, സെർലിക്കൽ ഫോറിൻസിനു പുറത്ത് സിലിണ്ടർ എപിറ്റീലിയത്തിന്റെ രൂപം രൂപംകൊള്ളുന്നു.\nപ്രസവത്തിനു ശേഷം സെർവിക്സിൻറെ അസ്ഷൻ\nഗർഭാവസ്ഥയിൽ ഗർഭാശയത്തിൻറെ അസ്ഷൻ ഗർഭാശയ പ്രക്രിയയുടെ സങ്കീർണതകൾക്ക് കാരണമാക്കും. എന്നാൽ പ്രായോഗികമായി ഈ രോഗം ഗർഭകാലത്തുടനീളം സംഭവിക്കുന്നു. മാലിന്യങ്ങൾ നശിക്കുന്നതിന്റെ ഫലമായി വിതരണ സമയത്ത് ഗര്ഭപാത്രത്തിലും നെഞ്ചിലും ശക്തമായ സമ്മർദ്ദം ഉണ്ടാകുന്നു. കൂടാതെ, പ്രസവിക്കുന്നതിനും പ്രസവത്തിനുശേഷവും രോഗനിർണയത്തിന് കാരണമായ ഘടകങ്ങൾ ഇവയാണ്:\nഹോർമോൺ പശ്ചാത്തലത്തിൽ ഒരു മാറ്റം;\nശരീരം പ്രതിരോധം കുറയ്ക്കുക\nഡെലിവറി ചെയ്യുമ്പോൾ ഉചിതമല്ലാത്ത സ്യൂട്ട് ചെയ്യുന്നു.\nഗർഭാശയത്തിൻറെ അസ്രോഷൻ ഞരമ്പിലോ\nഗർഭസ്ഥശിശുക്കളിൽ സ്ത്രീകളിൽ സ്തനാർബുദത്തിനുള്ള കാരണങ്ങൾ കാരണം അവരുടെ പ്രത്യുൽപാദന വ്യവസ്ഥയുടെ ആരോഗ്യം, ലൈംഗിക ജീവിതത്തിന്റെ പ്രത്യേകതകൾ എന്നിവയാണ്. പെൺകുട്ടികളിലെ രോഗത്തെ പ്രകോപിപ്പിക്കാൻ കഴിയുന്ന ഘടകങ്ങളെക്കുറിച്ച് പഠിക്കുമ്പോൾ ഡോക്ടർമാർ പറയുന്നത്, മ്യൂക്കോസയ്ക്കുള്ള ക്ഷതം തുടങ്ങുന്ന ആദ്യ ഘട്ടത്തിൽ ലൈംഗിക പ്രവർത്തികൾ തുടങ്ങുന്നതാണ്. പ്രത്യുത്പാദന സംവിധാനം പ്രോത്സാഹനത്തിന് തയ്യാറാകാതിരുന്നാൽ (യുവതികൾക്ക് ഇടുങ്ങിയതും ചുരുങ്ങിയതുമായ യോനിയിൽ ഉണ്ടാകും) ട്രോമയുടെ ഉയർന്ന അപകടസാധ്യതയുണ്ട്, ഇത് സെർവിക്സിൻറെ മാലിന്യങ്ങൾ ഇല്ലാതാക്കുന്നു. രോഗസാദ്ധ്യത വർദ്ധിപ്പിക്കുന്ന മറ്റു ഘടകങ്ങളുമായി ബന്ധപ്പെട്ട്:\nപ്രാദേശിക രോഗപ്രതിരോധം കുറഞ്ഞു;\nലൈംഗിക പങ്കാളികളുടെ ഇടയ്ക്കിടെയുള്ള മാറ്റം.\nസെർവിക്സിൻറെ മാലിന്യങ്ങൾ എങ്ങനെയാണ്?\nസെർവിക് മ്യൂക്കോസയിലെ ഏതെങ്കിലും മാലിന്യ ക്ഷീണം അണുബാധയോ അല്ലെങ്കിൽ വീക്കം വികസിപ്പിക്കുന്നതിനുള്ള അനുകൂല ഘടകമാണെന്ന് ഡോക്ടർമാർ സമ്മതിക്കുന്നു. ചികിത്സയുടെ ദീർഘവീക്ഷണത്തോടെ മറ്റു രോഗങ്ങൾ നിരീക്ഷിക്കപ്പെടുന്നു. രോഗികളിൽ എത്രമാത്രം ചോർച്ചയുണ്ടെന്നത് കണക്കിലെടുത്താൽ, ഈ രോഗം ബാധിച്ച എല്ലാ സ്ത്രീകളും മറ്റ് രോഗലക്ഷണങ്ങൾ വികസിപ്പിച്ചെടുക്കാൻ സാധ്യതയുണ്ട്.\nerythroplasty (മ്യൂക്കോസയുടെ ഉപരിതലത്തിൽ ചുവന്ന രക്തസ്രാവത്തിനുള്ള പാടുകൾ);\nഗർഭാശയ കാൻസർ - ഇത് ഒഴിച്ചു നിർത്താനുള്ള ഉദ്ദേശത്തോടെ, മണ്ണൊലിപ്പ് സമയത്ത് സെർവിക്കൽ ബയോപ്സിക്കായ ഒരു നിർവഹണ മാർഗ്ഗമാണ്.\nസെർവിക്സിൻറെ യഥാർഥ അയിക്കൽ\nഅതിന്റെ ദൃശ്യപ്രവണതയിൽ യഥാർഥ അമിതാഹാരം ഒരു മരംപോലെയാണ്. കഫം ചർമ്മത്തിന് വരൾച്ച ഉണ്ടാകുന്നത് ബഹുഭുജകമായ പ്ലാനാർ എപിത്തീലിയത്തിന്റെ വീക്കം വഴിയാണ്. മണ്ണൊലിപ്പ് സമയത്ത് 1-2 ആഴ്ച എടുക്കുന്ന പുനരുൽപാദന പ്രക്രിയയിൽ, ഒരു ഏകോപിക്കിനിലേക്ക് ഫോക്കസ് മാറ്റുകയോ അല്ലെങ്കിൽ അതിന്റെ രൂപാന്തരീകരണം മാറ്റുകയോ ചെയ്യും - പരന്ന എഫിലീലിയത്തിന്റെ കോശങ്ങൾ സിലിണ്ടറുകളാൽ മാറ്റപ്പെടും.\nലൈംഗികശാസ്ത്രപരമായ പ്രയോഗത്തിൽ ഡോക്ടർമാർ തരംതിരിക്കലാണ് ഉപയോഗിക്കുന്നത്, അതിനാലാണ് ഗർഭപാത്രത്തിൻറെ യഥാർത്ഥ അഗ്നിഷം, പ്രകോപിപ്പിക്കാവുന്ന ഘടകം അനുസരിച്ച് താഴെപ്പറയുന്ന രീതിയിൽ വേർതിരിച്ചിരിക്കുന്നു:\nരൂക്ഷമായ - ജനനേന്ദ്രിയങ്ങളിൽ അണുബാധ ഉണ്ടാകുന്നതിന്റെ ഫലം;\nപ്രസവസമയത്ത്, ഓപ്പറേഷൻ, നാടൻ ചർദ്ദം, പ്രസവം, ഗർഭഛിദ്രം,\nരാസവസ്തുക്കൾ - ദ്രാവകം സമയത്ത് ദ്രാവകം പദാർത്ഥങ്ങളുടെ പ്രഭാവങ്ങൾ നിന്ന് മ്യൂക്കോസ നഷ്ടം രൂപം;\nബേൺസ് - തൊണ്ടയുടെ പ്രദേശം കട്ടിയേറിയതായിരിക്കുമ്പോൾ രൂപപ്പെടുന്നതാണ്;\nട്രോഫിക് - സെർവിക്സിൻറെ രക്തപ്രവാഹത്തിൻറെ ലംഘനത്തിന്റെ ഫലമായി.\nമിക്ക കേസുകളിലും കൗമാരക്കാരിൽ മണ്ണൊലിപ്പ് സ്വാഭാവികമാണ്. ഗര്ഭപിണ്ഡത്തിന്റെ വികസനം ഘട്ടത്തില് ഗർഭാശയത്തിന്റെ നെപ്റ്റിയുടെ ശരിയായ വികാസത്തിന്റെ ലംഘനമുണ്ട്. ഫലമായി, ബഹുമുഖവും സിലിണ്ടർ എപ്പിറ്റീലിയവും തമ്മിലുള്ള അതിർത്തി സെർവിക്സിൻറെ യോനിയിൽ എത്തിക്കുന്നു. ഈ അപര്യാപ്തത വലിയതല്ല, പലപ്പോഴും സ്വതന്ത്രമായി 23-25 വർഷത്തേക്ക്. ഗർഭാശയം വൃത്തിയാക്കുന്ന സ്ത്രീകളുടെയും ദീർഘകാലം ഗർഭനിരോധന ഗുളികകൾ പ്രയോഗിക്കുന്നവരുടെയും അത്തരം അസ്വസ്ഥതയാണ് സെർവിക്സിൻറെ അംശം.\nഗൈനക്കോളജിസ്റ്റായ സർവൈയുടെ കപട-മണ്ണൊലിപ്പ് അവസാനിപ്പിക്കുമ്പോൾ, അത് രോഗത്തിനുവേണ്ടിയുള്ളതാണ് - സ്ത്രീകൾക്ക് എല്ലായ്പ്പോഴും അറിയാറില്ല. ഈ പദാർത്ഥം സാധാരണയായി സസ്തനിക എപ്പോളിഹ്യം ശസ്ത്രക്രീയ മേഖലയിൽ സ്ഥിതി ചെയ്യുന്ന ഒരു രോഗനിർണയ രൂപത്തെ സൂചിപ്പിക്കുന്നതിന് ഉപയോഗിക്കുന്നു, സാധാരണയായി ഒരു പരന്ന ബഹുമുഖ എപെക്ടിലിയം വഴി അയയ്ക്കുന്നത്. വിശകലനം ചെയ്യുമ്പോൾ ഡോക്ടർക്ക് ചെറിയ വില്ലുകളുള്ള ചുവന്ന നിറം ഉണ്ടാകും. ഈ തരം മണ്ണിനെ സൂചിപ്പിക്കുന്നതിന് ഡോക്ടർമാർ "ectopia" എന്ന പദം ഉപയോഗിക്കുന്നു.\nസ്വാഭാവിക ധർമ്മം സ്വാഭാവികമാണ്. രണ്ടാമത്തെ കാര്യത്തിൽ, ആന്തരികിലെ വ്യതിയാനത്തിന്റെ പ്രക്രിയയുടെ ലംഘനത്തിന്റെ ഫലമായാണ് ഈ രോഗം കണക്കാക്കപ്പെടുന്നത്. ഏറ്റെടുക്കുന്ന കപട-മണ്ണൊലിപ്പ് ഫലങ്ങളിൽ നിന്നാണ്:\nപ്രത്യുൽപാദന വ്യവസ്ഥയുടെ പാത്തോളജി.\nസെർവിക്സിൻറെ ലക്ഷണം - ലക്ഷണങ്ങൾ\nരോഗനിർണയത്തിന്റെ ആദ്യ ഘട്ടങ്ങളിൽ ഒരു പ്രാഥമിക ക്ലിനിക്കൽ ചിത്രത്തിന്റെ അഭാവം അടങ്ങിയിരിക്കുന്നു. രോഗം രോഗലക്ഷണമാണ്. സ്ത്രീകളുടെ കഫം മെംബറേൻസിൻറെ ഗര്ഭപിണ്ഡത്തിന്റെ വർദ്ധനവ് മാത്രമാണ് സെർവിക്സിൻറെ മാലിന്യത്തിന്റെ ലക്ഷണങ്ങളെക്കുറിച്ച് രേഖപ്പെടുത്താൻ തുടങ്ങുന്നത്:\nആർത്തവത്തെ സംബന്ധിച്ചിടത്തോളം, അടിവയറ്റിലെ വേദന നീട്ടുന്നു;\nഒടുക്കത്തെ നാളിൽ പുരോഹിതൻ ഒരുത്തനെ വാഞ്ഛിക്കുന്നു;\nആർത്തവ ചക്രത്തിൻറെ വീഴ്ചകൾ.\nസെർവിക്സിൻറെ അസ്വസ്ഥതയിൽ യോനിയിൽ ഡിസ്ചാർജ് രോഗനിർണ്ണയത്തിന്റെ പ്രമുഖ ലക്ഷണമാണ്. അവർ വ്യാപ്തത്തിൽ ഗണ്യമായി വർദ്ധിക്കുന്നു, ആർത്തവകാലത്ത് പുറത്ത് പ്രത്യക്ഷപ്പെടാം. കൂടാതെ, ലൈംഗിക ബന്ധം കഴിഞ്ഞാൽ യോനിയിൽ നിന്ന് അഗ്നിശമനത്തിൻറെ സ്വഭാവം മാറുന്നു. ലൈംഗിക സമയത്തുണ്ടാകുന്ന അസ്വാസ്ഥ്യമുണ്ടാകാനുള്ള അധിക കുഴപ്പവും അവിടെയുണ്ട്. ഇത് വ്രതങ്ങളിൽ നിന്ന് രക്തം പുറപ്പെടുവിക്കുന്നത് പ്രോത്സാഹിപ്പിക്കുന്നു.\nസെർവിക്സ് uteri ഓഫ് എറോഷൻ - ചികിത്സ\nസെർവിക്സിൻറെ മണ്ണൊലിപ്പ് ചികിത്സയാണ് ഈ രോഗത്തിൻറെ കാരണത്തെ ഒരു പ്രാഥമിക രോഗനിർണ്ണയത്തിൽ ഉൾപ്പെടുത്തിയിരിക്കുന്നത്. ഇത് പ്രകാരം രോഗത്തിൻറെ ചികിത്സയുടെ ഒരു വ്യക്തിഗത സ്കീം തെരഞ്ഞെടുത്തിട്ടുണ്ട്. പ്രത്യുൽപാദന ക്ഷമതയിൽ അണുബാധ മൂലമുണ്ടാകുന്ന അഴുകൽ ഉണ്ടെങ്കിൽ, രോഗബാധയുടെ തരം അനുസരിച്ച്, ബാക്ടീരിയ, ആൻറിവൈറൽ ചികിത്സ എന്നിവ ഡോക്ടർമാർ നിർദ്ദേശിക്കുന്നു. ചികിത്സയുടെ അവസാനം, സെർവിക്സിൻറെ കഫം മെംബറേൻസിനുണ്ടാകുന്ന മാരകമായ ക്ഷതം അടിയന്തിരമായി ഇല്ലാതാക്കപ്പെടും. അത്തരം ചികിത്സ ഫലപ്രദമല്ലാത്ത സ്ത്രീകൾക്ക് പോലും അവശിഷ്ടങ്ങൾ ഒഴിവാക്കാൻ അനുവദിക്കുന്നു. മുമ്പ്, രോഗം പ്രസവത്തിനു ശേഷം മാത്രം ചികിത്സ ശുപാർശ.\nസർജിക്കൽ മണ്ണൊലിപ്പ് മരുന്നുകൾ ചികിത്സ\nമയക്കുമരുന്ന് ചികിത്സ നേരിട്ട് മാലിന്യമാറ്റങ്ങളിലൂടെ നയിക്കപ്പെടും. പ്രകോപിപ്പിക്കാവുന്ന ഘടകം ഉന്മൂലനം ചെയ്യുന്നതു മാത്രമല്ല, ഫോക്കസ് പ്രചരിക്കുന്നതിനെ തടയുകയും, അപകടസാധ്യതകളെ കുറയ്ക്കുന്നതിനുള്ള സാധ്യത കുറയ്ക്കുകയും ചെയ്യുന്നു. ഗർഭാശയത്തിൽ നിന്നുള്ള ചോർച്ചയിൽനിന്നുള്ള മെഴുകുതിരികൾ വളരെ ഫലപ്രദമാണ്. മരുന്നുകളുടെ ഈ രീതി നേരിട്ട് ബാധിച്ച ടിഷ്യുക്കളുടെ ശ്രദ്ധയെ സ്വാധീനിക്കുകയും പുനരുൽപ്പാദനം ഉത്തേജിപ്പിക്കുകയും അണുബാധയുടെ അറ്റാച്ചുമെന്റ് തടയുകയും ചെയ്യുന്നു. മെഴുകുതിരികൾ വഴി മണ്ണൊലിപ്പ് ചികിത്സയ്ക്കായി ഉപയോഗിച്ചിരുന്നു:\nയോനിയിലെ microflora അസന്തുലിതാവസ്ഥ ലംഘിച്ചുകൊണ്ട് കഫം മെംബറേൻ ലേക്കുള്ള ക്ഷതം.\nരക്തപ്രവാഹത്തിൻറെ ഭാഗത്ത് ആർത്തവ വേളയിൽ വേദനാപനമായ സംവേദനം.\nഗർഭച്ഛിദ്രത്തിനു ശേഷമുള്ള ട്രോമ, പ്രയാസമുള്ള ജനനം.\nമണ്ണൊലിപ്പു തടയുന്നതിന് ശേഷം സങ്കീർണ്ണ ചികിത്സ.\nമണ്ണൊലിപ്പ് നടത്താനുള്ള സൂപ്പ്പോസിറ്റികളിൽ, താഴെപ്പറയുന്ന മരുന്നുകൾ ഉപയോഗിക്കുന്നു:\nസെർവിക്സ് uteri എന്ന അസ്ഷൻ - നാടോടി പാടുകൾ ചികിത്സ\nവീട്ടിൽ ഗർഭാശയത്തിൽ മണ്ണൊലിപ്പ് ചികിത്സയ്ക്ക് നാടൻ പരിഹാരങ്ങൾ ഇല്ലാതെ ചെയ്യാൻ കഴിയില്ല. ഡോക്ടർമാർ അവരുടെ ഉപയോഗം കൂടുതൽ ചികിത്സയായി അംഗീകരിക്കുന്നു. ഔഷധ ചെടികൾ ഉപയോഗിക്കുന്നതിനു മുമ്പ്, ഒരു ഡോക്ടറുടെ ഉപദേശം. ഫലപ്രദമായ, താഴെ പാചകക്കുറിപ്പുകൾ ശ്രദ്ധിക്കാവുന്നതാണ്.\nCalendula എന്ന കഷായങ്ങൾ\ncalendula ഉണക്കിയ പൂക്കൾ - 0.5 കപ്പ്;\nഅസംസ്കൃത വസ്തുക്കൾ ഒരു തുരുത്തിയിൽ ഒഴിച്ചു വോഡ്ക കൊണ്ട് ഒഴിച്ചു.\nഒരു തെളിഞ്ഞ, സണ്ണി സ്ഥലത്ത് ഇട്ടു 14 ദിവസം നിർബന്ധം പിടിക്കുക.\nഫിൽറ്റർ ചെയ്യുക. 1 ടീസ്പൂൺ ഇൻഫ്യൂഷൻ ഒരു ഗ്ലാസ് വെള്ളത്തിൽ ചേർത്തു എല്ലാ ദിവസവും ചൂടാക്കുന്നു. ആർത്തവത്തിന് ശേഷമുള്ള രണ്ടാം ദിവസം മുതൽ ആരംഭിക്കുക. ചികിത്സയുടെ ഗതി 21 ദിവസമാണ്.\nമണ്ണൊലിപ്പിൽ നിന്നുള്ള ടമ്പുകൾ\nകാസ്റ്റർ എണ്ണ - 2-3 തുള്ളി;\nകറ്റാർ ജ്യൂസ് -3ടീസ്പൂൺ.\nതേൻ - 1.5 ടീസ്പൂൺ.\nചേരുവകൾ നന്നായി മിക്സഡ് ആണ്.\nഫലമായി മിശ്രിതം ഒരു tampon കൂടെ നനച്ചുകുഴച്ച് രാത്രിയിൽ യോനിയിൽ കുത്തിക്കയറി. ചികിത്സയുടെ കോഴ്സ് 15 ദിവസമാണ്.\nഞെട്ടി പൂക്കൾ - 1 ടീസ്പൂൺ. സ്പൂൺ;\nഅസംസ്കൃത വസ്തുക്കൾ തിളച്ച വെള്ളത്തിൽ ഒഴിക്കുക.\n20 മിനിറ്റ് നിർദേശിക്കുക.\nസിറിഞ്ചിംഗിന്റെ ലഭിച്ച പരിഹാരം ഫിൽറ്റർ ചെയ്യുകയും ചെലവഴിക്കുകയും ചെയ്യുക.\nസെർവിക്കൽ അരിയോണിയുടെ റേഡിയോ തരംഗ ചികിത്സ\nറേഡിയോ തരംഗങ്ങൾ ഗർഭാശയദളാർബുദത്തെ നിയന്ത്രിക്കുന്നതിലൂടെ രോഗത്തെ ചികിത്സിക്കാൻ ഫലപ്രദമാണ്. ഈ രീതി കേടായ ടിശ്ക്കുകളുമായി ബന്ധപ്പെടുന്നില്ല. ഒരു പ്രത്യേക ഉപകരണത്തിലൂടെ കടന്നുപോകുന്നത്, നിലവിലുള്ള റേഡിയോ തരംഗങ്ങളായി പരിവർത്തനം ചെയ്യപ്പെട്ടിരിക്കുന്നു. ഇത് കഴുത്തിലെ മുറിവുകളുള്ള ഒരു വൈദ്യുതധാരയെ നയിക്കുന്നു. ശരീരത്തിന്റെ ഉപരിതല ചൂടാകുന്നില്ല, പൊള്ളലേറ്റൽ സംഭവം ഒഴിവാക്കപ്പെടുന്നു. വേദനയേറിയ സങ്കോചങ്ങൾ കുറയ്ക്കാൻ ഡോക്ടർമാർക്ക് അനസ്തേഷ്യ ഉപയോഗിക്കാനാകും.\nസെർവിക്സിൻറെ അവശിഷ്ടം എങ്ങനെ കൈകാര്യം ചെയ്യുമെന്നതിനെക്കുറിച്ച് സംസാരിക്കുന്ന ഡോക്ടർമാർ ലേസർ തെറാപ്പി നൽകും. ഒരു ലേസർ ബീം മൂലം പ്രത്യക്ഷമായ പ്രഭാവം ഈ രീതി സ്വീകരിക്കുന്നു. അയോഡിൻറെ പരിഹാരം ഉപയോഗിച്ച് മുൻകാലുകൾക്ക് കഴുത്ത് പ്രവർത്തിക്കുന്നുണ്ട്. ബീം പ്രവർത്തനത്തിൽ, തകർന്ന കോശങ്ങളിൽ നിന്ന് ഈർപ്പം ബാഷ്പീകരിക്കപ്പെടുന്നതുമൂലമാണ് അവ നശിപ്പിക്കപ്പെടുന്നത്. ഗർഭാശയത്തിലുണ്ടാകുന്ന മലിനീകരണം ഈ രസകരവും വളരെ ഫലപ്രദവുമാണ്. ചികിത്സയ്ക്കുശേഷം, പാടുകൾ രൂപം കൊള്ളുന്നതല്ല.\nചികിത്സാ രീതിയുടെ ചോദ്യത്തെ പരിഹരിക്കുക, സെർവിക്സിൻറെ ക്ഷീണം എങ്ങനെ പരിഹരിക്കണമെന്ന് നിർണ്ണയിക്കുക, ഡോക്ടർമാർ പലപ്പോഴും cryodestruction രീതിയെ ആശ്രയിച്ചിരിക്കുന്നു. അതു നടക്കുമ്പോൾ, ബാധിച്ച ടിഷ്യു ഒരു പ്രത്യേക ഉപകരണം ഉപയോഗിച്ച് ലിക്വിഡ് നൈട്രജൻ ഉപയോഗിച്ച് പരിഗണിക്കും. ടിഷ്യൂ പ്രദേശം വെള്ളയായി മാറുന്നു. കോശങ്ങൾ കാലക്രമേണ മരിക്കുന്നു, പുതിയ സ്ഥലങ്ങളുടെ രൂപവത്കരണവും അവരുടെ സ്ഥാനത്ത് നടക്കുന്നു. നടപടിക്രമം 15 മിനിറ്റ് നീണ്ടുനിൽക്കും. ഗർഭാശയദളാർബുദത്തെ അഴുകിയതിന് ശേഷം ധാരാളം ജലമലിനീകരണം ലഭിക്കും. അവരുടെ കാലാവധി 5-7 ദിവസം കവിയാൻ പാടില്ല. അല്ലെങ്കിൽ, കൂടിയാലോചന ആവശ്യമാണ്.\nCystitis - ഹെർബൽ ചികിത്സ\nനെഞ്ച് ലെ പന്ത്\nഅണ്ഡാശയ വിള്ളൽ - കാരണങ്ങളും പരിണതകളും\nഎൻഡോമെട്രിയോസിസ് ഉള്ള നൊകുള്ളറ്റ്\nപ്ലാസ്റ്റർബോർഡിൽ നിന്ന് എങ്ങനെയാണ് ഒരു തീയിടം ഉണ്ടാക്കുന്നത്?\nതേയില അല്ലെങ്കിൽ കോഫിയിൽ കൂടുതൽ കഫീൻ എവിടെയാണ്?\nഒരു സ്ത്രീ ടൈയെ എങ്ങനെ ബന്ധിപ്പിക്കും?\nകോട്ടേജ് ലെ സീലിംഗ്\nസസ്തനഗ്രന്ഥത്തിന്റെ ഇൻട്രാ ഡക്ടികാർ പാപ്പിലോമ - കാരണം, ലക്ഷണങ്ങൾ, ചികിത്സ എന്നിവ


റിപ്പബ്ലിക് ദിന പരേഡില് പങ്കെടുക്കാന് അശ്വതി ന്യൂദില്ലിക്ക് :: Janmabhumi Daily\nFriday 22 January 2016 8:15 pm IST\nതൊടുപുഴ: രാജ്യത്തെ ഏറ്റവും വലിയ യൂണിഫോം സംഘടനയായ എന്.സി.സിയുടെ പരമോന്നത ക്യാമ്പായ റിപ്പബ്ലിക് ദിന പരേഡിലേക്ക് ന്യൂമാന് കോളേജിലെ രണ്ടാം വര്‍ഷ സാമ്പത്തിക ശാസ്ത്രവിദ്യാര്‍ത്ഥിനിയായ അശ്വതി രാജേഷ് തിരഞ്ഞെടുക്കപ്പെട്ടു. ഡ്രില്, ഗാര്‍ഡ് ഓഫ് ഓണര്, കലാപരമായ മികവ്, വ്യക്തിഗതമികവ് എന്നിങ്ങനെ വിവിധ മേഖലകളിലുള്ള കേഡറ്റിന്റെ വൈദഗ്ധ്യമാണ് ആര്.ഡി.സി. തെരഞ്ഞെടുപ്പില് പരിശോധിക്കപ്പെടുന്നത്. പന്ത്രണ്ട് ലക്ഷത്തിലധികം അംഗബലമുള്ള എന്.സി.സി. സേനയില് കേരള-ലക്ഷദ്വീപ് ഡയറക്ടറേറ്റിലുള്ള 49000 കേഡറ്റുകളില് വനിതാവിഭാഗത്തില്4പേരാണ് ഈ വര്‍ഷം ആര്.ഡി ക്യാമ്പിലേക്ക് തിരഞ്ഞെടുക്കപ്പെട്ടത്. 100 ദിവസം നീളുന്ന ക്രമകരമായ സെലക്ഷന് പ്രക്രിയയില് മുവാറ്റുപുഴ 18 കേരളബറ്റാലിയനില്‍നിന്നും തിരഞ്ഞെടുക്കപ്പെട്ട അശ്വതി ഉടുമ്പന്നൂര് കരയില് തണ്ടേല് വീട്ടില് പി.കെ. രാജേഷ്, ഗീതാ രാജേഷ് ദമ്പതികളുടെ മകളാണ്. 2015 ലെ തല്‍സൈനിക് ക്യാമ്പില്2വെള്ളി മെഡല് അടക്കം മികച്ച പ്രകടനം കാഴ്ചവച്ച ന്യൂമാന് കോളേജ് എന്‍സിസി യൂണിറ്റിന് പൊന്‍തൂവലായി അശ്വതിയുടെ ഈ നേട്ടം. 26 ന് ഡല്‍ഹിയില് വച്ച് നടക്കുന്ന റിപ്പബ്ലിക് ദിന പരേഡില് 18 കേരള ബറ്റാലിയനെ പ്രതിനിധീകരിക്കുന്ന ഏക കേഡറ്റായ അശ്വതിയെ കോളേജ് പ്രിന്‍സിപ്പല് ഡോ. ടി.എം. ജോസഫ്, 18 കേരള കമാന്‍ഡിംഗ് ഓഫീസര് കേണല് അജയ് സൂധ്, എന്‍സിസി ഓഫീസര് ലഫ്. പ്രജീഷ് സി. മാത്യു, കോളേജ് ബര്‍സാര് ഫാ. ഫ്രാന്‍സിസ് കണ്ണാടന് എന്നിവര് അഭിനന്ദിച്ചു.


പ്രധാനമന്ത്രി രാജ്യത്ത് ലോക്ക് ഡൗൺ പ്രഖ്യാപിച്ചതോടെ മാറ്റങ്ങൾ കണ്ടുതുടങ്ങി; ഇന്ത്യയിലെ വൈറസ് ബാധയുടെ നിരക്കിൽ കുറവുണ്ടായെന്ന് കേന്ദ്ര ആരോഗ്യ മന്ത്രാലയം\nApr 3, 2020, 11:59 am IST\nMar 26, 2020, 08:34 pm IST\nന്യൂഡൽഹി: രാജ്യത്ത് കൊറോണ വൈറസ് വ്യാപനത്തിന്റെ നിരക്കിൽ കുറവുണ്ടായെന്ന് കേന്ദ്ര ആരോഗ്യ മന്ത്രാലയം അറിയിച്ചു. പ്രധാനമന്ത്രി നരേന്ദ്ര മോദി രാജ്യത്ത് ലോക്ക് ഡൗൺ പ്രഖ്യാപിച്ചതിനു പിന്നാലെ മാറ്റങ്ങൾ കണ്ടു തുടങ്ങിയെന്ന് സംയുക്ത ആരോഗ്യ സെക്രട്ടറി ലവ് അഗർവാൾ വ്യക്തമാക്കി.\nരാജ്യത്ത് വൈറസ് ബാധിതരുടെയും മരിക്കുന്നവരുടെയും എണ്ണത്തിൽ വർധനയുണ്ടാകുന്നുണ്ട്. എന്നാൽ ഇത് പ്രാഥമിക ഘട്ടം മാത്രമാണ്. കേന്ദ്ര സർക്കാർ പുറപ്പെടുവിച്ച നിർദ്ദേശങ്ങൾ കർശനമായി പാലിച്ചാൽ രാജ്യത്ത് ഒരു കേസ് പോലും റിപ്പോർട്ട് ചെയ്യാത്ത സാഹചര്യം ഉണ്ടാകുമെന്നും അദ്ദേഹം പറഞ്ഞു.\nനിലവിൽ തുടരുന്ന ജാഗ്രത ഇനിയും ഉണ്ടാകേണ്ടതുണ്ട്. വിദേശത്തു നിന്നും എത്തുന്നവർ നിർബന്ധമായും പരിശോധനകൾക്ക് വിധേയരാകണം. ഇന്ത്യയിൽ ഇപ്പോഴും സമൂഹ വ്യാപനം ഉണ്ടായിട്ടില്ലെന്നും വെല്ലുവിളി ഏറ്റെടുത്ത് എല്ലാവരും ഒരുമിച്ച് നിൽക്കണമെന്നും അദ്ദേഹം ആവശ്യപ്പെട്ടു.\nകൊറോണ; ആഗ്രയില് തബ്ലീഗ് സമ്മേളനത്തില് പങ്കെടുത്ത ആറ് പേര്‍ക്ക് രോഗം സ്ഥിരീകരിച്ചു


how to eat oats for weight loss: തടി കുറയാന് ഓട്‌സ് ഈ സമയത്ത് ഇങ്ങനെ കഴിയ്ക്കാം.... - how to eat oats for weight loss | Samayam Malayalam\nതടി കുറയാന് ഓട്‌സ് ഈ സമയത്ത് ഇങ്ങനെ കഴിയ്ക്കാം....\nSamayam Desk | Lipi | Updated: 22 Oct 2020, 12:50:53 PM\nഓട്‌സ് കഴിച്ചതു കൊണ്ടു മാത്രം തടി കുറയില്ല. ചില പ്രത്യേക സമയങ്ങള്, ചില പ്രത്യേക രീതികള്.\nഓട്‌സ് ആരോഗ്യകരമായ ഭക്ഷണ വസ്തുക്കളില് ഒന്നാണ്. ഏതു പ്രായക്കാര്‍ക്കും കഴിയ്ക്കാവുന്ന, ഏതു രോഗമുള്ളവര്‍ക്കും കഴിയ്ക്കാവുന്ന ഒന്നു കൂടിയാണിത്. ഓട്‌സ് ഹൃദയാരോഗ്യത്തിന് ഏറെ ഗുണകരമാണ്.കൊളസ്‌ട്രോള് കുറയ്ക്കാനും ഏറെ ഗുണകരമാണ്. ഇതിലെ ഒമേഗ6ഓയില്, ലിനോലെയിക് ആസിഡ് എന്നിവയാണ് ഗുണങ്ങള് നല്‍കുന്നത്. ഇവ പൊതുവെ നല്ല കൊഴുപ്പ് എന്നാണ് അറിയപ്പെടുന്നത്. മാംഗനീസ്, ഫോസ്ഫറസ്, മഗ്നീഷ്യം, കോപ്പര്, അയേണ്, സിങ്ക്, ഫോളേറ്റ് , വൈറ്റമിന് ബി1, ബി5 തുടങ്ങിയ പല ഘടകങ്ങളും അടങ്ങിയിട്ടുമുണ്ട്. കാല്‍സ്യം, പൊട്ടാസ്യം, വൈറ്റമിന് ബി6, വൈറ്റമിന് ബി3 എന്നീ ഘടകങ്ങളും ഇതില് അടങ്ങിയിട്ടുണ്ട്. ധാരാളം പോഷകങ്ങള് അടങ്ങിയ ഇത് തടി കുറയ്ക്കാന് സഹായിക്കുന്ന നല്ലൊരു ഭക്ഷണ വസ്തുവെന്ന രീതിയില് ഏറെ ഗുണകരവുമാണ്. എന്നാല് ഓട്‌സ് തടി കുറയ്ക്കാന് വെറുതേ കഴിച്ചാല് പോരാ. കൃത്യമായ രീതിയില് കഴിയ്ക്കണം.\nഓട്‌സ് ഉപ്പുമാവോ പുട്ടോ\nഓട്‌സ് പൊതുവേ കഞ്ഞിയായി, അതായത് കുറുക്കി കഴിയ്ക്കുന്ന ശീലമാണ് പലര്‍ക്കും. എന്നാല് ഇത് ഇങ്ങനെ പോറിഡ്ജ് രൂപത്തില് കഴിയ്ക്കുന്നതിനേക്കാള് തടി കുറയ്ക്കാന് കഴിയ്‌ക്കേണ്ടത് ഉപ്പുമാവോ പുട്ടോ ഇഡ്ഢലി രൂപത്തിലോ ആണെന്നാണ് പറയുന്നത്. ഇത് തികച്ചും ആരോഗ്യകരമാണ്. ഓട്‌സില് പാലൊഴിച്ചു കഴിയ്ക്കുന്നത് ആരോഗ്യകരമായതു തന്നെയാണ്. എന്നാല് തടി കുറയ്ക്കാന് ശ്രമിയ്ക്കുന്നവരെങ്കില് ഇത് കൊഴുപ്പു കുറഞ്ഞ പാല് എന്ന കാര്യം ശ്രദ്ധിയ്ക്കുക. ഇതു പോലെ തന്നെ ഓട്‌സില് കൃത്രിമ മധുരം ചേര്‍ക്കരുത്. ഗുണമില്ലാതാകും. പഞ്ചസാര ചേര്‍ത്താല് ഓട്‌സിന്റെ ഗുണം കുറയും. തടി കുറയ്ക്കുക എന്ന ഗുണമില്ലാതാകും.\nതവിടു കളയാത്ത ഓട്‌സാണ് തടി കുറയ്ക്കാന് ഏറെ നല്ലത്. ഇന്‍സ്റ്റന്റ് ഓട്‌സ് ഈ ഗുണം നല്‍കില്ല. ഇതിന് കാര്യമായ ഗുണമില്ല. ഇതു പോലെ ഇത്തരം ഓട്‌സില് ഫൈബര് എന്ന ഗുണവും കുറവായിരിയ്ക്കും. പോളിഷ്ഡ് ഓട്‌സ് കഴിയ്ക്കാതിരിയ്ക്കുന്നതാണ് കൂടുതല് നല്ലത്. ഇതിന് കാര്യമായ ഗുണം ലഭിയ്ക്കില്ല. ഇതു പോലെ തന്നെ ഇന്‍സ്റ്റന്റ് ഓട്‌സില് സാധാരണ ഓട്‌സിലുള്ളതിനേക്കാള് 70 ശതമാനം അധിക കലോറിയുമുണ്ട്. ഇതിനാല് തടി കുറയ്ക്കുക എന്ന ലക്ഷ്യത്തിന് ഇത് സഹായിക്കില്ലെന്നര്‍ത്ഥം.\nഓട്‌സ് ചില പ്രത്യേക സമയങ്ങളില് കഴിയ്ക്കുന്നത് തടി കുറയ്ക്കാന് കൂടുതല് നല്ലതാണ്. ഇത് സ്‌നാക്‌സ് രൂപത്തില് കഴിയ്ക്കാം. മറ്റൊരു സമയം രാവിലെയും ഉച്ച ഭക്ഷണത്തിനും ഇടയിലായി 10.30-11 മണിയോടെയാണ്. രാവിലെ 11 മണിയ്ക്ക് ഓട്‌സ് കഴിയ്ക്കുമ്പോള് ഇടയ്ക്കു കഴിയ്ക്കുന്ന സ്‌നാക്‌സിന്റെ ഗുണം നല്‍കുന്നു. 11 മണിയ്ക്ക് ഓട്‌സ് കഴിയ്ക്കുമ്പോള് വിശപ്പു കുറയും. ഇതിലെ നാരുകള് ദഹിയ്ക്കുവാന് സമയമെടുക്കും. ഇതു കൊണ്ടു തന്നെ ഉച്ചഭക്ഷണം അമിതമായി കഴിയ്ക്കുന്നത് ഒഴിവാക്കാന് സാധിയ്ക്കും. ഇതില് ധാരാളം പ്രോട്ടീനുകളുമുണ്ട്. പ്രോട്ടീന് അടങ്ങിയ ഭക്ഷണങ്ങള്‍തടി കുറയ്ക്കാന് ഏറെ അത്യാവശ്യം വേണ്ട ഒന്നാണ്.അതായത് ഇടയ്ക്കു വിശക്കുമ്പോള് വറുത്തത് ഒഴിവാക്കി ഇതു കഴിയ്ക്കുമ്പോള് ആരോഗ്യകരമായ ഗുണം ലഭിയ്ക്കുന്നുവെന്നു മാത്രമല്ല, തടി കുറയാനും നല്ലതാണ്.\nഇതു പോലെ ഈ സമയത്ത്\nഇതു പോലെ ഈ സമയത്ത് ഓട്‌സില് ഡ്രൈ നട്‌സ് ചേര്‍ത്തു കഴിയ്ക്കുന്നത് ഏറെ ഗുണം നല്‍കും. ഇത് വിശപ്പു കുറയ്ക്കാനും അമിത ഭക്ഷണം ഒഴിവാക്കാനും നല്ലതാണ്. മാത്രമല്ല, ഡ്രൈ ഫ്രൂട്‌സ് പൊതുവേ തടിയും വയറും കുറയ്ക്കാന് ഗുണകരവുമാണ്. എന്നാല് അളവെന്നതും പ്രധാനമാണ്. മറ്റു ഭക്ഷണം ഒഴിവാക്കി ഇത് കുറേയേറെ കഴിച്ചാല് ഗുണം കിട്ടില്ല. ഇതുപോലെ കൊഴുപ്പുള്ള പാലോ പഞ്ചസാരയോ ഇതു പോലുള്ള വസ്തുക്കളോ ഇതിനൊപ്പം ചേര്‍ത്തു കഴിച്ചാലും ഗുണമുണ്ടാകില്ല. ഇതെല്ലാം തടിയും വയറും കുറയ്ക്കുകയെന്ന ലക്ഷ്യത്തെ സാധൂകരിയ്ക്കുന്ന മാര്‍ഗങ്ങളുമല്ല.\nഓട്‌സിനൊപ്പം പച്ചക്കറികള് വേവിച്ചു ചേര്‍ത്തു കഴിയ്ക്കുന്നതും തടി കുറയ്ക്കാനുള്ള ഉത്തമമായ വഴികളില് ഒന്നാണ്. പച്ചക്കറികള് നാരുകളാല് സമ്പുഷ്ടമാണ്. ഇതാണ് സഹായിക്കുന്നത്. പച്ചക്കറികള് വേവിച്ച് ലേശം ഉപ്പും കുരുമുളകു പൊടിയും വിതറി ഇത് ഓട്‌സില് ഉടച്ചു ചേര്‍ത്തോ അല്ലാതെയോ കഴിയ്ക്കാം. ഇത് ആരോഗ്യകരവും സ്വാദിഷ്ടവുമാണ്. പ്രാതല്, ഉച്ചഭക്ഷണ ഇടവേളയില് ക്ഷീണം തടയുന്ന, നല്ലൊന്നാന്തരം ഭക്ഷണമാണിത്. അനാരോഗ്യകരമായ ഭക്ഷണങ്ങള് ഒഴിവാക്കുന്ന ഒന്നാണിത്. പ്രമേഹം തടി കൂട്ടാന് ഇടയുള്ള ഒന്നാണ്. പ്രമേഹ രോഗികള്‍ക്കു മിക്കവാറും അമിത വണ്ണമുണ്ടാകും. മാത്രമല്ല, വിശപ്പു പൊതുവേ അനുഭവപ്പെടുന്ന പ്രമേഹ രോഗികള്‍ക്ക് ഇടയ്ക്കു കഴിയ്ക്കാവുന്ന നല്ലൊന്നാന്തരം ഭക്ഷണം കൂടിയാണിത്. Also read: തൈറോയ്ഡിന് മരുന്നില്ലാതെ മൂന്നു ചേരുവയില് പരിഹാരം\nഅറിഞ്ഞോളൂ, വെറും വയറ്റിൽ കാപ്പി കുടിക്കുന്നത് നല്ല ശീലമല്ല ആര്‍ട്ടിക്കിള് ഷോ\nഹെല്‍ത്ത് ടിപ്‌സ് തടി കുറയാന് ഓട്‌സ് ഈ സമയത്ത് ഇങ്ങനെ കഴിയ്ക്കാം ഓട്‌സ് തടി കുറയ്ക്കാന് ഓട്‌സിന്റെ ആരോഗ്യ ഗുണങ്ങള് oats health benefits oats for weight loss how to eat oats for weight loss health tips best time for oats\nWeb Title : how to eat oats for weight loss


ചൈനയിലെ തടങ്കൽപ്പാളയത്തിൽ ആ സ്ത്രീക്ക് അനുഭവിക്കേണ്ടിവന്ന പീഡനങ്ങള്, കേട്ടാൽ ചോരയുറഞ്ഞുപോകുന്ന അനുഭവങ്ങൾ | experience of an Uyghur women in chinese re-education camp\nചൈനയിലെ തടങ്കൽപ്പാളയത്തിൽ ആ സ്ത്രീക്ക് അനുഭവിക്കേണ്ടിവന്ന പീഡനങ്ങള്, കേട്ടാൽ ചോരയുറഞ്ഞുപോകുന്ന അനുഭവങ്ങൾ\nFrance, First Published Jan 13, 2021, 1:44 PM IST\nഡോർമിറ്ററിക്ക് ചുറ്റും നാദിറ എന്നെ കാണിച്ചുതന്നു, അതിൽ പുതിയ പെയിന്റിന്റെ ഗന്ധം ഉണ്ടായിരുന്നു. മെറ്റൽ ഷട്ടറുള്ള ജനാലകളെല്ലായ്പ്പോഴും അടച്ചിരിക്കുന്നു. രണ്ട് ക്യാമറകളും മുറിയുടെ ഉയർന്ന കോണുകളിലുണ്ടായിരുന്നു. കട്ടിൽ ഇല്ല. ഫർണിച്ചറുകൾ ഇല്ല. ടോയ്‌ലറ്റ് പേപ്പർ ഇല്ല. ഷീറ്റുകളൊന്നുമില്ല. സിങ്കില്ല. ഇരുട്ടിൽ ഞങ്ങൾ രണ്ടുപേര് മാത്രം. കനത്ത ശബ്ദത്തോടെ സെല്‍വാതിലുകളും അടഞ്ഞു.\n(ചൈനയിൽ പുനർവിദ്യാഭ്യാസസ്ഥാപനങ്ങളെന്ന് പേരിട്ട് സ്ഥാപിച്ചിരിക്കുന്ന തടങ്കൽപ്പാളയങ്ങൾ പ്രവർത്തിക്കുന്നുവെന്നത് രഹസ്യമല്ല. ഉയ്ഗറുകളടക്കം മുസ്ലിം ന്യൂനപക്ഷങ്ങളെ അവിടെയിട്ട് കൊല്ലാക്കല ചെയ്യുന്നുവെന്ന വാർത്ത നേരത്തെ തന്നെ വരുന്നുണ്ട്. ഇത് വിവേചനം ഭയന്ന് ഫ്രാൻസിലേക്ക് രക്ഷപ്പെട്ടിട്ടും ചൈനയിലേക്ക് തിരികെ വിളിപ്പിച്ച് തടങ്കലിൽ പാർപ്പിച്ച് പീഡിപ്പിക്കപ്പെട്ട ഗുൽബാഹർ ഹെയ്തിവാജി എന്ന സ്ത്രീയുടെ അനുഭവമാണ്. ദ ഗാർഡിയനിൽ പ്രസിദ്ധീകരിച്ച ലേഖനത്തിന്റെ സ്വതന്ത്ര പരിഭാഷ)\n'ഓയില് കമ്പനിയില് അക്കൗണ്ടിംഗ് വിഭാഗത്തിലാണ് ജോലി ചെയ്യുന്നത്' എന്നാണ് ഫോണിന്‍റെ മറുതലയ്ക്കലുണ്ടായിരുന്നയാള് പറഞ്ഞത്. അയാളുടെ ശബ്ദം എനിക്ക് അപരിചിതമായിരുന്നു. എന്തിനാണ് അയാള് വിളിക്കുന്നത് എന്നുപോലും എനിക്ക് മനസിലായിരുന്നില്ല. അത് 2016 നവംബര് മാസമായിരുന്നു. 10 വര്‍ഷം മുമ്പ് ചൈന വിട്ട് ഫ്രാന്‍സിലേക്ക് മാറിയ അന്നുമുതല് അയാൾ പറഞ്ഞ ആ ഓയിൽ കമ്പനിയില് നിന്നും ഞാന് വേതനമില്ലാത്ത അവധിയിലായിരുന്നു. 'വിരമിക്കുന്നതുമായി ബന്ധപ്പെട്ട ചില രേഖകളില് ഒപ്പുവയ്ക്കുന്നതിനായി താങ്കള് കരാമേയിലേക്ക് വരേണ്ടതുണ്ട് മാഡം ഹെയ്തിവാജി' എന്നും അയാള് പറഞ്ഞു. കരാമേ ചൈനയിലെ സിന്‍ജിയാങ്ങിലെ ഒരു നഗരമായിരുന്നു. അവിടെയാണ് ഓയില് കമ്പനിക്കുവേണ്ടി 20 വര്‍ഷത്തിലധികം ഞാന് ജോലി ചെയ്തിരുന്നത്.\n'രേഖകളിലൊപ്പുവയ്ക്കാൻ വേണ്ടി മാത്രമായി ഞാനെന്തിന് അവിടം വരെ വരണം. എന്‍റെ ഒരു സുഹൃത്ത് അവിടെയുണ്ട്. അവളാണ് എന്‍റെ ഇത്തരം കാര്യങ്ങളെല്ലാം നോക്കുന്നത്. അവള്‍ക്കു ഞാന് പവര് ഓഫ് അറ്റോര്‍ണി കൈമാറാം' എന്ന് ഞാന് പറഞ്ഞു. അയാളുടെ കയ്യില് മറുപടിയൊന്നുമില്ലായിരുന്നു. 'സുഹൃത്ത് വന്നാല് മതിയാകുമോ എന്ന് പരിശോധിച്ചശേഷം രണ്ട് ദിവസത്തിനുള്ളില് തിരികെ വിളിക്കാം' എന്നും പറഞ്ഞ് അയാള് ഫോണ് വച്ചു.\nഎന്‍റെ ഭര്‍ത്താവ് കെരീം 2002 -ലാണ് സിന്‍ജിയാങ് വിട്ടത്. ആദ്യം കസാക്കിസ്ഥാനിലേക്കാണ് പോയത്. എന്നാല്, ഒരു വര്‍ഷമായപ്പോഴേക്കും അവിടം വിടേണ്ടി വന്നു. പിന്നീട് നോര്‍വേയില്. അതിനുശേഷം ഫ്രാന്‍സില്. അവിടെ അദ്ദേഹം അഭയത്തിനായി അപേക്ഷിച്ചു. അദ്ദേഹം ഫ്രാന്‍സില് സെറ്റില്‍ഡായശേഷം ഞാനും രണ്ട് മക്കളും അദ്ദേഹത്തിനരികിലെത്തുകയായിരുന്നു.\nഉയ്ഗർ ന്യൂനപക്ഷങ്ങളോടുള്ള വിവേചനം\nഓയില് കമ്പനിയില് ജോലിക്കെടുക്കുന്നതിന് മുമ്പ് തന്നെ സിന്‍ജിയാങ് വിടേണ്ടി വരുമെന്ന ബോധം ഞങ്ങളില് വേരുറച്ചിരുന്നു. സിന്‍ജിയാങ് പ്രവിശ്യയിലെ ഏറ്റവും വലിയ നഗരമായ ഉറുംകിയില് വിദ്യാര്‍ത്ഥികളായിരിക്കെയാണ് ഞാനും ഭർത്താവ് കെരീമും കണ്ടുമുട്ടുന്നത്. പുതിയ ബിരുദധാരികളെന്ന നിലയില് ഞങ്ങള് ജോലി അന്വേഷിച്ചു തുടങ്ങി. ജോലിക്കുവേണ്ടിയുള്ള അന്വേഷണത്തില് പത്രങ്ങളിലെ പരസ്യവാചകങ്ങളില് ആ വാചകം ഞങ്ങളുടെ കണ്ണിലുടക്കിയിരുന്നു- No Uighurs, അഥവാ ഈ ജോലിക്ക് ഉയിഗുറുകള് അപേക്ഷിക്കേണ്ടതില്ല. ആ വാക്കുകളൊരിക്കലും കെരീമിന്റെ മനസിൽ നിന്നും വിട്ടുപോയില്ല. ഓരോയിടത്തും നമ്മളനുഭവിച്ചുകൊണ്ടിരുന്ന വിവേചനങ്ങള് കെരീമിനൊപ്പം ചേര്‍ന്ന് ഞാന് അവഗണിക്കാന് ശ്രമിച്ചുകൊണ്ടിരുന്നു. പക്ഷേ, ഭ്രാന്തുപോലെ അത് ഞങ്ങളെ പിന്തുടര്‍ന്നു.\nനമുക്ക് ഭാഗ്യമുണ്ടായിരുന്നു. ബിരുദത്തിനുശേഷം കരാമേയിലെ ഒരു ഓയില് കമ്പനിയില് എഞ്ചിനീയര്‍മാരായി നമുക്ക് ജോലി ലഭിച്ചു. പക്ഷേ,\nഅവിടെയും അതുതന്നെ സംഭവിച്ചു. ഒരു ചുവന്ന കവറിന്‍റെ രൂപത്തിലാണ് അന്നത് നമ്മുടെ ജീവിതത്തിലേക്ക് കടന്നുവന്നത്. ലൂണാര് ന്യൂ ഇയര് സമയമായിരുന്നു അത്. ബോസ് നമുക്ക് വാര്‍ഷിക ബോണസ് കൈമാറുകയായിരുന്നു. എന്നാൽ, ഉയിഗറുകള്‍ക്ക് കൈമാറിയ ചുവന്ന കവറുകളില് ഞങ്ങളുടെ സഹപ്രവര്‍ത്തകരായിരുന്നു ചൈനയിലെ പ്രബലമായ ഹാന് വംശത്തില് പെടുന്നവരേക്കാള് തുക വളരെ കുറവായിരുന്നു.\nതീർന്നില്ല, അധികം താമസിയാതെ കമ്പനി ഉയ്ഗര് വംശജരെ നഗരത്തിലെ പ്രധാന ഓഫീസില് നിന്നും പ്രാന്തപ്രദേശങ്ങളിലെ വിവിധ ഓഫീസുകളിലേക്ക് മാറ്റിത്തുടങ്ങി. ഞങ്ങളിൽ ചെറിയൊരു വിഭാഗം ഇതിനെതിരെ പ്രതികരിച്ചു. എനിക്ക് ഭയമായിരുന്നു. അതിനാല് ഞാനൊന്നും പറഞ്ഞില്ല. കുറച്ച് മാസങ്ങള്‍ക്കുശേഷം ഒരു സീനിയര് പൊസിഷന് ഒഴിവ് വന്നു. കെരീം അപേക്ഷിച്ചു. എന്തുകൊണ്ടും അത് കിട്ടാന് യോഗ്യനുമായിരുന്നു അവന്. എന്നാല്, ആ പോസ്റ്റ് കിട്ടിയത് ഹാന് വംശത്തില് പെടുന്ന ഒരാള്‍ക്കായിരുന്നു. അയാള്‍ക്ക് അത് കിട്ടാനുള്ള യാതൊരു യോഗ്യതകളുമില്ലായിരുന്നു. എന്തിന് ഒരു എഞ്ചിനീയറിംഗ് ബിരുദം പോലും അയാള്‍ക്കില്ലായിരുന്നു. 2000 -ത്തില് ഒരുദിവസം രാത്രി കെരീം പറഞ്ഞു, 'ഞാനാ ജോലി ഉപേക്ഷിച്ചു, എനിക്ക് മതിയായി ഇനിയും വയ്യ.'\nഉയ്ഗറുകളെ ഇല്ലാതാക്കാനുള്ള ശ്രമം\nഎന്റെ ഭർത്താവ് അനുഭവിക്കുന്നത് എന്താണ് എന്ന് എനിക്ക് നന്നായി അറിയാമായിരുന്നു. 1955 മുതൽ കമ്മ്യൂണിസ്റ്റ് ചൈന സിൻജിയാങിനെ ഒരു സ്വയംഭരണ പ്രദേശമായി കൂട്ടിച്ചേർത്തപ്പോൾ, ഉയിഗർമാരായ ഞങ്ങൾ മിഡിൽ കിംഗ്ഡത്തിന്‍റെ ഭാഗത്തെ മുള്ളായിട്ടാണ് കണക്കാക്കപ്പെട്ടത്. സിൻജിയാങ് ഒരു തന്ത്രപരമായ ഇടനാഴിയാണ്, ചൈനയുടെ ഭരണകക്ഷിയായ കമ്മ്യൂണിസ്റ്റ് പാർട്ടിക്ക് അതിന്റെ നിയന്ത്രണം നഷ്ടപ്പെടുത്തുന്നതിന് താല്‍പര്യമില്ലായിരുന്നു. മധ്യേഷ്യയിലൂടെ ചൈനയെ യൂറോപ്പുമായി ബന്ധിപ്പിക്കുന്നതിന് രൂപകൽപ്പന ചെയ്ത അടിസ്ഥാന സൗകര്യപദ്ധതിയായ പുതിയ സിൽക്ക് റോഡിൽ പാർട്ടി വളരെയധികം നിക്ഷേപം നടത്തി. അതിൽ നമ്മുടെ പ്രദേശം ഒരു പ്രധാന അച്ചുതണ്ടായിരുന്നു. പ്രസിഡന്റ് സിൻ ജിൻപിങ്ങിന്റെ മഹത്തായ പദ്ധതിക്ക് സിൻജിയാങ് അത്യന്താപേക്ഷിതവുമായിരുന്നു. അവിടെ ബിസിനസുകള് തുറക്കാനും വംശീയമായ പ്രശ്നങ്ങളില്ലാതിരിക്കാനുമെല്ലാം സിന് ജിന്‍പിങ്ങിന് ലക്ഷ്യമുണ്ടായിരുന്നു. ചുരുക്കത്തില് അവര് ആഗ്രഹിച്ചത് ഉയ്ഗറുകളില്ലാത്ത സിന്‍ജിയാങ് ആയിരുന്നു.\nസിന്‍ജിയാങ്ങില് അടിച്ചമര്‍ത്തല് അതിന്‍റെ ഏറ്റവും മോശപ്പെട്ട രൂപത്തിലേക്ക് മാറുന്നതിന് തൊട്ടുമുമ്പ് 2006 -ല് ഞാനും എന്‍റെ രണ്ട് പെണ്‍മക്കളും ഫ്രാന്‍സിലേക്ക് കടന്നു. ആ സമയത്ത് പതിമൂന്നും എട്ടും വയസായിരുന്നു മക്കള്‍ക്ക്. അവരുടെ പിതാവിനെപ്പോലെ അഭയാർത്ഥി പദവി അവര്‍ക്കും നൽകി. അഭയം തേടി മറ്റ് രാജ്യങ്ങളിലെത്തിയപ്പോള് തന്‍റെ ഭൂതകാലത്തില് നിന്നും വിടുതല് നേടുകയായിരുന്നു എന്‍റെ ഭര്‍ത്താവ്. ഫലത്തിൽ ഒരു ഫ്രഞ്ച് പാസ്‌പോർട്ട് നേടിയത് അദ്ദേഹത്തിന്റെ ചൈനീസ് ദേശീയതയെ ഇല്ലാതാക്കി. എന്നെ സംബന്ധിച്ചിടത്തോളം, സിൻജിയാങ്ങിലേക്ക് മടങ്ങാൻ കഴിയില്ലയെന്നതിന് വലിയ അർത്ഥമുണ്ടായിരുന്നു. എന്‍റെ വേരുകളോട്, ഞാൻ ഉപേക്ഷിച്ചുപോന്ന പ്രിയപ്പെട്ടവരോട് - എന്റെ മാതാപിതാക്കൾ, എന്റെ സഹോദരങ്ങൾ, അവരുടെ കുട്ടികൾ എന്നിവരോട് എനിക്ക് എങ്ങനെ വിട പറയാൻ കഴിയും? വടക്കേ മലനിരകളിലെ ഗ്രാമത്തിൽ ഒറ്റയ്ക്ക് മരിക്കുന്ന എന്റെ അമ്മയെ ഞാൻ സങ്കൽപ്പിച്ചു. എന്റെ ചൈനീസ് ദേശീയത ഉപേക്ഷിക്കുകയെന്നാൽ അവരെയും ഉപേക്ഷിക്കുക എന്നതായിരുന്നു അർത്ഥം. എനിക്ക് അതിന് കഴിയുമായിരുന്നില്ല. അതിനാൽ, പകരം, ഓരോ 10 വർഷത്തിലും പുതുക്കാവുന്ന ഒരു റസിഡൻസ് പെർമിറ്റിനായി ഞാൻ അപേക്ഷിച്ചു.\nഎന്നാല്, ആ ഫോണ്‍കോളിനുശേഷം ഞാനാകെ അസ്വസ്ഥയായി. അപാര്‍ട്മെന്‍റിലെ സ്വസ്ഥമായ സ്വീകരണമുറിയില് അങ്ങോട്ടുമിങ്ങോട്ടും നടക്കുമ്പോഴെല്ലാം എന്‍റെ മനസിലൊരുപാട് ചോദ്യങ്ങള് മുഴങ്ങുകയായിരുന്നു. എന്തിനാണ് അയാളെന്നോട് കരാമെയിലേക്ക് പോകാന് പറയുന്നത്. പൊലീസിന് എന്നെ പിടികൂടാനുള്ള തന്ത്രമായിരിക്കുമോ അത്. ഫ്രാന്‍സിലേക്ക് വന്നിട്ടുള്ള മറ്റൊരു ഉയ്ഗറിനെയും ഇങ്ങനെയൊരു അനുഭവം തേടിയെത്തിയിട്ടില്ല. രണ്ട് ദിവസങ്ങള്‍ക്കുശേഷം അയാള് പിന്നെയും വിളിച്ചു. 'പവര് ഓഫ് അറ്റോര്‍ണി കൈമാറുന്നത് പ്രാവര്‍ത്തികമല്ല. നിങ്ങള് എന്തുതന്നെയായാലും ഇങ്ങോട്ട് വന്നേ തീരൂ' എന്നാണ് അയാള് പറഞ്ഞത്. കുറച്ച് രേഖകളുടെ കാര്യമല്ലേ വരാമെന്ന് ഞാനും സമ്മതിച്ചു. കഴിയുന്നത്ര വേഗം വരാമെന്ന് പറഞ്ഞ് ഞാന് ഫോണ് വച്ചു.\nഭയം കൊണ്ട് ഒരു വിറ എന്‍റെ നട്ടെല്ലിലൂടെ പാഞ്ഞു. രണ്ട് ദിവസമായി കെരീം എന്നെ ആശ്വസിപ്പിക്കാന് ശ്രമിക്കുകയിരുന്നു. എങ്കിലും എന്തോ മോശം സംഭവിക്കാന് പോകുന്നുവെന്ന തോന്നല് എന്‍റെയുള്ളില് ശക്തമായി. കരാമേ നഗരം അപ്പോള് കൊടുംശൈത്യത്തിന്‍റെ പിടിയിലായിരുന്നു. വീടുകളെയും കെട്ടിടങ്ങളെയും ഒരാളെയും കാണാത്തത്രയും മഞ്ഞ് മൂടിക്കിടക്കും. പക്ഷേ, അതിനേക്കാളൊക്കെ എന്നെ ഭയപ്പെടുത്തിയത് സിന്‍ജിയാങ്ങില് സർക്കാർ നടപ്പിലാക്കിക്കൊണ്ടിരുന്ന ഭീകരനടപടികളായിരുന്നു. ഒരു കാരണവുമില്ലാതെ തന്നെ വീടിനു പുറത്തിറങ്ങിയാലൊരാള് അറസ്റ്റ് ചെയ്യപ്പെടാമെന്ന അവസ്ഥയായിരുന്നു. അത് പുതിയ അവസ്ഥയായിരുന്നില്ല. എന്നാല്, 2009 -ലെ ഉറുംകി കലാപത്തിനുശേഷം അത് രൂക്ഷമായി. സിന്‍ജിയാങ് നഗരത്തിലെ ഹാന് വംശജരും ഉയ്ഗര് വംശജരും തമ്മിലുള്ള കലാപത്തില് 197 പേരെങ്കിലും മരിച്ചിരുന്നു. എന്നാല്, പിന്നീട് ചൈനീസ് കമ്മ്യൂണിസ്റ്റ് പാര്‍ട്ടി ഇതിന്‍റെ കുറ്റം മുഴുവനും ഉയ്ഗര് വംശജരുടെ തലയില് ചാര്‍ത്തിത്തന്നു. തീവ്ര ഇസ്ലാമിന്‍റെയും വിഘടനവാദത്തിന്‍റെയും കേന്ദ്രമാകുന്നു ഉയിഗർ കുടുംബങ്ങളെന്നായിരുന്നു വാദം.\nഉയ്ഗര് വംശജരും കമ്മ്യൂണിസ്റ്റ് പാര്‍ട്ടിയും തമ്മിലുള്ള നീണ്ടുനിന്ന പോരാട്ടത്തിലേക്ക് 2016 -ല് ഒരു പുതിയ കളിക്കാരനും കൂടിയെത്തി. ഷെന് ക്വാങ്കോ. ടിബറ്റിലെ ക്രൂരമായ നിരീക്ഷണ നടപടികളിലൂടെ പ്രശസ്തനായിരുന്നു ഇയാള്. ഷെന് ക്വാങ്കോയെ സിന്‍ജിയാങ് പ്രവിശ്യയുടെ തലവനാക്കിയതോടെ ഉയ്ഗറുകള്‍ക്ക് മേലെയുള്ള ക്രൂരതകളും അടിച്ചമര്‍ത്തലുകളും ഗണ്യമായി വര്‍ധിച്ചു. മരുഭൂമിയുടെ നടുവില് ഒറ്റരാത്രികൊണ്ടെന്നോണം കെട്ടിപ്പൊക്കിയ, സ്കൂളുകളെന്ന് പേരിട്ടിരിക്കുന്ന ക്യാമ്പുകളിലേക്ക് ഉയ്ഗറുകള് തള്ളപ്പെട്ടു. ഈ എജ്യുക്കേഷന് ക്യാമ്പുകളിലൂടെ തടവുകാരെ ബ്രെയിന്‍വാഷ് ചെയ്യുക എന്നതായിരുന്നു ഉദ്ദേശം. എന്നാല്, അതിനകത്തെ അവസ്ഥ വളരെ വളരെ മോശമായിരുന്നു.\nഎനിക്ക് ചൈനയിലേക്ക് തിരികെ പോകാൻ താൽപ്പര്യമില്ലായിരുന്നു. പക്ഷേ, കെരീം പറയുന്നത് ശരിയാണെന്ന് എനിക്ക് തോന്നി. ആശങ്കപ്പെടാനൊന്നുമില്ല. കുറച്ച് ആഴ്ചകളുടെ കാര്യമേയുള്ളൂ. 'ചിലപ്പോള് അവിടെ ചോദ്യം ചെയ്തേക്കും. പക്ഷേ, പരിഭ്രമിക്കരുത്. അത് സാധാരണമാണ്' എന്നും കെരീം എന്നെ ആശ്വസിപ്പിച്ചു.\nകുറച്ച് ദിവസങ്ങള്‍ക്കുശേഷം, 2016 നവംബര് 30 -ന് ഞാന് ചൈനയിലെത്തി. കരാമേയിലെ ഓഫീസിലേക്ക് രേഖകളിലൊപ്പിടാനായി ചെന്നു. ഓഫീസില്, ഹാന് വംശജനായ ഒരു അക്കൗണ്ടന്‍റും അയാളുടെ സെക്രട്ടറിയും ഇരിക്കുന്നുണ്ടായിരുന്നു. അടുത്തതായി ചെല്ലേണ്ടത് അടുത്തുള്ള പൊലീസ് സ്റ്റേഷനിലേക്കായിരുന്നു- ഒരു പത്തുമിനിറ്റ് ഡ്രൈവ്. വഴിയില്‍വച്ച് ചോദിക്കാന് സാധ്യതയുള്ള ചോദ്യങ്ങള്‍ക്ക് ഞാന് മറുപടികള് മനസിലുറപ്പിച്ചുകൊണ്ടിരുന്നു. എന്‍റെ കയ്യിലുണ്ടായിരുന്ന ബാഗും മറ്റും മുന്‍വശത്ത് വച്ചശേഷം എന്നെ ഒരു ഇടുങ്ങിയ ചോദ്യം ചെയ്യല് മുറിയിലേക്ക് കൊണ്ടുപോയി. ജീവിതത്തിലാദ്യമായിട്ടായിരുന്നു ഞാന് ഒരു ചോദ്യംചെയ്യലിന് ഇങ്ങനെയൊരു മുറിയിലേക്ക് വിളിപ്പിക്കുന്നത്. അവിടെ മേശയ്ക്ക് മറുഭാഗത്ത് പൊലീസ് ഓഫീസറിരുന്നു. ഹീറ്ററിന്റെ ശാന്തമായ മൂളല്, അധികം വൃത്തിയാക്കിയിട്ടില്ലാത്ത ഒരു വെള്ളബോര്‍ഡ്, മങ്ങിയ വെളിച്ചം... അവിടെവച്ച്, ഞാൻ ഫ്രാൻസിലേക്ക് പോയതിന്റെ കാരണങ്ങൾ, പാരീസിലെ ലാ ഡെഫെൻസിലെ ബേക്കറിയിലും കഫെറ്റീരിയയിലുമുള്ള എന്റെ ജോലികൾ എന്നിവയെക്കുറിച്ചെല്ലാം പൊലീസ് ചോദിച്ചു. ഞാന് മറുപടിയും നല്‍കി.\nപെട്ടെന്ന് ഒരുദ്യോഗസ്ഥൻ ഒരു ഫോട്ടോ എന്‍റെ മുഖത്തോടടുപ്പിച്ചു. അത് കണ്ടതോടെ ഞാനാകെ വിറച്ചുപോയി. എനിക്കറിയാവുന്ന മുഖമായിരുന്നു അത്, എന്‍റെ സ്വന്തം മകൾ ഗുൽഹുമാറിന്റെ മുഖം. പാരീസിലെ പ്ലേസ് ഡു ട്രോകാഡെറോയ്ക്ക് മുന്നിൽ വച്ചെടുത്ത ചിത്രമായിരുന്നു അത്. ഞാന് സമ്മാനിച്ച കറുത്ത കോട്ടണിഞ്ഞ് നില്‍ക്കുന്ന എന്‍റെ മകള്. ഫോട്ടോയിൽ, അവൾ പുഞ്ചിരിക്കുകയായിരുന്നു, അവളുടെ കയ്യിൽ ഒരു ചെറിയ കിഴക്കൻ തുർക്കെസ്താൻ പതാകയുണ്ടായിരുന്നു. ചൈനീസ് സർക്കാർ നിരോധിച്ച ഒരു പതാകയായിരുന്നു അത്. ഉയ്ഗറുകളെ സംബന്ധിച്ചിടത്തോളം, ആ പതാക പ്രദേശത്തിന്റെ സ്വാതന്ത്ര്യ പ്രസ്ഥാനത്തെ പ്രതീകവല്‍ക്കരിക്കുന്നതായിരുന്നു. വേൾഡ് ഉയിഗർ കോൺഗ്രസിന്റെ ഫ്രഞ്ച് ബ്രാഞ്ച് സംഘടിപ്പിച്ച പരിപാടിയില് പങ്കെടുക്കവേ ആയിരുന്നു ആ പതാക പിടിച്ചുള്ള ചിത്രമെടുത്തത്. പ്രവാസികളായ ഉയിഗർമാരെ പ്രതിനിധീകരിച്ച് സിൻജിയാങ്ങിലെ ചൈനീസ് അടിച്ചമർത്തലിനെതിരെ അവിടെ ആളുകൾ സംസാരിച്ചിരുന്നു.\nഅത്തരം പരിപാടികളെല്ലാം ഈദുപോലെയോ മറ്റ് വിശേഷാവസരങ്ങള് പോലെയോ കമ്മ്യൂണിറ്റിയിലെ മറ്റ് അംഗങ്ങളെ കാണാനും ബന്ധം ഊട്ടിയുറപ്പിക്കാനുമുള്ള അവസരമായിരുന്നു. രാഷ്ട്രീയതാല്‍പര്യമില്ലാത്തവര് പോലും അവിടെ പോകുന്നത് പരസ്പരം കാണാനായിരുന്നു. സാധാരണ ഞാനത്തരം പരിപാടികളിലൊന്നും പങ്കെടുക്കാറില്ലായിരുന്നു. പക്ഷേ, അഭയാര്‍ത്ഥികളായ മറ്റ് ഉയ്ഗറുകളെ കാണാനും സൗഹൃദം പങ്കുവയ്ക്കാനും മക്കള് ഒന്നുരണ്ട് തവണ പോയിരുന്നു. രാഷ്ട്രീയം എന്‍റെ കാര്യമല്ലായിരുന്നു. സിന്‍ജിയാങ് വിട്ടശേഷം എനിക്കതിലൊന്നും ഒരു താല്‍പര്യവുമില്ലായിരുന്നു.\nആ പൊലീസ് ഉദ്യോഗസ്ഥന് മുഷ്ടി ചുരുട്ടി മേശപ്പുറത്തിടിച്ചുകൊണ്ട് ചോദിച്ചു,\n'നിനക്കവളെ അറിയാം, അറിയില്ലേ?'\n'അറിയാം, അതെന്‍റെ മോളാണ്' -ഞാന് മറുപടി നല്‍കി.\n'ഓഹോ നിന്‍റെ മകള് ഒരു തീവ്രവാദിയാണല്ലേ?' അയാള് പിന്നെയും ചോദിച്ചു.\n'അല്ല, അവളെങ്ങനെ ആ പരിപാടിയിലെത്തിയെന്നെനിക്കറിയില്ല' ഞാന് പറഞ്ഞു. എനിക്കറിയില്ല, എനിക്കറിയില്ല അവളെന്താണ് അവിടെ ചെയ്യുന്നതെന്ന്. അവളൊരു തെറ്റും ചെയ്യില്ല. ഞാനുറപ്പ് തരുന്നു, എന്‍റെ മകളൊരു തീവ്രവാദിയല്ല. എന്‍റെ ഭര്‍ത്താവുമല്ല. ഞാനാവര്‍ത്തിച്ചുകൊണ്ടേയിരുന്നു.\nബാക്കി ചോദ്യംചെയ്യലുകൾ എനിക്ക് ഓർമിക്കാൻ കഴിയുന്നില്ല. ആ ഫോട്ടോയും അവരുടെ ആക്രമണാത്മകമായ ചോദ്യങ്ങളും എന്റെ വ്യർത്ഥമായ മറുപടികളും മാത്രമാണ് ഞാൻ ഓർമിക്കുന്നത്. ഇത് എത്രത്തോളം നീണ്ടുനിന്നെന്ന് എനിക്കറിയില്ല. അത് കഴിഞ്ഞപ്പോൾ ഞാൻ പ്രകോപിതയായി പറഞ്ഞു: “എനിക്ക് ഇപ്പോൾ പോകാമോ? കഴിഞ്ഞോ നിങ്ങളുടെ ചോദ്യം ചെയ്യലുകള്? ” അപ്പോൾ അവരിൽ ഒരാൾ പറഞ്ഞു: “ഇല്ല, ഗുൽബഹാർ ഹെയ്തിവാജി, ഞങ്ങൾ ഇനിയും പൂർത്തിയാക്കിയിട്ടില്ല.”\nസ്കൂളെന്ന് പേരിട്ടിരിക്കുന്ന ക്യാമ്പിലേക്ക്\n'റൈറ്റ്, ലെഫ്റ്റ്, അറ്റ് ഈസ്...' ആ ശബ്ദം അവിടെ മുഴങ്ങിക്കൊണ്ടിരുന്നു. ആ മുറിയില് ഞങ്ങള് 40 പേരുണ്ടായിരുന്നു. എല്ലാം സ്ത്രീകള്, എല്ലാവരും നീല പൈജാമ ധരിച്ചിരുന്നു. ഒരു ചതുരാകൃതിയിലുള്ള ക്ലാസ് റൂം ആയിരുന്നു അത്. വെളിച്ചം കടത്തിവിടുന്ന ചെറിയ സുഷിരങ്ങളുള്ള ഒരു വലിയ മെറ്റൽ ഷട്ടർ പുറംലോകത്തെ നമ്മിൽ നിന്ന് മറച്ചിരുന്നു. ദിവസത്തിൽ പതിനൊന്ന് മണിക്കൂർ, ലോകം ഈ മുറിയിലേക്ക് ചുരുങ്ങി. ഞങ്ങൾ റൂമില് മുകളിലേക്കും താഴേക്കും നടന്നുകൊണ്ടേയിരുന്നു. രണ്ട് ഹാൻ സൈനികർ അതിന് മേല്‍നോട്ടം വഹിച്ചു. ഇതിനെ 'ശാരീരിക വിദ്യാഭ്യാസം' എന്നാണ് വിളിച്ചത്. സത്യത്തില് അതൊരു സൈനികപരിശീലനം പോലെ തന്നെയായിരുന്നു.\nതളർന്നുപോയ നമ്മുടെ ശരീരം ആ മുറിയില് മുന്നോട്ടും പിന്നോട്ടും, വശങ്ങളിലേക്കും, ഓരോ മുക്കിലേക്കും മൂലയിലേക്കും നീങ്ങിക്കൊണ്ടിരുന്നു. പട്ടാളക്കാരൻ “അറ്റ് ഈസ്!” എന്നലറിക്കൊണ്ടിരുന്നു. മിക്കപ്പോഴും നിശ്ചലമായി തുടരാൻ അയാള് ഞങ്ങളോട് ആവശ്യപ്പെട്ടു. ഇത് അരമണിക്കൂറോളം നീണ്ടുനിൽക്കാം, അല്ലെങ്കിൽ പലപ്പോഴും ഒരു മണിക്കൂർ അല്ലെങ്കില് അതിലും കൂടുതല്. ശരീരം ചിലപ്പോള് ചുട്ടുപൊള്ളി, തളര്‍ന്നു, കാലുകള് സൂചിക്കുത്തേറ്റപോലെ വേദനിച്ചു. നമ്മുടെതന്നെ വിയര്‍പ്പിന്‍റെ മണം അസഹ്യമാംവിധം മുറിയില് നിറഞ്ഞു. ചിലപ്പോൾ, നമ്മിലാരെങ്കിലും ക്ഷീണം കൊണ്ട് തളര്‍ന്നിരുന്നുപോയാല്, നടക്കാനാവാതെ വന്നാല് ഒരു കാവൽക്കാരൻ അവളെ ചവിട്ടി ഉണർത്തും. അവൾ വീണ്ടും വീണുപോയാൽ, അയാൾ അവളെ മുറിയിൽ നിന്ന് വലിച്ചിഴയ്ക്കും. പിന്നീടൊരിക്കലും അവളെ നാം കാണില്ല. ഇതെന്നെ ഭയപ്പെടുത്തി. പക്ഷേ, പിന്നെ പിന്നെ ഞാനാ യാഥാര്‍ത്ഥ്യത്തോട് പൊരുത്തപ്പെട്ടു. ഏത് ഭയത്തോടും കാലം ചെല്ലുമ്പോള് അറിയാതെ പൊരുത്തപ്പെട്ടുപോകുമെന്ന് എനിക്ക് മനസിലായി.\nകരാമെ പൊലീസ് സെല്ലുകളിൽ ഏകദേശം അഞ്ചുമാസത്തെ ചോദ്യംചെയ്യലുകൾക്കും ക്രമരഹിതമായ ക്രൂരകൃത്യങ്ങൾക്കുമൊടുവിലാണ് സ്കൂളെന്ന് പേരിട്ടിരിക്കുന്ന ക്യാമ്പിലേക്കെന്നെ മാറ്റിയത്. (ഒരുഘട്ടത്തിൽ 20 ദിവസത്തേക്ക് ശിക്ഷയായി എന്റെ കട്ടിലിൽ ചങ്ങലക്കിടുക പോലുമുണ്ടായി.) പൊലീസ് സെല്ലിലായിരിക്കുമ്പോൾ ഈ നിഗൂഢസ്കൂളുകളെ കുറിച്ചൊന്നും എനിക്കൊന്നും അറിയില്ലായിരുന്നു. ഉയിഗറുകളെ നന്നാക്കാനെന്ന പേരും പറഞ്ഞാണ് ആ സ്കൂളുകള് നിര്‍മ്മിച്ചതെന്ന് അറിയാമായിരുന്നു. എന്റെ സെൽ പങ്കിട്ട സ്ത്രീകൾ, ഹാന് അധ്യാപകരുള്ള ഒരു സാധാരണ സ്കൂൾ പോലെയാകും അതും എന്നാണെന്നോട് പറഞ്ഞത്. ഒരിക്കല് പരീക്ഷ വിജയിച്ചു കഴിഞ്ഞാല് അവിടെനിന്നും വീട്ടിലേക്ക് പോകാന് അനുവദിക്കുമെന്നും പറഞ്ഞു.\nഈ സ്കൂൾ കരാമെയുടെ പ്രാന്തപ്രദേശത്തുള്ള ബൈജിയന്താനിലായിരുന്നു. രണ്ടാഴ്ച നീണ്ടുനിൽക്കുന്നതായിരുന്നു ശാരീരികമായ പരിശീലനം. അതിനുശേഷം, തിയറി ക്ലാസുകൾ ആരംഭിക്കും. ഞാൻ എങ്ങനെ പിടിച്ചുനിൽക്കുമെന്ന് എനിക്കറിയില്ലായിരുന്നു. ഒരു ചെറിയ വിമാനത്താവളത്തിന്റെ വലുപ്പമുള്ള മൂന്ന് കെട്ടിടങ്ങൾ ഉയർന്നു നില്‍ക്കുന്നൊരിടമായിരുന്നു ബൈജിയന്താന്. മുള്ളുവേലിക്ക് അപ്പുറം, കണ്ണിന് കാണാൻ കഴിയുന്നത്ര ദൂരത്തും മരുഭൂമിയല്ലാതെ മറ്റൊന്നുമില്ല. എന്റെ ആദ്യ ദിവസം, വനിതാ കാവൽക്കാർ എന്നെ കിടക്കകൾ നിറഞ്ഞ ഒരു ഡോർമിറ്ററിയിലേക്ക് നയിച്ചു. അവിടെ ഇതിനകം മറ്റൊരു സ്ത്രീ ഉണ്ടായിരുന്നു: നാദിറ, ബങ്ക് നമ്പർ 8. എന്നെ ബങ്ക് നമ്പർ9ആയി നിയമിച്ചു.\nഅതൊരു സ്കൂളായിരുന്നില്ല. സൈനിക നിയമങ്ങളും ഞങ്ങളെ തകർക്കാനുള്ള വ്യക്തമായ ആഗ്രഹവുമുള്ള ഒരു പുനര്‍വിദ്യാഭ്യാസ ക്യാമ്പായിരുന്നു അത്. അവിടെയെപ്പോഴും നിശബ്ദതയായിരുന്നു. ഞങ്ങള്‍ക്ക് മിണ്ടാനാവുമായിരുന്നില്ല. കാലക്രമേണ ഞങ്ങളുടെ സംഭാഷണങ്ങൾ കുറഞ്ഞു. കാവൽക്കാർ എല്ലായ്പ്പോഴും ഞങ്ങളെ നിരീക്ഷിച്ചിരുന്നു. അവരില് നിന്ന് രക്ഷപ്പെടാൻ ഒരു വഴിയുമുണ്ടായിരുന്നില്ല. പ്രാർത്ഥിക്കുകയാണ് എന്ന് ആരോപിക്കപ്പെടുന്നത് ഭയന്ന് വായ തുറക്കാനോ, വായ തുടയ്ക്കാനോ ഒന്നും കഴിഞ്ഞിരുന്നില്ല. 'ഇസ്ലാമിക തീവ്രവാദി' എന്ന് വിളിക്കപ്പെടുമെന്ന ഭയത്താൽ ഭക്ഷണം നിരസിക്കുന്നത് നിയമങ്ങൾക്ക് വിരുദ്ധമായിരുന്നു. ഞങ്ങളുടെ ഭക്ഷണം ഹലാലാണെന്ന് വാർഡന്മാർ അവകാശപ്പെട്ടു.\nരാത്രികളിൽ, ഞാൻ എന്റെ ബങ്കിൽ ചെന്നുവീണു. എനിക്ക് എല്ലാ സമയബോധവും നഷ്ടപ്പെട്ടു. ക്ലോക്ക് ഉണ്ടായിരുന്നില്ല. കാവൽക്കാർ എന്നെ ഭയപ്പെടുത്തി. ഞങ്ങൾ അവിടെ എത്തിയതിനുശേഷം പകൽ വെളിച്ചം കണ്ടിട്ടില്ല - നശിച്ച മെറ്റൽ ഷട്ടറുകളാൽ എല്ലാ ജനലുകളും അടഞ്ഞുകിടന്നു. എനിക്ക് ഒരു ഫോൺ നൽകാമെന്ന് ഒരു പോലീസുകാരൻ വാഗ്ദാനം ചെയ്തിട്ടുണ്ടായിരുന്നു. എന്നെ ഇവിടെ പാർപ്പിച്ചിരിക്കുകയാണെന്ന് ആർക്കറിയാം? എന്റെ സഹോദരിയെ അറിയിച്ചിരുന്നോ, അതോ കെരിമിനെയും ഗുൽഹുമറിനെയും അറിയിച്ചിരുന്നോ?\nസുരക്ഷാക്യാമറകളുടെ നിഗൂഢമായ നോട്ടത്തിന് ചുവടെ, എന്റെ സഹതടവുകാരോടുപോലും ഒന്നും പറയാനെനിക്ക് കഴിഞ്ഞില്ല. ഞാൻ ക്ഷീണിതയായിരുന്നു, വളരെ ക്ഷീണിതയായിരുന്നു. എനിക്ക് കൂടുതൽ ചിന്തിക്കാൻ പോലും കഴിഞ്ഞിരുന്നില്ല. എല്ലായിടത്തും നിരീക്ഷണക്യാമറകള്, കാവല്‍ക്കാര്, വലിയ ചുമരുകള്... അവിടെ ഒരു രക്ഷപ്പെടലിനും സാധ്യതയില്ലായിരുന്നു. ശരിക്കും ആ തടവറയ്ക്ക് എത്ര വലിപ്പമുണ്ടായിരുന്നുവെന്നുപോലും എനിക്ക് മനസിലായിരുന്നില്ല. എന്നാല്, ഓരോ ദിവസവും അവിടെ പുതിയപുതിയ മുഖങ്ങള് കണ്ടു. ആദ്യത്തെ ദിവസം വൈകുന്നേരമായപ്പോഴേക്കും സെല്ലില് ഏഴ് പേരാണുണ്ടായിരുന്നതെങ്കില് മൂന്നുദിവസം കഴിഞ്ഞപ്പോള് 12 ആയി. പിന്നെയും എണ്ണം കൂടിക്കൂടി വന്നു. ഏകദേശം 200 പേര് അവിടെ മാത്രമുണ്ടായിരുന്നു. 200 തടവുകാര്, 200 വീട്ടില് നിന്നും അടര്‍ത്തിമാറ്റപ്പെട്ട സ്ത്രീകള്. ക്യാമ്പ് നിറഞ്ഞുകൊണ്ടേയിരുന്നു.\nതിയറി ക്ലാസിലും തുടർന്ന പീഡനം\nഫിസിക്കല് ട്രെയിനിംഗിനേക്കാള് ഭേദമായിരിക്കും തിയറി ക്ലാസെന്നാണ് ഞാന് കരുതിയിരുന്നത്. എന്നാല് അത് അതിലും മോശമായിരുന്നു. അധ്യാപകരെപ്പോഴും നമ്മെ നിരീക്ഷിച്ചു. പറ്റുമ്പോഴെല്ലാം മര്‍ദ്ദിച്ചു. ഒരിക്കല് ഞങ്ങളുടെ ക്ലാസിലെ അറുപത് വയസ് വരുന്ന ഒരു സ്ത്രീ അറിയാതെ കണ്ണുകളടച്ചുപോയി. ഉടനടി ടീച്ചര് അവരെ അടിച്ചു. നീ പ്രാര്‍ത്ഥിക്കുന്നത് ഞാന് കാണില്ലെന്നാണോ കരുതിയത്, നിനക്ക് ശിക്ഷയുണ്ട് എന്നും പറഞ്ഞായിരുന്നു മര്‍ദ്ദനം. ഗാര്‍ഡുകള് അവരെ ക്രൂരമായി വലിച്ചിഴച്ചുകൊണ്ടുപോയി. ഒരു മണിക്കൂറിനുശേഷം തിരികെ കൊണ്ടുവന്നു. അവളുടെ കയ്യിലൊരു എഴുത്തുണ്ടായിരുന്നു അത് സ്വയം വിമര്‍ശനമായിരുന്നു. ടീച്ചര് അതുറക്കെ വായിക്കാന് അവരോട് പറഞ്ഞു.\nഎല്ലാ ദിവസവും ഒരു ഉയ്ഗുര് അധ്യാപിക വരും. അവര് ഈ വിദ്യാഭ്യാസസ്ഥാപനത്തില് നിന്നും പുനര്‍വിദ്യാഭ്യാസം നേടിയെന്നാണ് പറയുന്നത്. അവര് ചൈനീസ് സര്‍ക്കാരിനെ പുകഴ്ത്തും. അവരെക്കുറിച്ച് എനിക്ക് അത്ഭുതം തോന്നി. അവരുടെ നിര്‍ദ്ദേശത്തെ തുടര്‍ന്ന് നാമെല്ലാവരും ചൈനീസ് സര്‍ക്കാരിനെ വാഴ്ത്തിപ്പറയേണ്ടതുണ്ടായിരുന്നു. “ഞങ്ങളുടെ മഹത്തായ രാജ്യത്തോട് ഞാന് നന്ദി പറയുന്നു. ഞങ്ങളുടെ പാര്‍ട്ടിയോട് നന്ദി പറയുന്നു. ഞങ്ങളുടെ പ്രിയപ്പെട്ട പ്രസിഡണ്ട് സി ജിന്‍പിങ്ങിനോട് നന്ദി പറയുന്നു“ എന്നിങ്ങനെയായിരുന്നു അത്. “എന്റെ മഹത്തായ രാജ്യം വികസിപ്പിക്കാനും ശോഭനമായ ഭാവിയുണ്ടാക്കാനും ഞാൻ ആഗ്രഹിക്കുന്നു. എല്ലാ വംശങ്ങളും ഒരൊറ്റ മഹത്തായ രാഷ്ട്രമായി മാറണമെന്ന് ഞാൻ ആഗ്രഹിക്കുന്നു. പ്രസിഡന്റ് സിൻ ജിൻ‌പിങ്ങിന് ഞാൻ നല്ല ആരോഗ്യം നേരുന്നു. പ്രസിഡന്റ് സിൻ ജിൻ‌പിംഗ് ദീർഘകാലം ജീവിക്കും. ” എന്നിങ്ങനെ പറഞ്ഞുകൊണ്ടായിരിക്കും വൈകുന്നേരം ക്ലാസ് അവസാനിക്കുന്നത്.\nഞങ്ങളുടെ കസേരകളിൽ പറ്റിപ്പിടിച്ചിരുന്ന് ഞങ്ങൾ ആ പാഠങ്ങൾ തത്ത പറയുംപോലെ ആവർത്തിച്ചു. ചൈനയുടെ 'മഹത്തായ ചരിത്രം' അവർ ഞങ്ങളെ പഠിപ്പിച്ചു. ഞങ്ങൾക്ക് നൽകിയ മാനുവലിന്റെ കവറിൽ 'റീ-എഡ്യൂക്കേഷൻ പ്രോഗ്രാം' എന്ന് ആലേഖനം ചെയ്തിരുന്നു. അതിശക്തമായ രാജവംശങ്ങളുടെ കഥകളും അവരുടെ മഹത്തായ വിജയങ്ങളും കമ്മ്യൂണിസ്റ്റ് പാർട്ടിയുടെ മഹത്തായ നേട്ടങ്ങളുമല്ലാതെ മറ്റൊന്നും അതിൽ അടങ്ങിയിരുന്നില്ല. ചൈനീസ് സർവ്വകലാശാലകളിലെ അധ്യാപനത്തേക്കാൾ രാഷ്ട്രീയവും പക്ഷപാതപരവുമായിരുന്നു ഇത്. ആദ്യകാലങ്ങളിൽ ഇത് എന്നെ ചിരിപ്പിച്ചു. ഏതാനും പേജുകളുടെ പ്രചാരണത്തിലൂടെ ഞങ്ങളെ തകർക്കാനാകുമെന്ന് അവർ ശരിക്കും കരുതിയോ എന്ന് ഞാന് ചിന്തിച്ചു.\nഎന്നാൽ ദിവസങ്ങൾ കഴിയുന്തോറും ഞാന് ക്ഷീണിച്ചു തുടങ്ങി, തളർന്നുപോയി, ചെറുക്കാനുള്ള പ്രവണത ഞാന് കഷ്ടപ്പെട്ട് നിയന്ത്രിച്ചു. ദിവസം മുഴുവൻ ഒരേ മണ്ടൻ വാക്യങ്ങൾ ആവർത്തിച്ചു. അത് പര്യാപ്തമല്ലെങ്കിൽ, ഉറങ്ങുന്നതിനുമുമ്പ് അത്താഴത്തിന് ശേഷം ഞങ്ങൾക്ക് ഒരു മണിക്കൂർ അധികപഠനം നടത്തേണ്ടിവന്നു. ആവർത്തിച്ചുള്ള പാഠങ്ങൾ ഞങ്ങൾ അവസാനമായി അവലോകനം ചെയ്യും. എല്ലാ വെള്ളിയാഴ്ചയും ഞങ്ങൾക്ക് വാക്കാലുള്ളതും രേഖാമൂലമുള്ളതുമായ പരിശോധന ഉണ്ടായിരുന്നു. തിരിഞ്ഞുനോക്കുമ്പോൾ, ക്യാമ്പ് നേതാക്കളുടെ ജാഗ്രതയോടെ ഞങ്ങൾക്ക് വിളമ്പിയ കമ്മ്യൂണിസ്റ്റ് പായസം ഞങ്ങൾ പാനം ചെയ്തു. പയ്യെപ്പയ്യെ ഞങ്ങള് യന്ത്രങ്ങളെപ്പോലെയായി. ഓര്‍മ്മകള് നശിച്ചു തുടങ്ങി. കെരീമിന്‍റെയും മക്കളുടെയും മുഖം പോലും അവ്യക്തമായി മാറി.\nഓരോ രാത്രിയും കാവല്‍ക്കാരുടെ ശബ്ദം എന്നെ ഭയപ്പെടുത്തി. മരണം ഓരോ മൂലയിലും പതിയിരിക്കുന്നതുപോലെ തോന്നി. എപ്പോള് വേണമെങ്കിലും കൊല്ലപ്പെടാമെന്ന ഭയം ഉള്ളിലൂടെയലഞ്ഞു. വാക്സിനേഷന് വേണ്ടി നഴ്സെത്തിയപ്പോള് എന്തോ വിഷം തന്ന് കൊല്ലുകയാണ് എന്നാണ് ഞാന് കരുതിയത്. എന്നാല്, പിന്നീടാണ് എനിക്ക് മനസിലായത്, അവര് ഒറ്റയടിക്കല്ല നമ്മെ കൊല്ലുന്നത്. പയ്യെ പയ്യെ ആണ്, നമ്മുടെ ചിന്തകളെ ഓര്‍മ്മകളെയെല്ലാം ഉള്ളില് നിന്നും പയ്യെപ്പയ്യെ തുടച്ചുമാറ്റിയശേഷം ഇഞ്ചിഞ്ചായി... സ്വന്തം വംശത്തെ, പ്രിയപ്പെട്ടവരെ എല്ലാം വെറുക്കാനും തള്ളിപ്പറയാനും അവര് പരിശീലിപ്പിച്ചു. എന്‍റെ കെരീമും മക്കളും തീവ്രവാദികളാണെന്നും കമ്മ്യൂണിസ്റ്റ് പാര്‍ട്ടിയോട് ക്ഷമ ചോദിക്കുന്നുവെന്നും എന്നെ കൊണ്ട് പറയിപ്പിച്ചു.\nരണ്ടുവർഷമായി ബൈജിയന്താനിലെ ക്യാമ്പിൽ തടവിലായിരുന്നു ഞാന്. അക്കാലത്ത്, എനിക്ക് ചുറ്റുമുള്ള എല്ലാവരും - തടവുകാരെ ചോദ്യം ചെയ്യാൻ വന്ന പൊലീസ് ഉദ്യോഗസ്ഥരും, കാവൽക്കാരും, അധ്യാപകരും - ചൈനയുടെ പുനർ വിദ്യാഭ്യാസ പദ്ധതിയെ ന്യായീകരിച്ചു. ആ വലിയ നുണ എന്നെ വിശ്വസിപ്പിക്കാൻ ശ്രമിച്ചു. ഉയിഗറുകൾ തീവ്രവാദികളാണെന്നും 10 വർഷമായി ഫ്രാൻസിൽ പ്രവാസത്തിൽ കഴിയുന്ന ഒരു ഉയിഗർ എന്ന നിലയിൽ ഞാൻ, ഗുൽബഹാർ ഒരു തീവ്രവാദിയായിരുന്നുവെന്നും പറഞ്ഞുകൊണ്ടേയിരുന്നു. ആ ശബ്ദത്തിന്‍റെ അലയൊലികൾ എന്നെ തകർത്തു, മാസങ്ങൾ കടന്നുപോകുമ്പോൾ, എന്റെ ബുദ്ധിയുടെ ഒരു ഭാഗം എനിക്ക് നഷ്ടപ്പെട്ടു തുടങ്ങി. എന്റെ ആത്മാവിന്റെ കഷണങ്ങൾ തകർന്നുപോയി. ഞാൻ ഒരിക്കലും അത് വീണ്ടെടുക്കില്ലായെന്ന് തോന്നി.\nപലപ്പോഴും തളര്‍ന്ന് തൂങ്ങി പൊലീസ് ചോദ്യം ചെയ്യലില് ചെയ്യാത്ത കുറ്റസമ്മതം വരെ ഞാന് നടത്തി. ഒടുവില്, 2019 ആഗസ്ത് രണ്ടിന് ഒരു ചെറിയ വിചാരണയ്ക്ക് ശേഷം കരാമേയിലെ ഒരു ജഡ്ജി ഞാന് കുറ്റക്കാരിയല്ലെന്ന് വിധിച്ചു. ഞാനയാളുടെ വാക്കുകള് കേട്ടില്ല. ആ സമയങ്ങളിലെല്ലാം ഞാന് സെല്ലില് കഴിച്ചുകൂട്ടിയ രാത്രിയെ കുറിച്ച്, ചെയ്യാത്ത കുറ്റത്തിന്‍റെ സമ്മതങ്ങളെ കുറിച്ച്, അവരെന്നിലാരോപിച്ച തെറ്റുകളെക്കുറിച്ച് ആലോചിക്കുകയായിരുന്നു. അവരെന്നെ ഏഴ് വര്‍ഷത്തേക്കാണ് പുനര്‍വിദ്യാഭ്യാസത്തിന് ശിക്ഷിച്ചിരുന്നത്. അവരെന്‍റെ ശരീരത്തെയും മനസിനെയും പീഡിപ്പിച്ചു. എന്നെ ഭ്രാന്തിന്‍റെ വക്കിലെത്തിച്ചു. ഇപ്പോള് കേസ് പരിശോധിച്ചശേഷം ഒരു ജഡ്ജി പറയുന്നു ഞാന് നിരപരാധിയാണ് എന്നും എനിക്ക് പോകാമെന്നും...\nLast Updated Jan 13, 2021, 1:44 PM IST


മധുപാൽ - വിക്കിപീഡിയ\nചെങ്കളത്ത് മാധവമേനോൻ, രുഗ്മണിയമ്മ\n1994-ൽ കാശ്‌മീരം എന്ന ചിത്രത്തിലൂടെ മധുപാൽ അഭിനയരംഗത്ത് അരങ്ങേറ്റം കുറിച്ചു. നിരവധി പുരസ്‌കാരങ്ങൾ നേടി മലയാള സിനിമ ചരിത്രത്തിൽ ഇടം നേടിയ തലപ്പാവ് (2008) എന്ന സിനിമയാണ് ഇദ്ദേഹം ആദ്യമായി സംവിധാനം ചെയ്‌ത സിനിമ. കേരളത്തിലെ വയനാട് ജില്ലയിൽ പോലീസ് പിടിയിൽ ഫെബ്രുവരി 18, 1970 ൽ വെടിയേറ്റ് കൊല്ലപ്പെട്ട നക്‌സൽ നേതാവ് അരീക്കൽ വർഗീസ് എന്ന എ. വർഗ്ഗീസിന്റെ ജീവിതത്തെ അടിസ്‌ഥാനമാക്കി ചെയ്‌ത സിനിമയാണ് തലപ്പാവ്. ഈ സിനിമക്ക് ശേഷം 2012-ൽ ചെയ്‌ത ഒഴിമുറി, 2018ൽ പ്രദർശനത്തിനെത്തിയ മലയാള ഭാഷാ ത്രില്ലർ ചലച്ചിത്രമായ 'ഒരു കുപ്രസിദ്ധ പയ്യൻ' എന്നീ സിനിമകളും മലയാളത്തിലെ ശ്രദ്ധേയ ചിത്രങ്ങളായി മാറി.\n2 സാമൂഹിക ഇടപെടൽ\n3 ഭരണ ചുമതല\nപരേതനായ ചെങ്കളത്ത് മാധവമേനോന്റെയും രുഗ്മണിയമ്മയുടെയും മൂത്ത മകനായി കോഴിക്കോട്ട് ജനിച്ച മധുപാൽ ചെറുപ്പകാലം മുതലേ കഥകൾ എഴുതുമായിരുന്നു. കുട്ടികൾക്ക് വേണ്ടിയുള്ള പ്രസിദ്ധീകരണങ്ങളായ പൂമ്പാറ്റ, ബാലരമ എന്നിവയിൽ ചെറിയ കഥകൾ എഴുതിയിരുന്നു. ജേർണലിസത്തിൽ ഉന്നതവിദ്യാഭ്യാസം പൂർത്തീകരിച്ച ശേഷം ചലച്ചിത്ര ലോകത്തേക്ക് കടന്നു. സഹസംവിധായകനായും, തിരക്കഥാകൃത്തായും ജോലി നോക്കി. ചില ചിത്രങ്ങളിൽ രാജീവ് അഞ്ചലുമൊന്നിച്ച് ജോലി ചെയ്തു. കാശ്മീരം എന്ന ചിത്രത്തിൽ അഭിനയിച്ച് കൊണ്ട് അഭിനയ രംഗത്തേക്ക് വന്നു. പിന്നീട് ഒട്ടനവധി സിനിമകളിലൂടെ ശ്രദ്ധേയമായ സഹനടൻ, പ്രതിനായക വേഷങ്ങൾ ചെയ്‌ത് മലയാളിയുടെ മനസിൽ സ്‌ഥിര പ്രതിഷ്‌ഠ നേടി. കൂടാതെ, ടിവി സീരിയൽ മേഖലയിൽ ശ്രദ്ധേയമായ വേഷങ്ങളും സംവിധാന സംരംഭങ്ങളും ചെയ്‌ത് ടെലിവിഷൻ രംഗത്തും വ്യക്‌തിമുദ്ര പതിപ്പിച്ചു.\nസാമൂഹിക വിഷയങ്ങളിൽ ഇടപെടുന്ന മധുപാൽ നിരവധി സ്വാഭാവിക എതിർപ്പുകളും നേരിടാറുണ്ട്. ഈ അടുത്ത കാലത്ത് ലക്ഷദ്വീപ് അഡ്‌മിനിസ്ട്രേറ്റർ പ്രഫുൽ കെ പട്ടേൽ അവിടെ നടപ്പിലാക്കാൻ ഒരുങ്ങിയ ഭരണരീതികളെ സംബന്ധിച്ച് തദ്ദേശവാസികൾക്കിടയിൽ ഉയർന്ന ആശങ്കകളിൽ മധുപാൽ വിശദമായ നിലപാട് രേഖപ്പെടുത്തിയിരുന്നു. ഇത് ഭരണകൂടത്തിനെ പിന്തുണക്കുന്ന രാഷ്‌ട്രീയഅണികളിൽ നിന്നും വലിയ എതിർപ്പുകളും ക്ഷണിച്ചുവരുത്തി.\nനിലവിൽ കേരള സംസ്‌ഥാന സർക്കാർ സ്‌ഥാപനമായ 'സാംസ്‌കാരിക പ്രവർത്തക ക്ഷേമനിധി ബോർഡ്' ചെയർമാൻ സ്‌ഥാനം വഹിക്കുന്നുണ്ട് ഇദ്ദേഹം. 30 മാർച്ച് 2022 മുതലാണ് ഈ ചുമതല ഇദ്ദേഹം ഏറ്റെടുത്തത്. കല-സാഹിത്യ-സാംസ്‌കാരിക പ്രവർത്തനങ്ങളിൽ ഏർപ്പെട്ടിരിക്കുന്ന കലാകാരൻമാർക്കും ബന്ധപ്പെട്ട് പ്രവർത്തിക്കുന്നവർക്കും ക്ഷേമവും ആഭിവൃദ്ധിയും സൃഷ്‌ടിക്കുക. ഇവർക്ക് പെൻഷൻ നൽകുക എന്നിവയാണ് 'സാംസ്‌കാരിക പ്രവർത്തക ക്ഷേമനിധി ബോർഡ്' ചുമതല. സംസ്‌ഥാന ചലച്ചിത്ര വികസന കോർപറേഷൻ ഡയറക്‌ടർ ബോർഡംഗമായിരുന്നു മധുപാൽ. കേരള ചലച്ചിത്ര അക്കാഡമി, ഫോക് ലോർ അക്കാഡമി എന്നിവയിലും അംഗമായിരുന്നു.\nലിറ്റിൽ മാസ്റ്റർ (2012)\nറെഡ് അലെർട്ട് (2012)\nഅതേ മഴ, അതേ വെയിൽ (2011)\nആയിരത്തിൽ ഒരുവൻ (2009)\nപറയാൻ മറന്നത് (2009)\nറ്റ്വെന്റി റ്റ്വെന്റി (2008)\nനാദിയ കൊല്ലപ്പെട്ട രാത്രി (2007)\nഒരുനാൾ ഒരു കനവ് (2005)\nമെയ്ഡ് ഇൻ യു.എസ്.എ (2005)\nനതിങ് ബട്ട് ലൈഫ് (2004)\nവലത്തോട്ട് തിരിഞ്ഞാൽ നാലാമത്തെ വീട് (2003)\nഅച്ഛന്റെ കൊച്ചുമോൾക്ക് (2003)\nസ്റ്റോപ്പ് വയലൻസ് (2002)\nകായംകുളം കണാരൻ (2002)\nനളചരിതം നാലാം ദിവസം (2001)\nമാർക്ക് ആന്റണി (2000\nമിസ്റ്റർ ബട്ട്ലർ (2000)\nഇവൾ ദ്രൗപദി (2000)\nഎക്സ്ക്യൂസ്മീ, ഏതു കോളേജിലാ (1996)\nസ്വപ്നലോകത്തെ ബാലഭാസ്കരൻ (1996)\nഇഷ്ടമാണ്, നൂറുവട്ടം (1996)\nമിസ്റ്റർ ക്ലീൻ ('1996)\nഒരു അഭിഭാഷകന്റെ കേസ് ഡയറി (1995)\nതച്ചോളി വർഗീസ് ചേകവർ (1995)\nഈ ജീവിതം ജീവിച്ചുതീർക്കുന്നത്\nഹീബ്രുവിൽ ഒരു പ്രേമലേഖനം\nജൈനിമേട്ടിലെ പശുക്കൾ (ജോസഫ് മരി‌യനും ചേർന്നെഴുതിയത്)\nപ്രണയിനികളുടെ ഉദ്യാനവും കുമ്പസാരക്കൂടും\nകടൽ ഒരു നദിയുടെ കഥയാണ്\nമധുപാലിന്റെ കഥകൾ (മാതൃഭൂമി ബുക്സ്)\nഫേസ്ബുക് (നോവൽ-മാതൃഭൂമി ബുക്സ്)\nMadhupal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\nA new chapter Archived 2012-04-06 at the Wayback Machine.\nഞാൻ ലക്ഷദ്വീപിനൊപ്പം; എന്ത് കൊണ്ട്?\n"https://ml.wikipedia.org/w/index.php?title=മധുപാൽ&oldid=3732385" എന്ന താളിൽനിന്ന് ശേഖരിച്ചത്\nമികച്ച നവാഗതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ\nമികച്ച സീരിയൽ സംവിധായകനുള്ള കേരളസംസ്ഥാന ടെലിവിഷൻ പുരസ്കാരം ലഭിച്ചവർ\nഈ താൾ അവസാനം തിരുത്തപ്പെട്ടത്: 07:45, 22 ഏപ്രിൽ 2022.


ദുരന്ത ബാധിതര്‍ക്ക് എല്ലാവര്‍ക്കും വീട് ; വിദ്യാഭ്യാസച്ചെലവും സര്‍ക്കാര് വഹിക്കുമെന്ന് മുഖ്യമന്ത്ര - Samakalika Malayalam\nദുരന്ത ബാധിതര്‍ക്ക് എല്ലാവര്‍ക്കും വീട് ; വിദ്യാഭ്യാസച്ചെലവും സര്‍ക്കാര് വഹിക്കുമെന്ന് മുഖ്യമന്ത്രി ; പെട്ടിമുടിയിലേത് വന്‍ദുരന്തമെന്ന് ഗവര്‍ണര്\nBy സമകാലികമലയാളം ഡെസ്‌ക് | Published: 13th August 2020 01:37 PM |\nLast Updated: 13th August 2020 01:37 PM | A+A A- |\nമൂന്നാര് : പെട്ടിമുടിയിലെ ദുരന്ത ബാധിതര്‍ക്ക് എല്ലാവര്‍ക്കും വീടുവെച്ച് നല്‍കുമെന്ന് മുഖ്യമന്ത്രി പിണറായി വിജയന്. ഇവര്‍ക്ക് സ്ഥലം കണ്ടെത്തി വീടു വെച്ചു നല്‍കും. രക്ഷപ്പെട്ടവരെ പുതിയ സ്ഥലത്ത് പുതിയ വീട് നല്‍കി പുനരധിവസിപ്പിക്കാനാണ് സര്‍ക്കാര് നടപടിയെടുക്കുക. കുട്ടികളുടെ വിദ്യാഭ്യാസച്ചെലവും സര്‍ക്കാര് വഹിക്കുമെന്ന് മുഖ്യമന്ത്രി അറിയിച്ചു.\nദുരന്തത്തില്‍പെട്ടവര്‍ക്കുള്ള ചികില്‍സാ ചെലവ് സര്‍ക്കാരാണ് വഹിക്കുന്നത്. ഇവര്‍ക്ക് വിദഗ്ധ ചികില്‍സ അടക്കം വേണ്ടി വന്നാല് അതും സര്‍ക്കാര് വഹിക്കും. പ്രദേശത്തെ ലയങ്ങളുടെ ശോച്യാവസ്ഥ കണ്ണന്‍ദേവന് കമ്പനി അധികൃതരെ ധരിപ്പിച്ചിട്ടുണ്ട്. ലയങ്ങള് എത്രയും പെട്ടെന്ന് ന്നാക്കാമെന്ന് അവര് അറിയിച്ചിട്ടുണ്ട്. കമ്പനി ഉടന് തന്നെ വേണ്ട നടപടികള് എടുക്കുമെന്നാണ് പ്രതീക്ഷിക്കുന്നത്.\nദുരന്തത്തില് പെട്ടവരെ കണ്ടെത്താനായി രക്ഷാപ്രവര്‍ത്തകര് ഊര്‍ജ്ജിതമായ പ്രവര്‍ത്തനമാണ് നടത്തുന്നത്. ദുരന്തശേഷം ജാഗ്രതയോടെ രക്ഷാപ്രവര്‍ത്തനം നടത്തിയവരെ അഭിനന്ദിക്കുന്നു. ഇനി 15 പേരെ കൂടി കണ്ടെത്താനുണ്ട്. ഇതിനായുള്ള തിരച്ചില് തുടരുകയാണെന്നും മുഖ്യമന്ത്രി പറഞ്ഞു.\nപെട്ടിമുടി സന്ദര്‍ശനത്തിന് പിന്നാലെ, മൂന്നാറില് ചേര്‍ന്ന ഉന്നതതലയോഗത്തിന് ശേഷമാണ് മുഖ്യമന്ത്രി ഇക്കാര്യം വ്യക്തമാക്കിയത്. പെട്ടിമുടിയിലേത് വന്‍ദുരന്തമാണെന്ന് ഗവര്‍ണര് ആരിഫ് മുഹമ്മദ് ഖാന് പറഞ്ഞു. ദുരന്തം ഉണ്ടായതിന് പിന്നാലെ, രാഷ്ട്രപതി അടക്കം വിളിച്ചിരുന്നു. ദുരന്തത്തില് മരിച്ചവര്‍ക്ക് അനുശോചനം രേഖപ്പെടുത്തുന്നതായും ഗവര്‍ണര് പറഞ്ഞു.\nLatest visuals of Chief Minister @vijayanpinarayi and @KeralaGovernor's visit to the Rajamala landslide site. @maniyashaan @SPC_Kerala @TheKeralaPolice #Munnar #Pettimudi @MSKiranPrakash @NewIndianXpress pic.twitter.com/Z4SVuxX33K\n— TNIE Kerala (@xpresskerala) August 13, 2020\nപെട്ടിമുടി ഉരുള്‍പൊട്ടല് മുഖ്യമന്ത്രി ഗവര്‍ണര്


വിധിയെഴുത്ത് തുടങ്ങി; ബൂത്തുകളില് വോട്ടര്‍മാരുടെ നീണ്ടനിര; മോക് പോളിംഗില് ചില വോട്ടിംഗ് യന്ത്രങ്ങളില് തകരാര് കണ്ടെത്തി\n140 നിയോജക മണ്ഡലങ്ങളിലും മോക്‌പോളിംഗ് നടത്തിയപ്പോള് കാസര്‍കോഡും തൊടുപുഴയിലും വോട്ടിംഗ് യന്ത്രങ്ങളില് തകരാര് കണ്ടെത്തി.\n5 April 2021 8:43 PM GMT\nഅടുത്ത അഞ്ച് വര്‍ഷക്കാലം ആര് കേരളം ഭരിക്കണമെന്ന് തീരുമാനിക്കുന്ന ജനങ്ങളുടെ വിധിയെഴുത്ത് ആരംഭിച്ചു. കൊവിഡ് മഹാമാരിമൂലമുള്ള നിയന്ത്രണങ്ങലുണ്ടായിരുന്നെങ്കിലും ആവേശം ഒട്ടും ചോര്‍ന്നുപോകാത്ത പ്രചരണങ്ങള്‍ക്കും ആഘോഷങ്ങള്‍ക്കും റോഡ് ഷോകള്‍ക്കും ഒടുവിലാണ് കേരളം ഇന്ന് പോളിംഗ് ബൂത്തിലേക്ക് എത്തുന്നത്. 40771 പോളിംഗ് ബൂത്തുകളിലും മോക് പോളിംഗിനുശേഷം വോട്ടെടുപ്പ് ആരംഭിച്ചിട്ടുണ്ട്. നഗരപ്രദേശങ്ങളിലെ പോളിംഗ് ബൂത്തുകളില് വോട്ടര്‍മാരുടെ നീണ്ടനിരയാണ് കാണാനാകുന്നത്.\nരാവിലെ7മണി മുതലാണ് വോട്ടെടുപ്പ് ആരംഭിച്ചത്. വൈകീട്ട്7മണിവരെ വോട്ടുരേഖപ്പെടുത്താന് സമയമുണ്ട്. അവസാന ഒരു മണിക്കൂര് കൊവിഡ് രോഗികള്‍ക്കും പ്രാഥമിക സമ്പര്‍ക്ക പട്ടികയില് ഉള്ളവര്‍ക്കും വോട്ടുചെയ്യാനുള്ള സമയമാണ്. മാവോയിസ്റ്റ് ഭീഷണിയുള്ള സ്ഥലങ്ങളില് വൈകീട്ട്6മണിക്ക് വോട്ടെടുപ്പ് അവസാനിക്കും.\n140 നിയോജക മണ്ഡലങ്ങളിലും മോക്‌പോളിംഗ് നടത്തിയപ്പോള് കാസര്‍കോഡും തൊടുപുഴയിലും വോട്ടിംഗ് യന്ത്രങ്ങളില് തകരാര് കണ്ടെത്തി. കോളിയടുക്കം ഗവണ്‍മെന്റ് യുപി സ്‌കൂളിലെ 33-ാം ബൂത്തിലാണ് കാസര്‍കോഡ് തകരാര് കണ്ടെത്തിയത്. തൊടുപുഴ സെന്റ് സെബാസ്റ്റ്യന്‍സ് സ്‌കൂളിലെ 107 നമ്പര് ബൂത്തിലും പത്തനംതിട്ട മര്‍ത്തോമ സ്‌കൂളിലെ 213-ാം നമ്പര് ബൂത്തിലും തകരാര് ഉള്ളതായി കണ്ടെത്തി. രാവിലെ6മണിക്കാണ് മോക് പോളിംഗ് ആരംഭിച്ചത്. ഒരു വോട്ടിംഗ് യന്ത്രത്തില് 50 വോട്ടുകളെങ്കിലും രേഖപ്പെടുത്തി എണ്ണിയതിനുശേഷം യന്ത്രം ക്ലിയര് ചെയ്ത് സീല് ചെയ്യുകയായിരുന്നു.\n140 മണ്ഡലങ്ങളിലായി 957 സ്ഥാനാര്‍ഥികളാണ് ഇത്തവണ ജനവിധി തേടുന്നത്. 27446309 വോട്ടര്‍മാരാണ് ഇന്ന് കേരളത്തിന്റെ വിധി നിര്‍ണ്ണയിക്കാന് പോകുന്നത്. ഇതില് 1.32 കോടി പേര് പുരുഷന്മാരും 1.41 കോടി പേര് വനിതകളും 290 പേര് ട്രാന്‍സ്‌ജെന്‍ഡര് വിഭാഗത്തില്‍പ്പെട്ടവരുമാണ്. കഴിഞ്ഞ നിയസഭാ തെരഞ്ഞെടുപ്പിനേക്കാള് 15000 ത്തോളം അധിക പോളിംഗ് ബൂത്തുകളും ഇത്തവണ സജ്ജമാക്കിയിട്ടുണ്ട്.\nRajasthan Municipal Polls


emalayalee.com - അമ്മയുടെ പിറന്നാള് (മധു വാസുദേവന്)\nഅമ്മയുടെ പിറന്നാള് (മധു വാസുദേവന്)\nഇന്നലെ രാത്രിയില് ഒരു പോളക്കണ്ണടച്ചിട്ടില്ല. എങ്ങനെയും നേരം വെളുത്താല് മതിയെന്നായിരുന്നു. രാവിലെ ഇക്കാര്യം ഉണ്ണിയോടു പറഞ്ഞപ്പോള് ഫോണിലെ വീഡിയോയില്‍നിന്നു മിഴിയെടുക്കാതെ അവന് ചോദിച്ചു അച്ഛനെന്തു പറ്റി ഉറങ്ങാതിരിക്കാന് ? ഭയങ്കര കൊതുകടിയായിരുന്നു എന്നു പറഞ്ഞപ്പോള് എന്നെ കടിച്ചില്ലല്ലോ എന്നവന് തിരിച്ചു ചോദിച്ചു. സത്യത്തില് ഉറങ്ങാന് പറ്റാതിരുന്നതിനു കാരണം കൊതുകായിരുന്നില്ല. രാവിലെ പത്രത്തില് കണ്ട ഒരു വാര്‍ത്ത ഉറക്കത്തില് ഒരു ഞെട്ടലായി കടന്നുവന്നു. അങ്ങനെയും ചില വാര്‍ത്തകളുണ്ട്. നമ്മുടെ സമാധാനം നശിപ്പിക്കും. സമനില തെറ്റിക്കും. ഉറക്കവും കളയും. അത്തരത്തില് ഒന്നായിരുന്നു അമ്മയെ ടെറസ്സില്‍നിന്നു താഴേക്കു വലിച്ചെറിഞ്ഞു കൊന്ന മകനെപ്പറ്റിയുള്ള വാര്‍ത്ത. അയാളും എന്നെപ്പോലെ ഒരു അസി. പ്രൊഫസറാണെന്നതും അസ്വസ്ഥത പെരുകാന് കാരണമായിട്ടുണ്ടാകാം.ഒരു തരത്തിലും ഉറങ്ങാന് കഴിയാതെ വന്നപ്പോള് കുറേനേരം എഴുന്നേറ്റിരുന്നു. വല്ലതും വായിക്കണമെങ്കില് ലൈറ്റിടണം. ലൈറ്റിട്ടാല് നേരം വെളുത്തെന്നു കരുതി കുറിഞ്ഞന് ചാടി എഴുന്നേറ്റു വരും. പിന്നെ പാല് ചൂടാക്കിക്കൊടുക്കണം. ഉണക്കച്ചെമ്മീന് പൊടിച്ചുചേര്‍ത്ത ചോറു കൊടുക്കണം. ഞാനിങ്ങനെ കണ്ണടക്കാന് കഴിയാതെ പ്രയാസപ്പെടുന്ന കാര്യം ആ മിണ്ടാപ്രാണി എങ്ങനെയറിയാന് ?\nഎന്നാല് ശരി കുറച്ചു പാട്ടുകേള്‍ക്കാം എന്നു കരുതി കഴിഞ്ഞ ദിവസം കേട്ടുകൊണ്ടിരുന്ന കാരുക്കുറിച്ചി അരുണാചലം വായിച്ച നാഗസ്വരക്കച്ചേരി ബാക്കി കേട്ടു നോക്കി. ഇന്നലെ മഹാപ്രവാഹമായി മനസ്സില് നിറഞ്ഞൊഴുകിയ ഖരഹരപ്രിയ ഇന്നിപ്പോള് വരണ്ടു കിടക്കുന്നു. വേഗം നിര്‍ത്തി. ബാല്‍ക്കണിയില് ചെന്നുനിന്നു. എതിരെ ഇരുട്ടു പുതച്ചു കിടക്കുന്ന മൈതാനം. അതിനതിരായി നില്‍ക്കുന്ന ചെറുമരങ്ങളുടെ ഇലകളില് നേര്‍ത്ത ധധുമാസ നിലാവു വീണു കിടക്കുന്നു. ധനു അമ്മയുടെ പിറന്നാള് മാസം. കഴിഞ്ഞ ദിവസം ഫോണില് സംസാരിച്ചപ്പോള് അമ്മ പറഞ്ഞു, അങ്ങനെ എഴുപത്തഞ്ചു വയസ്സു തികഞ്ഞു. ധനുമാസത്തിലെ മകം വളരെ കേമമാണെന്നു പല ജ്യോതിഷികളും പറഞ്ഞിട്ടുള്ള കാര്യം ഒരു നിശ്വാസത്തോടെ അമ്മ സൂചിപ്പിച്ചു. ഞാന് കലണ്ടറില് നോക്കി. രണ്ടുദിവസം മുമ്പായിരുന്നു മകം. ഓര്‍ത്തില്ല. മക്കളുടെ പിറന്നാളുകള് ഉചിതമായി കൊണ്ടാടുന്ന ഞാന് സ്വന്തം അമ്മയുടെ പിറന്നാള് മറന്നുപോയി. ഞാന് മാത്രമല്ല അമ്മയുടെ അഞ്ചു മക്കളും അതോര്‍ത്തില്ല. തിരുത്താന് കഴിയാത്ത പാപം. ഹൃദയം വിണ്ടുപൊട്ടി. പക്ഷേ പുറത്തു കാണിച്ചില്ല. ജന്മം നല്‍കിയതും വളര്‍ത്തിയതും മാത്രമല്ല നല്ല ജീവിതസംസ്കാരം എന്നെ പഠിപ്പിച്ചതും ഈ അമ്മയായിരുന്നില്ലേ. അമ്മ നന്നായി വായിച്ചിരുന്നു, ഇപ്പഴും വായിക്കും. പത്രങ്ങളില് പേരുവരുന്ന ചില പുസ്തകങ്ങള് വേണമെന്നു പറയാറുണ്ടെങ്കിലും തിരക്കില് ഞാന് വിട്ടുപോകും. പക്ഷേ ഓര്‍ക്കുന്നു, സഹോദരന് എം എ പഠിക്കുന്നതിനുവേണ്ടി കൊണ്ടുവന്ന നോവലുകളില് പകുതിയും അമ്മ വായിച്ചിരുന്നു. വായനയിലൂടെ ലഭിച്ച സഹൃദയത്വവും വിശാലമനസ്സും അമ്മയുടെ ജീവിതരീതിയില് കലര്‍ന്നിട്ടുണ്ട്.\nമറ്റൊരു മതത്തിലുള്ളയാളെ ജീവിതപങ്കാളിയായി സ്വീകരിക്കാന് നിശ്ചയിപ്പോള് അമ്മ എതിരുപറഞ്ഞതേയില്ല. ചുറ്റുവട്ടത്തുള്ളവരുമായി അമ്മ പുലര്‍ത്തുന്ന മമതാബന്ധങ്ങളിലും രോഗികളും നിരാലംബരുമായ സഹജീവികളെ കയ്യിലുള്ളതു കൊടുത്തു സഹായിക്കുന്ന ദീനാനുകമ്പയിലും അമ്മയുടെ ഉദാരത കാണാം. വഴിയിലൂടെ പോകുന്ന മീന്‍കാരനും പാല്‍ക്കാരനും പച്ചക്കറിക്കാരനും ഗ്യാസുകാരനും അമ്മയുടെ നല്ല ചങ്ങാതിമാരാണ്. ഞങ്ങളില്ലാത്തപ്പോള് അവരൊക്കെയല്ലേ അമ്മയുടെ നേരംകൊല്ലികള്. താനൂരില് താമസിക്കുമ്പോള് രണ്ടു മൂന്നു ദിവസം കുഞ്ഞുങ്ങളെ കാണാതെ കഴിയുമ്പോള് ഞാന് അനുഭവിക്കുന്ന മനോവ്യഥയേക്കാള് പതിനായിരം ഇരട്ടി ദു:ഖം എന്നെ ഒന്നു കാണാന്‍കിട്ടാതെ അമ്മ അനുഭവിക്കുന്നുണ്ടാകും.\nഞാനല്ലേ ഏറ്റവും ഇളയവന് ! അതൊന്നും അമ്മ പറഞ്ഞിട്ടില്ല. മാസാമാസം കയ്യില് ഏല്‍പ്പിക്കുന്ന കുറച്ചു നോട്ടുകളില് കടമകള് തീര്‍ക്കുന്ന നീചനാണു ഞാനെന്ന ചിന്ത ഇടക്കൊക്കെ എന്നെ ആളുന്ന തീയില് എടുത്തെറിയും. അതിനു പ്രായശ്ചിത്തമായി ദിവസവും മുടങ്ങാതെയുള്ള പ്രാര്‍ത്ഥനയില് ഞാന് അമ്മയോടു മാപ്പു ചോദിക്കും. അമ്മയുടെ മുഖം മുന്നില് തെളിയുമ്പോള് എന്തിനെന്നറിയാതെ രണ്ടു തുള്ളി കണ്ണീരും അതിനോടൊപ്പം ഇറ്റുവീഴും.\nഒരിക്കല് അമ്പലപ്പുഴയിലേക്കു കാറോടിച്ചു പോയപ്പോള് വീട്ടില്‍നിന്നു മെഡിക്കല് കോളേജുവരെയുള്ള ദൂരം ഞാന് കിലോമീറ്ററില് അളന്നു നോക്കി. അതു കുറച്ചേറെ ഉണ്ടായിരുന്നു. കുഞ്ഞിലേ സ്ഥിരമായി അസുഖം വരുമായിരുന്ന മകനെയും തോളിലെടുത്ത് ഒരു സാധു സ്ത്രീ ഇക്കണ്ട ദൂരമത്രയും പൊരിവെയിലില് ചെരിപ്പുപോലുമില്ലാതെ അങ്ങോട്ടുമിങ്ങോട്ടും നടന്നുപോയിരുന്ന കാലം ഓര്‍ത്തപ്പോള് മരിച്ചുപോകുന്ന വേദന തോന്നി. അന്നൊന്നും ഓട്ടോ റിക്ഷകള് ഉണ്ടായിരുന്നില്ലല്ലോ. സൈക്കിള് റിക്ഷക്കു കൊടുക്കാന് അവരുടെ കയ്യില് എവിടെ പൈസ ?\nഅമ്മക്കിപ്പോള് വയ്യാതായി. അമ്മ ഉണ്ടാക്കിത്തന്ന സ്വാദേറിയ വിഭവങ്ങള് ഓര്‍മകളിലേ ഉള്ളൂ. പരിപ്പും ഉള്ളിയും വറുത്തരച്ച തേങ്ങയും ചേര്‍ത്തുണ്ടാക്കുന്ന കറിയുടെ രുചി ലോകത്തെങ്ങും കിട്ടുന്നതല്ല. രാവിലെ എല്ലാവരും കഴിച്ചുപോയശേഷം മിച്ചംവരുന്ന മാവില് വേറെന്തൊക്കെയോകൂടിച്ചേര്‍ത്ത് അമ്മ ഒരു പലഹാരം ഉണ്ടാക്കും. അതും കൊതിയന്‍മാര്‍ക്കു വീതിച്ചുനല്‍കി അമ്മ പട്ടിണിയിരിക്കും. അമ്മയെ കളര്‍സാരി ഉടുത്തു കണ്ട ഓര്‍മ എനിക്കില്ല. അന്നും ഇന്നും ഒരേ വേഷം. പണ്ടെപ്പോഴോ വാങ്ങിയ ഒരു സാരി മുണ്ടുപെട്ടിയില് സൂക്ഷിച്ചിരുന്നു. പിന്നെ ചേച്ചിക്കു കൊടുത്തു. അതു കീറുന്നതുവരെ ചേച്ചിക്കും വേറൊരു സാരി ഉണ്ടായിരുന്നില്ല. ഇങ്ങനെ വിളറിയ ഒരു ഭൂതകാലം അച്ഛനുണ്ടെന്നറിയാതെ ഇവിടെ മക്കള് വളരുന്നു. അവരുടെ അമ്മയുടെ ബര്‍ത്‌ഡേ ഫെബ്രുവരി അഞ്ചിനാണെന്ന ഓര്‍മ അവര്‍ക്കുണ്ട്. എന്തോ എനിക്കതില്ലാതെ പോയി. തുടച്ചു വെടിപ്പാക്കിയ തൂശനിലയിട്ട് പാല്‍പ്പായസമടക്കം എല്ലാ വിഭവങ്ങളും നിറയെ വിളമ്പി മക്കളോടൊപ്പം പിറന്നാള് ഉണ്ണുന്ന സ്വപ്നം എന്റെ അമ്മയും കണ്ടിട്ടുണ്ടാവില്ലേ? സത്യത്തില് ഈ എഴുപത്തഞ്ചുവയസ്സിനിടയില് അമ്മയുടെ പിറന്നാള് ഒരിക്കലെങ്കിലും ആഘോഷിച്ചു കാണുമോ ? ഒരു സാധ്യതയുമില്ല. അമ്മ എന്നും ഇങ്ങനെയായിരുന്നു. എല്ലാവരുടെയും പക്കപ്പിറന്നാളും ആണ്ടുപിറന്നാളും കൃത്യമായി ഓര്‍ക്കും. സ്വന്തം ജന്മദിനം ആരെയും ഓര്‍മിപ്പിക്കുകയുമില്ല. രണ്ടു മാസം കഴിഞ്ഞു വരാനിരിക്കുന്ന ജന്മനാളിനെപ്പറ്റി അമ്മ കഴിഞ്ഞ ദിവസവും എന്നോടു പറഞ്ഞു, മോനേ ഓര്‍ത്തു വച്ചോണേ ഗുരുവായൂരമ്പലത്തില് കൊടിയേറ്റു ദിവസം. പറ്റിയാല് ഒന്നു പോണം.\nഇപ്പോള് നിറംമങ്ങിയ നേര്യതുപോലുള്ള ഈ ധനുമാസ നിലാവില് അമ്മയെ ഞാന് കാണുന്നു. എല്ലാ അമ്മമാരും ഇതുപോലെയാണോ? എനിക്കറിഞ്ഞൂടാ. പക്ഷേ ഒന്നറിയാം എല്ലാ മക്കളും എന്നെപ്പോലെ മറവിദീനം പിടിച്ചവരല്ല. കൃതഘ്‌നരല്ല. അമ്മേ, എനിക്കു പൊക്കിള് കഠിനമായി വേദനിക്കുന്നു. അവിടെ ചോര കിനിയുന്നതുപോലെ തോന്നുന്നു. ഞാന് വരും അമ്മേ. ഭൂമിയില് ജീവനോടെ ഉണ്ടെങ്കില്. അടുത്ത ധനുമാസത്തിലെ മകംനാളില്. ഓര്‍ക്കാതെപോയ എഴുപത്തഞ്ചു പിറന്നാളുകള് ഒന്നിച്ചാഘോഷിക്കാന്. ഞാന് മറക്കാതെ വരും. എനിക്കിനി അതല്ലേ സാധിക്കൂ!\n(കവിയും,അധ്യാപകനുമായ മധുവാസുദേവന്റെ ഫേസ് ബുക്ക് കുറിപ്പാണിത് )


Thiruvananthapuram, First Published 11, Apr 2019, 11:14 PM IST\nശശി തരൂരിനെതിരെയും യുഡിഎഫ് നേതാക്കള്‍ക്കെതിരെയും ബിജെപി കെട്ടിച്ചമച്ച കഥയാണ് പ്രചാരണത്തിലെ മെല്ലെപ്പോക്കിന്‍റെതെന്ന് പഴകുളം മധു. എല്ലാ മണ്ഡലത്തിലും യുഡിഎഫ് നേതാക്കള് എണ്ണയിട്ട യന്ത്രം പോലെ പ്രവര്‍ത്തിക്കുമെന്ന് പഴകുളം മധു.\nതിരുവനന്തപുരം: കോണ്‍ഗ്രസിനെതിരെ ബിജെപിയുടെ തിരക്കഥ നടപ്പിലാക്കുന്നുവെന്ന് കോണ്‍ഗ്രസ് നേതാവ് പഴകുളം മധു. ശശി തരൂരിനെതിരെയും യുഡിഎഫ് നേതാക്കള്‍ക്കെതിരെയും ബിജെപി കെട്ടിച്ചമച്ച കഥയാണ് പ്രചാരണത്തിലെ മെല്ലെപ്പോക്കിന്‍റെതെന്ന് പഴകുളം മധു ന്യൂസ് അവര് ചര്‍ച്ചയില് പറഞ്ഞു.\nതിരുവനന്തപുരത്ത് മാത്രമാണ് ബിജെപിക്ക് ആകെ ജയിക്കുമെന്ന് പ്രതീക്ഷയുള്ള മണ്ഡലം. ഇവിടെ യുഡിഎഫ് നേതാക്കള് ഒന്നടങ്കം ശശി തരൂരിന് വേണ്ടി പ്രവര്‍ത്തിക്കുകയും, തരൂരിന്‍റെ വിജയം ഉറപ്പാവുകയും ചെയ്തപ്പോഴാണ് ബിജെപി കഥകള് മെനയുന്നതെന്ന് പഴകുളം മധു വിമര്‍ശിച്ചു. തിരുവനന്തപുരത്തെ കോണ്‍ഗ്രസിനുള്ള ഒരു പ്രശ്നവുമില്ല. എല്ലാ മണ്ഡലത്തിലും യുഡിഎഫ് നേതാക്കള് എണ്ണയിട്ട യന്ത്രം പോലെ പ്രവര്‍ത്തിക്കുമെന്നും അദ്ദേഹം കൂട്ടിച്ചേര്‍ത്തു.\nLast Updated 11, Apr 2019, 11:14 PM IST\npazhakulam madhu against bjp\nThiruvananthapuram lok sabha election 2019


AK Sasindran പീഡനപരാതി ഒതുക്കിത്തീര്‍ക്കാന് മുന്‍പ് ചിലര് വഴി മന്ത്രി എ കെ ശശീന്ദ്രന് ശ്രമിച്ചതായി പരാതിക്കാരി ട്വന്‍റിഫോറിനോട്\nപീഡനപരാതി ഒതുക്കിത്തീര്‍ക്കാന് മുന്‍പ് ചിലര് വഴി മന്ത്രി എ കെ ശശീന്ദ്രന് ശ്രമിച്ചതായി കൊല്ലം കുണ്ടറയിലെ പരാതിക്കാരി. ട്വന്‍റിഫോറിന്‍റെ എന്‍കൗണ്ടര് പ്രോഗ്രാമിലൂടെയാണ് വെളിപ്പെടുത്തല്. മുന്‍പ് ഒരു തവണ പോലും മന്ത്രി തന്റെ പിതാവിനെ വിളിച്ചില്ലെന്നും പെണ്‍കുട്ടി പറഞ്ഞു. പൊലീസ് മൊഴിയെടുക്കാന് ഇന്നലെ വൈകീട്ട് ആറ് മണിക്ക് ശേഷം തന്നെ വിളിച്ചിരുന്നുവെന്നും പെണ്‍കുട്ടി പറഞ്ഞു.\nതന്റെ അസൗകര്യം അറിയിച്ചതിനാല് ഇന്നലെ മൊഴിയെടുപ്പ് നടന്നില്ല. ഇന്ന് പൊലീസ് വീട്ടിലെത്തിയപ്പോള് താന് അവിടെ ഉണ്ടായിരുന്നില്ല. താന് തിരികെയെത്തിയപ്പോള് പൊലീസ് സ്ഥലത്ത് ഉണ്ടായിരുന്നു. എന്നാല് തന്നോട് സംസാരിച്ചില്ല.\nപത്മാകരന് എതിരെ പരാതിപ്പെടാന് താന് തുടക്കത്തില് ഉദ്ദേശിച്ചിരുന്നില്ല. എന്നാല് എന്‍സിപിയുടെ വാട്‌സ്ആപ്പ് ഗ്രൂപ്പില് തന്നെക്കുറിച്ച് പ്രകോപനമായ പോസ്റ്റ് വന്നു. ഇതേ തുടര്‍ന്നാണ് അച്ഛന്റെ നിര്‍ദേശപ്രകാരം താന് പരാതി നല്‍കിയത്. പീഡനത്തേക്കാള് വേദനയുളവാക്കുന്നതാണ് സര്‍ക്കാരിന്റെ നിലപാടെന്നും പരാതിക്കാരി പറഞ്ഞു. അതേസമയം പരാതിക്കാരിയെ അഭിനന്ദിക്കുന്നെന്ന് എംഎല്‍എ തോമസ് കെ തോമസ് പറഞ്ഞു. വിവരങ്ങള് പുറത്തുകൊണ്ടുവന്നതിനാണ് അഭിനന്ദനം.\nഅതേസമയം കുണ്ടറ പീഡന പരാതിയില് പാര്‍ട്ടി അന്വേഷണ റിപ്പോര്‍ട്ട് കിട്ടിയെന്ന് എന്‍സിപി സംസ്ഥാന അധ്യക്ഷന് പി സി ചാക്കോ പറഞ്ഞു. എ കെ ശശീന്ദ്രന് മന്ത്രി സ്ഥാനത്ത് തുടരണമെന്നാണ് പാര്‍ട്ടി ദേശീയ അധ്യക്ഷന് ശരദ് പവാറിന്റെ നിര്‍ദേശമെന്നും പി സി ചാക്കോ അറിയിച്ചു. ആരോപണം പെരുപ്പിച്ച് കാണിച്ചുവെന്ന് ശരദ് പവാര് അഭിപ്രായപ്പെട്ടെന്ന് പി സി ചാക്കോ പറഞ്ഞു. രാജി വേണമെന്ന പ്രതിപക്ഷ ആവശ്യം മുഖവിലയ്ക്ക് എടുക്കുന്നില്ല. എന്‍സിപി നിലപാട് സിപിഐഎം നേതൃത്വത്തെ അറിയിച്ചു.\nStory Highlights:ak saseendran, kundara, twentyfour news\nRead more on:ak saseendran | kundara | Twentyfour


മെട്രോ റെയില്: ജര്‍മന് കമ്പനിക്ക് ഖത്തറില് രണ്ടാം ദൗത്യം | Madhyamam\ndate_range 27 Aug 2016 11:25 AM GMT\nമെട്രോ റെയില്: ജര്‍മന് കമ്പനിക്ക് ഖത്തറില് രണ്ടാം ദൗത്യം\nദോഹ: നിര്‍മാണം പുരോഗമിക്കുന്ന ദോഹ മെട്രോ സ്റ്റേഷനുകളില് എലിവേറ്ററുകളും എസ്കലേറ്ററുകളും സ്ഥാപിക്കാനുള്ള കരാര് ജര്‍മന് കമ്പനിയായ ‘തയ്സെന്‍ക്രെപ്പ്’ന് ലഭിച്ചു.\nദോഹ മെട്രോയുടെ റെഡ് ലൈന് നോര്‍ത്തിലും, ഗ്രീന് ലൈനിലുമായി 500-ഓളം എലിവേറ്റര് എസ്കലേറ്റര് യൂനിറ്റുകളുാണ് തയ്സെന്‍ക്രെപ്പ് സ്ഥാപിക്കുക.\nഇവയുടെ നിര്‍മാണം, വിതരണം, സ്ഥാപിക്കല്, കേടുപാടുതീര്‍ക്കല് എന്നിവയടങ്ങിയ ധാരണയാണ് ഖത്തര് റെയിലുമായി ഒപ്പുവെച്ച ഉടമ്പടി.\nഎന്നാല്, കരാറിന്‍െറ മൂല്യവും മെയിന്‍റനന്‍സ് കാലാവധിയും പ്രസിദ്ധപ്പെടുത്തിയിട്ടില്ല. ഖത്തര് ഹമദ് രാജ്യാന്തര വിമാനത്താവളത്തിലേക്കായി നേരത്തെ നാനൂറോളം എലിവേറ്റര് എസ്കലേറ്റര് യൂനിറ്റുകള് തെയ്സെന്‍ക്രെപ്പ് വിതരണം ചെയ്തിരുന്നു. ഖത്തര് റെയിലുമായുള്ള ഉടമ്പടി തെയ്സെന്‍ക്രെപ്പിന് ലഭിക്കുന്ന ഖത്തറിലെ രണ്ടാമത്തെ അവസരമാണ്.\nഖത്തറിന്‍െറ അടിസ്ഥാന സൗകര്യ വികസന മേഖലകളില് ഭാഗഭാക്കാകുന്നതില് സന്തോഷമുണ്ടെന്ന് തയ്സെന്‍ക്രെപ്പ് മിഡില്‍ഈസ്റ്റ് സി.ഇ.ഒ അബ്ദുല് ഹമീദ് അല് അയ്യൂബി പറഞ്ഞു. മേഖലയിലെ വിമാനത്താവളങ്ങള്, റെയില്‍വേ സ്റ്റേഷനുകള് എന്നിവയിലേക്കുള്ള യൂനിറ്റുകളുടെ വിതരണങ്ങളില് തങ്ങള്‍ക്ക് സ്വീകാര്യതയേറുന്നതായും അദ്ദേഹം പറഞ്ഞു.\nനേരത്തെ ദോഹ മെട്രോയുടെ റെഡ്, ഗോള്‍ഡ് ലൈന് സ്റ്റേഷനുകള്‍ക്കായി 189 എലവേറ്ററുകളും 253 എസ്കലേറ്ററുകളും 102 ഓട്ടോമാറ്റിക് വാക്വേകളും നല്‍കാന് ഫിന്‍ലാന്‍റ് കമ്പനിയായ കോണിനും അവസരം ലഭിച്ചിരുന്നു. 2019/20 ഓടെ ദോഹ മെട്രോ ഓടിത്തുടങ്ങുമെന്നാണ് പ്രതീക്ഷിക്കുന്നത്. ഹമദ് ഇന്‍റര്‍നാഷനല് എയര്‍പോര്‍ട്ട്, ലുസൈല്, വെസ്റ്റ്ബേ, എജുക്കേഷന് സിറ്റി എന്നീ പ്രധാന മേഖലകളെ ബന്ധിപ്പിച്ചായിരിക്കും ദോഹ മെട്രേ പാതയൊരുക്കുക.


Emalayalee.com - അനുസ്മരണ സമ്മേളനം സംഘടിപ്പിച്ചു\nകുവൈറ്റ് സിറ്റി: കുവൈറ്റ് കെഎംസിസി സംസ്ഥാന കമ്മിറ്റിയുടെ ആഭിമുഖ്യത്തില് അനുസ്മരണ സമ്മേളനം സംഘടിപ്പിച്ചു. അബ്ബാസിയ റിഥം ഓഡിറ്റോറിയത്തില് നടന്ന സമ്മേളനത്തില് സംസ്ഥാന പ്രസിഡന്റ് ഷറഫുദ്ദീന് കണ്ണേത്ത് അധ്യക്ഷത വഹിച്ചു. മുന് കേന്ദ്ര പ്രസിഡന്റ് കെ.ടി.പി. അബ്ദുറഹിമാന് ഉദ്ഘാടനം ചെയ്തു. വൈസ് പ്രസിഡന്റ് മുഹമ്മദ് അസ്ലം കുറ്റിക്കാട്ടൂര് പാണക്കാട് സയ്യിദ് മുഹമ്മദലി ശിഹാബ് തങ്ങള് അനുസ്മരണ പ്രഭാഷണം നടത്തി.


" സച്ചി ഇത് നിങ്ങൾക്ക് വേണ്ടി"; ആകാശ് സെൻ നായകൻ ആകുന്ന ഡോൺമാക്സ് ചിത്രം 'അറ്റ്' ടീസർ പങ്കുവെച്ച് ജോൺ എബ്രഹാം. - Cinema Prekshaka Koottayma\n" സച്ചി ഇത് നിങ്ങൾക്ക് വേണ്ടി"; ആകാശ് സെൻ നായകൻ ആകുന്ന ഡോൺമാക്സ് ചിത്രം 'അറ്റ്' ടീസർ പങ്കുവെച്ച് ജോൺ എബ്രഹാം.\nഎഡിറ്ററും സംവിധായകനുമായ ഡോൺമാക്സ് ഒരുക്കുന്ന 'അറ്റ്' എന്ന സിനിമയുടെ ഔദ്യോഗിക ടീസർ സോഷ്യൽ മീഡിയയിലൂടെ പങ്കുവെച്ച് ജോൺ എബ്രഹാം.\nഅന്തരിച്ച മഹാനായ എഴുത്തുകാരനുംസംവിധായകനുമായ സച്ചിയുടെ മകനും പുതുമുഖവുമായ ആകാശ് സെൻ നായകനാകുന്ന ആദ്യ ചിത്രമാണ് " അറ്റ് " .\nമലയാളത്തിൽ എച്.ഡി.ആർ ഫോർമാറ്റിൽ ഇറങ്ങുന്ന ആദ്യ ടീസറാണിത്. നിലവിൽ സച്ചി അവസാനമായി ചെയ്ത 'അയ്യപ്പനും കോശിയും' എന്ന തരംഗം സൃഷ്ടിച്ച ചിത്രത്തിൻ്റെ ഹിന്ദി പതിപ്പ് നിർമിച്ച് നായകനായിഅഭിനയിക്കുകയാണ് ജോൺ എബ്രഹാം.\nഅയ്യപ്പൻ കോശിയുടെ വിജയ തരംഗത്തിനിടെയായിരുന്നു സച്ചിയുടെ അകാല മരണം. ഇപ്പോഴിതാ രണ്ട് വർഷത്തിന് ശേഷം ആകാശ് സെൻ സിനിമ രംഗത്തേക്ക് ചുവട് വെക്കുമ്പോൾ സച്ചിയോട് ഉള്ള ബഹുമാനവുംസ്നേഹബന്ധവും സച്ചിയുടെ പ്രിയ പുത്രൻ്റെ സിനിമ ടീസർ പങ്കുവെച്ച് സന്തോഷംപ്രകടിപ്പിക്കുകയാണ് ഈ പ്രിയ ബോളിവുഡ് താരം. ജോൺ എബ്രഹാമിന് പുറമെ നിരവധി താരങ്ങളാണ് മലയാളത്തിന് അകത്തും പുറത്തുമായി ടീസർ പങ്കുവെച്ചത്.\nഷാജു ശ്രീധർ, ശരൺജിത്ത്, ബിബിൻ പെരുമ്പള്ളി, സുജിത്ത് രാജ്, റേച്ചൽ ഡേവിഡ്, നയന എൽസ, സഞ്ജന ദോസ്, ആരാധ്യ ലക്ഷ്മൺ തുടങ്ങിയവരാണ് മറ്റ് പ്രധാന അഭിനേതാക്കൾ. കൊച്ചുറാണി പ്രൊഡക്ഷൻസ് ആണ് ചിത്രത്തിന്റെ നിര്‍മ്മാണം. സച്ചിയുടെ ആത്മമിത്രം കൂടിയായ പ്രഥ്വിരാജ് സുകുമാരൻ്റെ ഫേസ് ബുക്ക് പേജിലൂടെയായിരുന്നു ചിത്രത്തിൽ ടൈറ്റില് ലോഞ്ച് ചെയ്തിരുന്നത്. എറണാകുളം, ആലുവ, ചോറ്റാനിക്കര എന്നിവിടങ്ങളിലായിരുന്നു ചിത്രത്തിൻ്റെ ലൊക്കേഷനുകൾ ഒരുക്കിയത്. മലയാളത്തിൽ ആദ്യമായാണ് ഡാർക്ക് വെബ് സംബന്ധമായ വിഷയങ്ങൾ ചർച്ച ചെയ്യുന്ന ഒരു മുഖ്യധാര സിനിമ പുറത്തിറങ്ങുന്നത്. 'അറ്റ്' ന് വേണ്ടി ഛായാഗ്രഹണം നിർവഹിക്കുന്നത് രവിചന്ദ്രൻ ആണ്. സംഗീത സംവിധാനം നിർവ്വഹിക്കുന്നത് ഇഷാൻ ദേവും എഡിറ്റിംഗ് ഷമീർ മുഹമ്മദും ആണ്.\nപ്രൊജക്റ്റ് ഡിസൈൻ: ബാദുഷ എൻ എം, പ്രൊഡക്ഷൻ കൺട്രോളർ: പ്രശാന്ത് നാരായണൻ, ആർട്ട്: അരുൺ മോഹനൻ, മേക്കപ്പ്: രഞ്ജിത് അമ്പാടി, കോസ്ട്യും: റോസ് റെജിസ്, ആക്ഷൻ:കനൽക്കണ്ണൻ, ക്രീയേറ്റീവ് ഡയറക്ഷൻ: റെജിസ് ആന്റണി, അസോസിയേറ്റ് ഡയറക്ടർ: പ്രകാശ് ആർ നായർ, പി ആർ ഒ: പി. ശിവപ്രസാദ്, സ്റ്റിൽസ്: ജെഫിൻ ബിജോയ്, പബ്ലിസിറ്റി ഡിസൈൻ: മാമിജോ എന്നിവരാണ് മറ്റു അണിയറ പ്രവർത്തകർ.\n" സച്ചി ഇത് നിങ്ങൾക്ക് വേണ്ടി"; ആകാശ് സെൻ നായകൻ ആകുന്ന ഡോൺമാക്സ് ചിത്രം 'അറ്റ്' ടീസർ പങ്കുവെച്ച് ജോൺ എബ്രഹാം. Reviewed by CPK on June 11, 2022 Rating: 5


കാറില് കടത്തിയ നാലര കിലോ കഞ്ചാവുമായി രണ്ട് എന്‍ജിനീയര്‍മാര് അറസ്റ്റില് | engineers arrested for trafficking ganja kanchavu palakkad mafia at thrissur kerala\nകാറില് കടത്തിയ നാലര കിലോ കഞ്ചാവുമായി രണ്ട് എന്‍ജിനീയര്‍മാര് അറസ്റ്റില്\nJun 2, 2019, 09:25 AM IST\nതൃശ്ശൂര് കേന്ദ്രീകരിച്ച് യുവതിയുടെ നേതൃത്വത്തില് എട്ടംഗസംഘം ഹാഷിഷ് ഓയില് നിര്‍മ്മിച്ച് വിതരണം നടത്തുന്നതിനെക്കുറിച്ച് വ്യക്തമായ വിവരം ലഭിച്ചിട്ടുണ്ടെന്ന് എക്‌സൈസ് അധികൃതര് പറഞ്ഞു.\nദീപക് രാജന്, നിധിന്\nപാലക്കാട്: വാളയാര് ടോള് പ്ലാസയില് നടത്തിയ പരിശോധനയില് കാറില് കടത്തിക്കൊണ്ടുവന്ന നാലര കിലോ കഞ്ചാവുമായി തൃശ്ശൂര് സ്വദേശികളായ രണ്ട് എന്‍ജിനീയറിങ് ബിരുദധാരികള് പിടിയിലായി. കുന്നംകുളം കക്കാട് സ്വദേശികളായ ദീപക് രാജന്, നിധിന് എന്നിവരാണ് എക്‌സൈസ് സ്‌പെഷ്യല് സ്‌ക്വാഡിലെ ത്രിതല റെയ്ഞ്ച് ഉദ്യോഗസ്ഥര് നടത്തിയ വാഹനപരിശോധനയില് പിടിയിലയത്.\nപാലക്കാട് ഡെപ്യൂട്ടി എക്‌സൈസ് കമ്മീഷണര് വി.പി. സുലേഷ് കുമാറിന് ലഭിച്ച രഹസ്യവിവരത്തിന്റെ അടിസ്ഥാനത്തിലാണ് കഞ്ചാവ് പിടികൂടിയത്. കാറിന്റെ പിറകുവശത്ത് സീറ്റിനടിയില് രഹസ്യ അറയുണ്ടാക്കിയാണ് കഞ്ചാവ് സൂക്ഷിച്ചിരുന്നത്. കോയമ്പത്തൂര് കേന്ദ്രീകരിച്ച് തൃശ്ശൂര്‍ക്കാരിയായ യുവതിയുടെ നേതൃത്വത്തില് ആന്ധ്രയില്‍നിന്ന് കഞ്ചാവ് കൊണ്ടുവന്നു വാറ്റി ഹാഷിഷ് ഓയില് നിര്‍മിക്കുന്നതായി യുവാക്കള് മൊഴി നല്‍കി. ഇതില് വീര്യം കുറഞ്ഞ കഞ്ചാവ് കേരളത്തിലേക്ക് കടത്തുന്നവരില്‍നിന്നാണ് കഞ്ചാവ് വാങ്ങിയതെന്നും പ്രതികള് അറിയിച്ചു.\nതൃശ്ശൂര് കേന്ദ്രീകരിച്ച് യുവതിയുടെ നേതൃത്വത്തില് എട്ടംഗസംഘം ഹാഷിഷ് ഓയില് നിര്‍മ്മിച്ച് വിതരണം നടത്തുന്നതിനെക്കുറിച്ച് വ്യക്തമായ വിവരം ലഭിച്ചിട്ടുണ്ടെന്ന് എക്‌സൈസ് അധികൃതര് പറഞ്ഞു. കഞ്ചാവ് തൃശ്ശൂര് ഭാഗത്തെ എന്‍ജിനീയറിങ് കോളേജ് ഹോസ്റ്റലിലേക്ക് കൊണ്ടുവന്നതാണെന്ന് പ്രതികള് പറഞ്ഞു. ഏപ്രില് മുതല് കോയമ്പത്തൂരിലെത്തി തൃശ്ശൂര് സ്വദേശിയില്‍നിന്ന് കഞ്ചാവ് വാങ്ങുന്നുണ്ടെന്നും മൂന്നുദിവസം കൂടുമ്പോള് കഞ്ചാവ് കടത്തുന്നുണ്ടന്നും പ്രതികള് മൊഴി നല്‍കി.\nഎക്‌സൈസ് സര്‍ക്കിള് ഇന്‍സ്‌പെക്ടര് എം. രാകേഷ്, ഇന്‍സ്‌പെക്ടര് ടി. രാജീവ്, പ്രിവന്റീവ് ഓഫീസര് മനോജ്കുമാര്, ലോദര് പെരേര, പ്രിവന്റീവ് ഓഫീസര് ഗ്രേഡ് ആര്.എസ്. സുരേഷ്, സിവില് എക്‌സൈസ് ഓഫീസര്‍മാരായ ജോണ്‍സണ്, മഹേഷ്, വേണുഗോപാലന്, ഷിനോജ്, ബിനു, ഡ്രൈവര് ശെല്‍വകുമാര് പ്ലാക്കല്, വനിതാ സിവില് എക്‌സൈസ് ഓഫീസര്‍മാരായ സ്മിത, ലിസി, തൃത്താല റേഞ്ച് പാര്‍ട്ടി അസി. എക്‌സൈസ് ഇന്‍സ്‌പെക്ടര് ഷംനാദ്, പ്രിവന്റീവ് ഓഫീസര് ജയരാജ്, സിവില് എക്‌സൈസ് ഓഫീസര്‍മാരായ വിജീഷ്, നൗഫല്, ഡ്രൈവര് അനിരുദ്ധന് എന്നിവര് പരിശോധനയില് പങ്കെടുത്തു.\nContent Highlights: engineers arrested for trafficking ganja, kanchavu


ബാലഭാസ്കറിൻറെ മരണത്തെ സംബന്ധിച്ചുള്ള അന്വേഷണം സിബിഐക്ക് വിട്ടു - Youth Icon Media\nYouth Icon Media\nബാലഭാസ്കറിൻറെ മരണത്തെ സംബന്ധിച്ചുള്ള അന്വേഷണം സിബിഐക്ക് വിട്ടു\nJuly 29, 2020 July 29, 2020 by Youth Desk\nപ്രശസ്ത വയലിനിസ്റ്റ് ബാലഭാസ്കറിൻറെ മരണത്തെ സംബന്ധിച്ചുള്ള അന്വേഷണം സിബിഐക്ക് വിട്ടു. നിലവിൽ ഇപ്പോൾ കേരള പോലീസിലെ ക്രൈം ബ്രാഞ്ച് ആണ് ഈ കേസ് അന്വേഷിച്ചിരുന്നത്. അന്വേഷണം സിബിഐക്ക് വിട്ടു എന്ന വിവരം വ്യാഴാഴ്ച വൈകുന്നേരം ആണ് പുറത്തുവരുന്നത്. ഇതിനോടനുബന്ധിച്ച് ക്രൈം ബ്രാഞ്ചിൽ നിന്ന് സിബിഐ അന്വേഷണം ഏറ്റെടുത്തു. കേസിൽ സിബിഐ എഫ്ഐആർ ഇട്ടു.\nബാലഭാസ്കറിനെ അച്ഛൻ ഉണ്ണി തൻറെ മകൻറെ മരണത്തിൽ സ്വർണക്കടത്ത് കേസിലെ പ്രതികളെ സംശയമുണ്ടെന്ന് പറഞ്ഞിരുന്നു. സംശയകരമായ ബാങ്ക് ഇടപെടലുകൾ ഉണ്ടായെന്നും അച്ഛൻ ആരോപിച്ചിരുന്നു. കഴിഞ്ഞ ഡിസംബറിലാണ് സർക്കാർ കേസ് സിബിഐക്ക് വിട്ടത്. എന്നാൽ കേസെറ്റുടുക്കാനുള്ള സിബിഐ ഉത്തരവ് ഇപ്പോഴാണ് വന്നത്. സംസ്ഥാന സർക്കാരും സിബിഐ അന്വേഷണം വേണമെന്ന നിലപാടാണ് സ്വീകരിച്ചത്.\nതൃശ്ശൂരിൽ നിന്ന് ബാലഭാസ്കറും കുടുംബവും തിരുവനന്തപുരത്തേക്ക് സഞ്ചരിച്ചിരുന്ന കാർ പള്ളിപ്പുറത്തിന് അടുത്ത് വെച്ച് ഒരു മരത്തിൽ ഇടിച്ചാണ് അപകടമുണ്ടായത്. അപകടത്തെത്തുടർന്ന് ബാലഭാസ്കൻറെ മകൾ തേജസ്വിനിയും, ബാലഭാസ്കറും മരണപ്പെടുകയാണ് ഉണ്ടായത്. ബാലഭാസ്കർ ആണ് സംഭവസമയത്ത് കാറോടിച്ചിരുന്നത് എന്ന് ഡ്രൈവർ അർജുൻ മൊഴി നൽകിയിരുന്നു.\nഎന്നാൽ അതിന് വിരുദ്ധമായി അർജുനാണ് കാറോടിച്ചിരുന്നത് എന്ന് ബാലഭാസ്കറിന്റെ ഭാര്യ ലക്ഷ്മി ക്രൈംബ്രാഞ്ചിന് മുന്നാകെ മൊഴി നൽകി. ഏറ്റവുമൊടുവിൽ ക്രൈംബ്രാഞ്ചിന്റെ കണ്ടെത്തലുകൾ അനുസരിച്ച്, ഡ്രൈവർ അർജുനാണ് വാഹനമോടിച്ചത് എന്നാണ് കണ്ടെത്തി. ഈ കണ്ടെത്തലിന് ആധാരം, സംഭവസ്ഥലത്തു നിന്ന് ലഭിച്ച തെളിവുകളും സാക്ഷിമൊഴികളുടെയും അടിസ്ഥാനത്തിലാണ്.\nക്രൈംബ്രാഞ്ചിന്റെ കണ്ടെത്തലുകൾ അനുസരിച്ച് അമിതവേഗതയാണ് അപകടം ഉണ്ടാക്കിയത് എന്ന കണ്ടെത്തലിലാണ് എത്തിയത്. ഇതിനോട് ബാലഭാസ്കറിനെ കുടുംബം യോജിക്കാത്ത ഇരിക്കുകയും സിബിഐ അന്വേഷണത്തിന് സർക്കാരിനോട് ആവശ്യപ്പെടുകയുമാണ് ചെയ്തത്.\nസംഭവം നടന്ന ദിവസങ്ങൾക്കുള്ളിൽ തന്നെ ഈ അപകടത്തിൽ സ്വർണ്ണക്കടത്ത് ബന്ധമുള്ള ചിലർ ഇതിൽ ഉൾപ്പെട്ടെന്ന തരത്തിലുള്ള ദുരൂഹതകൾ ഉണ്ടായിരുന്നു. അതിലൂന്നിയാണ് ബാലഭാസ്കറിന്റെ പിതാവ് ഉണ്ണി സിബിഐ അന്വേഷണമെന്ന ആവശ്യവുമായി സംസ്ഥാന സർക്കാരിന് നിവേദനം നൽകിയത്.\nCategories Info Desk Tags ബാലഭാസ്കറിൻറെ മരണത്തെ സംബന്ധിച്ചുള്ള അന്വേഷണം സിബിഐക്ക് വിട്ടു Post navigation\nപ്രശസ്ത തെലുങ്ക് സിനിമ സംവിധായകൻ എസ് എസ് രാജമൗലിക്ക് കോവിഡ് സ്ഥിരീകരിച്ചു\n1000 രൂപയാണ് സഹായമായി ലഭിക്കുക. ഇപ്പോഴത്തെ ഈ സാഹചര്യത്തിൽ ഈ ഒരു ചെറിയ സഹായം ആശ്വസനീയമാണ്\nവീമാനം വൻ അപകടത്തിലേക്ക് പോകാത്തത് ക്യാപ്റ്റൻ ദീപക് വി സാഥെയുടെ കണക്കുകൂട്ടൽ\nസംസ്ഥാന സർക്കാരിന്റെ 5000 രൂപ ധന സഹായം ബാങ്ക് അകൗണ്ടുകളിലേക്ക്.. എല്ലാ വിവരങ്ങളും അറിയാം\nആഗസ്റ്റ് മാസത്തെ റേഷൻ വിതരണം എന്തൊക്കെയാണെന്ന് അറിയാം. ഇപ്പോൾ ലഭിക്കുന്നത്..\nനിങ്ങൾ ഏതെങ്കിലും വാട്സാപ്പ് ഗ്രൂപ്പിൽ അഡ്മിൻ ആണോ? അല്ലെങ്കിൽ അംഗമാണോ? എങ്കിൽ വേഗം ഈ കാര്യങ്ങൾ ചെയ്യുക.\nമാസങ്ങളോളം നാരങ്ങകൾ കേടുകൂടാതെ എങ്ങനെ സൂകഷിക്കാം.. മറ്റു അറിയാത്ത നുറുങ്ങുവിദ്യകളും. ഇതൊന്നും ഇത്രയും കാലം അറിഞ്ഞില്ലല്ലോ കഷ്ടം


ഹവാല കേസില് ശിവകുമാറിനെ വീണ്ടും ചോദ്യം ചെയ്തു... മൂന്നാം നാളും പിടിവിടാതെ എന്‍ഫോഴ്സ്മെന്‍റ്!! | dk shivakumar appers third time before ed - Malayalam Oneindia\nUpdated: Mon, Sep 2, 2019, 14:55 [IST]\nദില്ലി: കള്ളപ്പണം വെളുപ്പിച്ച കേസില് ആരോപണം നേരിടുന്ന കര്‍ണാടകത്തിലെ പ്രമുഖ നേതാവ് ഡികെ ശിവകുമാര് മൂന്നാം തവണയും എന്‍ഫോഴ്‌സമെന്റ് വിഭാഗത്തിന് മുന്നില് ഹാജരായി. അദ്ദേഹത്തിനെതിരെ തെളിവുണ്ടെന്നാണ് ഇഡിയുടെ വാദം. എന്‍ഫോഴ്‌സ്‌മെന്റ് ആസ്ഥാനത്ത് 11 മണിയോടെയാണ് ഡികെ എത്തിയത്. അതേസമയം കോണ്‍ഗ്രസ് നേതാക്കള് അദ്ദേഹത്തിന് പിന്നില് ഉറച്ചുനില്‍ക്കുകയാണ്. പ്രതികാര രാഷ്ട്രീയം കളിക്കുകയാണ് മോദി സര്‍ക്കാരെന്ന് കോണ്‍ഗ്രസ് കുറ്റപ്പെടുത്തുന്നു.\nകഴിഞ്ഞ രണ്ട് തവണയും മണിക്കൂറുകളോളം ഡികെ ശിവകുമാറിനെ എന്‍ഫോഴ്‌സ്‌മെന്റ് ചോദ്യം ചെയ്തിരുന്നു. ആദ്യ ദിവസം നാല് മണിക്കൂറും രണ്ടാം ദിനം എട്ട് മണിക്കൂറുമാണ് അദ്ദേഹത്തെ ചോദ്യം ചെയ്തത്. മൂന്നാം ദിവസവും അദ്ദേഹത്തിന്റെ മൊഴി രേഖപ്പെടുത്തുമെന്നാണ് എന്‍ഫോഴ്‌സ്‌മെന്റ് പറയുന്നത്. അതേസമയം കേസില് എന്‍ഫോഴ്‌സ്‌മെന്റുമായി സഹകരിക്കുമെന്ന് ശിവകുമാര് വ്യക്തമാക്കി.\nഎന്‍ഫോഴ്‌സ്‌മെന്റിന് മുന്നില് ഹാജരാവുകയെന്നത് എന്റെ കടമയാണ്. നിയമത്തെ ഞാന് ബഹുപമാനിക്കുന്നുണ്ട്. ഞങ്ങള് ജനങ്ങള് തിരഞ്ഞെടുത്ത നിയമപാലകരും നിയമത്തെ അനുസരിക്കുന്ന പൗരന്‍മാരുമാണ്. അവരെ എന്നെ വിളിച്ചുവരുത്തിയിരിക്കുകയാണ്. പക്ഷേ കള്ളപ്പണം വെളുപ്പിക്കല് നിയമപ്രകാരം തന്നെ വിളിച്ചുവരുത്തിയത് എന്തിനാണെന്ന് അറിയില്ലെന്നും ശിവകുമാര് പറഞ്ഞു. അതേസമയം താന് അവരെ നേരിടാന് തയ്യാറാണ്. ഭയമില്ലെന്നും ഡികെ വ്യക്തമാക്കി.\nനേരത്തെ ഇഡിയുടെ നോട്ടീസിനെതിരെ ശിവകുമാര് കര്‍ണാടക ഹൈക്കോടതിയില് നല്‍കിയ ഹര്‍ജി തള്ളിയിരുന്നു. ഇതിനെ തുടര്‍ന്നാണ് എന്‍ഫോഴ്‌സ്‌മെന്റിന് മുന്നില് ശിവകുമാറിന് ഹാജരാവേണ്ടി വന്നത്. കോണ്‍ഗ്രസ് എംഎല്‍എമാരെ ചാക്കിട്ട് പിടിക്കാനുള്ള ബിജെപി ശ്രമം ഇല്ലാതാക്കിയതാണ് ഇപ്പോഴത്തെ റെയ്ഡിനും ചോദ്യം ചെയ്യലിന് പിന്നിലുമുള്ളതെന്ന് ശിവകുമാര് ആരോപിക്കുന്നു. ശിവകുമാര് അദ്ദേഹത്തിന്റെ അടുത്തയാളായ എസ്‌കെ ശര്‍മയും ചേര്‍ന്ന് കണക്കില്‍പ്പെടാത്ത വലിയൊരു തുക തുടര്‍ച്ചയായി ഹവാല ഇടപാട് വഴി കൈമാറിയെന്നാണ് കേസ്.\ndk shivakumar congress bjp income tax കോണ്‍ഗ്രസ് ബിജെപി ആദായനികുതി black money\ndk shivakumar appers third time before ed


4malayalees - കലിപ്പന് കോലി ആളാകെ മാറി ; ജോ റൂട്ടിന്റെ ' കാലു പിടിച്ച് ' ചെന്നൈയില് ക്രിക്കറ്റ് ലോകത്തിന്റെ ഹൃദയം കീഴടക്കി താരം\nചെന്നൈയില് ഇംഗ്ലണ്ടിനെതിരെയുള്ള ഒന്നാം ക്രിക്കറ്റ് ടെസ്റ്റില് ഹൃദയങ്ങള് കീഴടക്കി ടീം ഇന്ത്യ ക്യാപ്റ്റന് വിരാട് കോലി. കളിക്കിടെ പേശിവലിവ് അനുഭവപ്പെട്ട ഇംഗ്ലണ്ട് ക്യാപ്റ്റന് ജോ റൂട്ടിന് സഹായവുമായി ഓടിയെത്തിയതാണ് കോലിയെ കളിയില് വേറിട്ടു നിര്‍ത്തിയത്. കളത്തില് ആക്രമണാത്മക സ്വഭാവം കൊണ്ട് പേരു കേട്ട നായകന്റെ സ്‌പോര്‍ട്‌സ്മാന് സ്പിരിറ്റ് അടയാളപ്പെടുന്ന വേളയായി അതു മാറി.\n87ാം ഓവറിലാണ് റൂട്ട് പേശിവലിവു മൂലം വേദന കൊണ്ട് പുളഞ്ഞ് കളത്തില് കിടന്നത്. ഉടന് തന്നെ കോലി അടുത്തെത്തി കാല് മുകളിലേക്ക് ഉയര്‍ത്തി നിവര്‍ത്തിപ്പിടിച്ച് സഹായിക്കുകയായിരുന്നു. ഇതിന്റെ വീഡിയോ ബിസിസിഐ സാമൂഹിക മാധ്യമങ്ങളില് പങ്കുവയ്ക്കുകയും ചെയ്തു. സ്പിരിറ്റ് ഓഫ് ക്രിക്കറ്റ് എന്നാണ് ബിസിസിഐ ഇതിന് ഹാഷ്ടാഗ് നല്‍കിയത്.\nതന്റെ നൂറാം ടെസ്റ്റിനിറങ്ങിയ റൂട്ട് സെഞ്ച്വറി (128*) നേടി. റൂട്ടിന്റെ സെഞ്ച്വറി മികവില് ആദ്യ ദിനം മൂന്നു വിക്കറ്റ് നഷ്ടത്തില് 263 റണ്‍സാണ് ഇംഗ്ലണ്ട് അടിച്ചുകൂട്ടിയത്. ഓപണര് ഡോം സിബ്ലി അര്‍ധ സെഞ്ച്വറി നേടി. ഇന്ത്യയ്ക്കായി ബുംറ രണ്ടു വിക്കറ്റും അശ്വിന് ഒരു വിക്കറ്റും സ്വന്തമാക്കി.


രോഗങ്ങള് മാറ്റാന് വെറ്റില മരുന്നുകള് | Betel Leaf Recipes For Various Diseases - Malayalam BoldSky\n» രോഗങ്ങള് മാറ്റാന് വെറ്റില മരുന്നുകള്\nരോഗങ്ങള് മാറ്റാന് വെറ്റില മരുന്നുകള്\nPublished: Friday, July 3, 2015, 18:17 [IST]\nവളരെ ഉപകാരിയായ ഒരു ഔഷധ സസ്യമാണ് വെറ്റിലച്ചെടി. വെറ്റിലയുടെ എല്ലാ ഭാഗങ്ങളിലും ആന്‍റിസെപ്റ്റിക് ഘടകങ്ങള് അടങ്ങിയിരിക്കുന്നു. മൂക്കിലൂടെയുള്ള രക്തം വരവ്, കണ്ണിന്‍റെ ചുവപ്പ് നിറം, സ്രവങ്ങള് എന്നിവയില് തുടങ്ങി ഉദ്ദാരണക്കുറവിന് വരെ വെറ്റില ഫലപ്രദമാണ്.\nഹൃദയാരോഗ്യത്തിന് ചില വഴികള്\nനൂറ്റാണ്ടുകള്‍ക്ക് മുമ്പ് തന്നെ നമ്മുടെ പൂര്‍വ്വികന്മാര് വെറ്റിലയുടെ ഔഷധഗുണം തിരിച്ചറിഞ്ഞിരുന്നു. ഔഷധമായി മാത്രമല്ല, ആചാരപരമായ ചടങ്ങുകളുടെ ഭാഗമായി ഇന്തൊനേഷ്യയുടെ പല ഭാഗങ്ങളിലും വെറ്റില ഉപയോഗിക്കുന്നുണ്ട്. പല രോഗങ്ങളുടെയും ചികിത്സക്ക് ഇത് ഫലപ്രദമാണ്. അത്തരം ചില കാര്യങ്ങള് അറിഞ്ഞിരിക്കുക.\nമൂന്ന് ഗ്ലാസ്സ് വെള്ളത്തില് 15 വെറ്റില മുറിച്ചിട്ട് വെള്ളം തിളപ്പിച്ച് മൂന്നിലൊന്നായി വറ്റിച്ചെടുക്കുക. ഇത് തേനിനൊപ്പം കഴിക്കുക.\nഏഴ് വെറ്റില രണ്ട് കപ്പ് വെള്ളത്തിലിട്ട് തിളപ്പിച്ച് അതില് കല്‍ക്കണ്ടം ചേര്‍ത്ത് ഒരു ഗ്ലാസ്സാക്കി വറ്റിച്ചെടുക്കുക. ദിവസം മൂന്ന് തവണ മൂന്നിലൊന്ന് ഭാഗം കഴിക്കുക.\nഅഞ്ച് വെറ്റില രണ്ട് കപ്പ് വെള്ളത്തില് തിളപ്പിക്കുക. ഇത് ഒരു ഗ്ലാസ്സായി വറ്റിച്ച് ഉച്ചയ്ക്ക് ശേഷം കുടിക്കുക.\nവെറ്റില നന്നായി കഴുകുക. നീര് പിഴിഞ്ഞെടുത്ത് അതില് തേന് ചേര്‍ത്ത് പൊള്ളലേറ്റ ഭാഗത്ത് തേക്കുക.\n5. മൂക്കിലൂടെ രക്തം വരുക\nഇളം വെറ്റിലയെടുത്ത് ചതച്ച് ചുരുട്ടി രക്തം വരുന്ന മൂക്കില് വെയ്ക്കുക.\nവെറ്റില വൃത്തിയാക്കിയ ശേഷം നന്നായി അരച്ച് വ്രണത്തിലും ചുറ്റുപാടും തേയ്ക്കുക. ദിവസം രണ്ട് പ്രാവശ്യം ഇത് തേയ്ക്കണം.\n7. കണ്ണിലെ ചുവപ്പും, ചൊറിച്ചിലും\n5-6 തളിര് വെറ്റില ഒരു ഗ്ലാസ് തിളച്ച വെള്ളത്തിലിടുക. തണുത്ത ശേഷം ഇത് ഗ്ലാസ് ഐ വാഷ് ഉപയോഗിച്ച് കണ്ണ് കഴുകുക. രോഗം ഭേദമാകുന്നത് വരെ ദിവസം മൂന്ന് പ്രാവശ്യം ഇങ്ങനെ കഴുകുക.\n8. വ്രണങ്ങളും ചൊറിച്ചിലും\nവെറ്റിലയുടെ ഇരുപത് കഷ്ണങ്ങള് വെള്ളത്തിലിട്ട് തിളപ്പിക്കുക. ചൊറിച്ചിലുള്ള ഭാഗങ്ങള് കഴുകാന് ചൂടുള്ള വെള്ളം ഉപയോഗിക്കുക.\n9. മോണയിലെ രക്തം വരവ്\nനാല് വെറ്റില രണ്ട് കപ്പ് വെള്ളത്തിലിട്ട് തിളപ്പിക്കുക. ഇത് വായില്‍ക്കൊള്ളുക.\n1-2 വെറ്റിലയെടുത്ത് കഴുകി വൃത്തിയാക്കുക. ഇത് നന്നായി ചവച്ചരച്ച് ചണ്ടി തുപ്പിക്കളയുക.\n2-4 വെറ്റില വൃത്തിയാക്കിയ ശേഷം നീരെടുക്കുക. ഇത് ചൂടുവെള്ളത്തില് ചേര്‍ത്ത് ഉപയോഗിക്കുക.\n7-10 വെറ്റിലകള് കഴുകിയ ശേഷം നന്നായി അരയ്ക്കുക. ഇത് രണ്ട് ഗ്ലാസ്സ് ചൂടുവെള്ളത്തില് ചേര്‍ത്ത് മുഖം കഴുകുക. ദിവസം 2-3 തവണ ഇത് ആവര്‍ത്തിക്കുക.\n10 വെറ്റിലകള് 2.5 ലിറ്റര് വെള്ളത്തിലിട്ട് ചൂടോടെ യോനി കഴുകുക.\n14. മൂലയൂട്ടുമ്പോളുള്ള സ്തനങ്ങളിലെ വീക്കം\nരണ്ട് വെറ്റിലയെടുത്ത് കഴുകി വൃത്തിയാക്കിയ ശേഷം അതില് വെളിച്ചെണ്ണ തേയ്ക്കുക. ഇത് വാടുന്നത് വരെ ചൂടാക്കി സ്തനങ്ങളിലെ വീക്കമുള്ള ഭാഗത്ത് വെയ്ക്കുക.\nഈ ഒറ്റമൂലിക്ക് മുന്‍പില് തോല്‍ക്കാത്ത രോഗങ്ങളില്ല\nമൂത്രത്തില്‍കല്ല്,7ദിവസത്തെ ഒറ്റമൂലി പൂര്‍ണപരിഹാരം\nഉപ്പിട്ട് നാരങ്ങ സോഡ കുടിക്കുമ്പോള് അപകടം\nRead more about: disease health അസുഖം ആരോഗ്യം\nBetel Leaf Recipes For Various Diseases\nBetel isamedicinal plant which is very beneficial. It containing antiseptic substances in all its parts. The leaves are widely used to treatanosebleed, red eyes, discharge, makingaloud voice, and many more, including erectile dysfunction.\nStory first published: Friday, July 3, 2015, 18:17 [IST]\nJul 3, 2015 ലെ വാര്‍ത്തകള്